Révész József 


Kreatív képességek fejlesztésének lehetőségei 


az óvodai zenei nevelésben 


SOPRONI EGYETEM KIADÓ 


Sopron, 2021 


SOPRONI EGYETEM 
BENEDEK ELEK PEDAGÓGIAI KAR 





Révész József 


Kreatív képességek fejlesztésének lehetőségei 


az óvodai zenei nevelésben 





SOPRONI EGYETEM KIADÓ 


Sopron, 2021 


Szerző 


Révész József 


tanársegéd, Soproni Egyetem Benedek Elek Pedagógiai Kar, 


Művészeti és Sporttudományi Intézet, Sopron 


Felelős kiadó: Prof. Dr. Fábián Attila 


a Soproni Egyetem rektora 


Lektorálta 


Árvayné Nezvald Anett 


művésztanár 


Soproni Egyetem Kiadó, Sopron 
2021 
ISBN 978-963-334-385-2 (online) 


Copyright ÖRévész József 
Copyright OSoproni Egyetem Kiadó 


EFOP-3.4.3-16-2016-00022  , OUALITAS? Minőségi felsőoktatás fejlesztés Sopronban, 


Szombathelyen és Tatán projekt támogatásával. 





SZÉCHENYI € 
Európai Unió Ea 
Európai Szociális 

MESZ Alap 


MAGYARORSZÁG r REAN 
KORMÁNYA BEFEKTETÉS A JÖVŐBE 









Tartalomjegyzék 


ASSZETZŐTŐ EA R d ézet R ÖL ztás O AE eat lettel 5 
I-A probléma bemutatása sironnan AE ő kését ez a benoe látens eaaa AS 6 
IT Akrtéativitaselmeletek asennoissa e n a i a ana i aiak í 
II.1. A pszichológiai megközelítés..............................sssgg gl lezeeeezesézééééééééeé été ee ééétéétééées 7 
II.2. A kreativitás pszichoanalitikus elmélete ................................sssg ll ezeeeeeéeéééééééééééées 8 
II3.A kreativitás alakélmélete ss eszszöss eztsm emma ke reni e mást e E a add ia 9 
II.4. A kreativitás egzisztencialista elmélete................................2...sss lez eeeeeereééééééééees 10 
II.5. A kreativitás átvitelelmélete..............................ssssgsg lee eézeséezéézééeétér etetett éétééééééééééte 11 
II.6. A kreativitás interperszonális vagy kultúrelmélete ...................................ssssessses 12 
III. Az alternatív kreativitáskutatás elméletei ................................ssssssz e eeeeeeeszérééééreéééééétéee 13 
IV. A flow és a találékonyság pszichológiája ............................2..sssss e eeeseeseeééeééeééééééééééées 14 
IV:1:. A FLOW élmény bemutatása necne ás live tási a a i a 14 
IV.2. Rendetlenség a tudatban: a lelki entrópia ............................2......sss zs eeeeeeseéeeéééees 15 
IV3. A: tüdatténdjesaz áramlat iniii ion oe n e E esetnek A A i 16 
V. A transzferhatás fogalma.........................2sssssg ge zezeéezészééééééééééééééé ee ee ee etet été éééééééééééee 17 
V.1. A zenetanulás és a intelligencia ............................ssssg ez sezesésééééséééééééééééééétéééééées 18 
V.2. A transzferhatás jelentősége zenei nevelésünkben ..................................ssssz eses 21 
VI. A zenei nevelés helye az esztétikai nevelésben ..............................2.ssleesesesééééésééee 22 
VI.1. Az esztétikai tevékenységek formái ..........................sssszlezeeeeeeeeeeséeééérééééééééééééées 23 
VI.2. A komplex esztétikai nevelés ...........................sssgg gl zlezzeeezészééééééééséééé été ééééééééétééées 24 
VII. A zenei nevelésünk feladata, általános irányelvei ................................2ssssz ez eeesseeessse 25 
VII.I. A zenei nevelés hatása a gyermek általános fejlődésére ............................................ 26 
VIII. A tudomány és művészet kapcsolata........................ssssggzszeezsséészésééééééézééééééééééééééée 28 
IX. Az óvodai zenei nevelés előzményeinek összefoglalása ................................sssssssssse 34 
IX.1. A kisgyermekkori zenei nevelés paradigmaváltása..............................sssszgssseese 35 
IX.2. Az óvodai zenei nevelés irányzatai a 19. században ..................................2sssssss 36 


3 


TEX3. A Frobelmodszer dala sss tapsát ás be set gátat ezet E et 38 


XA népzenekütatás Kezdétel sss kezel tó E a A E éz n sz russe át eslő 40 
Xs b: Népi vagy Népies Decise Tekla E a E án EEE 41 
X2- Rép és Új ourna a a ae a a a a e aa a élbs 42 
DEE MOT E E E E A A 43 
X.4. A magyar népdal korszaka, a máig ható paradigma ........essssseesesseseesessesesssssersesseseeseseese 44 
Xo. Kodály Zoltánra nor aaae eA a aar aa Anoa EE A a rS ai 45 
X6. Maria Montessori neen ie e aa ae aiaa dot a E E EE ent 47 
X TKokas KIAra. onneigenno neinir iann aeni iai a a aa iah 48 

XI. Zene-Játék-Terápið rusin e R el a E E R aE 57 
XIL L-AZelméletialapok naie e E RE E AT R E A Elek 59 
XI.2. A Musik-Spiel-Therapie (MST) gyakorlata ............................2..sóss ge eeseeseééééréses 63 

XII. Személyiségfejlesztés zenével a pedagógusjelöltek képzésében...................................... 66 
XII.1. A bevont minta és a vizsgálat módszere .............................sssszle ez ezeseeéseezéeééééééées 67 
XII.2. A válaszok bemutatása és elemzése ..............................ssssss ll eeeeeeezeeeéreééétéééététtee 68 

AMEÖSSZESZÉS ete ÜZENETRE OO TARTÓSAN STEELE EE 71 

BIDHOSTÁtáa s ssal szmzzátén e a etes tésztát eh ete netre tá A 73 


A szerzőről 


Révész József a Soproni Egyetem Benedek Elek Pedagógiai Kar Művészeti és Sporttudományi 
Intézetének tanársegédje. Gordonkaművészként a Wiener Hofburg Orchester szólócsellistája, a 
Camerata Art issima tagjaként 12 éve tart interaktív zenei nevelés foglalkozásokat és 
hangversenyeket óvodások számára. 


Kapcsolat: revesz.jozsef@uni-sopron.hu 


, A zene az életnek olyan szükséglete, mint a levegő. Sokan csak akkor veszik észre, ha már 


nagyon hiányzik..." 


(Kodály Zoltán) 


I. A probléma bemutatása 


Jelen írásunkban arra keressük a választ, hogy a zenei/művészeti nevelés milyen formában 
alkalmas a kreatív képességek fejlesztésére. A kreativitás fejlesztéséhez fontos a környezet 
szabta feltételek megváltoztatása. Több kutató megfogalmazta már azt a véleményt, hogy az 
esztétikai nevelés, a kultúra, a művészi atmoszféra fejlesztő hatással van a kreativitásra, de a 
művészet fejlesztő hatásmechanizmusa még nincs kielégítően feltérképezve. A mai pedagógiai 
nevelés mondhatni teljes mértékig az értelmi intelligenciának a fejlesztésére alakítja ki a 
pedagógiai programját, és nem veszi figyelembe a tanuló egyéni adottságait. A pedagógus 
úgynevezett univerzális normákkal dolgozik. Az általános normákat nehéz összekötni a 
gyermek egyszeri mivoltával. Egy szűkebb rétegben, bizonyos csoportnormák szerint 
dolgoznak. A legkevesebben pedig az idioszinkráziás normákkal dolgoznak, azaz az ember 
egyedi és ezt az egyedi képességeit figyelembe véve hozzák létre a pedagógiai programjukat. 
Egy válaszkultúrában élünk, ahol a pedagógus kész válaszokat ad, megadja a megoldást ezáltal 
megfosztja a gyermeket a lehetőségtől, hogy ő maga fedezze fel a megoldást. Ez egyfajta 
konformista szemlélet, amit mindannyian, már az iskolában magukba szívunk. A 
társadalmunkban ez egy rossz berögződés. Hosszú az út a probléma megoldásáig. Amit kezdeti 
lépésben szoktak javasolni, hogy minden saját kezdeményezésű kreatív ötletet dicsérni kell. 
Továbbá minél korábban fel kell hívni arra a figyelmet, hogy tolerálni tudja az ötleteket és a 
produktív gondolkodást. Munkám során, mint zeneművész és mint egyetemi oktató szükség 


van a kreativitásra és az újító szemléletre. 


! http://mek.oszk.hu/06000/06022/html/gmkodaly0002.html [Letölt. 2021. 03. 17.] 

II. A kreativitáselméletek 


II.I. A pszichológiai megközelítés 


A kreativitásnak annyiféle meghatározása létezik ahány szerző foglalkozott már a témával. A 
mai köznyelvben azt gondolják kreatív embernek, aki valamilyen különleges, extrém dolgot 
alkot, s legtöbbször ezeket a tulajdonságokat a szobrászoknak, festőknek és zenészeknek 
tulajdonítják. Felfedezték a kreativitás sokoldalúságát, hogy annyiféle kreativitás van, ahány 
féle emberi tevékenység; hogy olyan sok szempontból vizsgálható, ahány féle szempontja van 
az emberi természetnek (fizikai, pszichés, intellektuális, szociális, érzelmi stb.); hogy a 
kreativitás minden életkorban és minden kultúrában jelen van. Az embert egyedi és specifikus 
tulajdonságok különböztetik meg az állatvilágtól, amelyek bár némelyike kezdetleges formában 
megtalálhatóak a főemlősöknél. Ezek az emberi sajátosságaink a felegyenesedett járás, az 
értelmes, összefüggő beszéd, a logikus értelmes gondolkodás, a lelkiismeret, a szabad akarat, a 
transztendencia igénye, a szabad akaratból fakadó szeretet, amit keleten Agapénak neveznek, 
és legvégül a tudatos művészeti, kreatív tevékenység. Az elmúlt században jó néhány 
pszichológus, nevelő, filozófus vizsgálatai önmegfigyelésen alapultak és próbáltak egy 
általános definíciót alkotni a kreativitásról. Ezután egy adott csoport tagjait figyelték meg, ahol 
objektívebb eredményeket kaptak, de még itt is szükséges volt egyéb, objektívebb 
módszerekkel kiegészíteni a vizsgálatokat az értékelhetőbb szemlélet érdekében. 

A pszichológiai kreativitáskutatásban három markáns kutatási irányt különböztetnek meg: 

e A holisztikus irányultságú kutatók, mint például M. Wertheimer, K. Dunker, R. M. 
Mooney az alkotói magatartást a tapasztalatok és a produktivitás bizonyos fajtái között 
fennálló összefüggésként magyarázzák. Ezért többfajta kreativitás típusokat 
különböztetnek meg. 

e A kondicionalista felfogású kutatók, mint például A. F. Osborn, S. A. Mednick az 
asszociációelméleti gondolkodásból indulnak ki. Eszerint a kreatív ember lassabban 
meríti ki asszociációs rezervoárját, mint a kevésbé kreatív, ezáltal szélesebb körű és 
eredetibb produkciókra képes. 
bizonyultak a legtermékenyebbnek. A kreatív viselkedés négy fő ismérvét határozták 
meg faktoranalízis segítségével. Ezekből alkotta meg Torrance az előmozdítás 16 féle 
lehetőségét, így többek között az elmélyültebb odafigyelés, megfigyelés és cselekvés 


elsajátítását. 


II.2. A kreativitás pszichoanalitikus elmélete 


A pszichoanalízis (görög eredetű szakkifejezés) a pszichológiában mélylélektani vizsgálati és 
kezelési módszer, mely a lelki zavarokat az ún. „tudatalatti okok” feltárásával igyekszik 
gyógyítani. A módszer atyja és névadója a világhírü osztrák neurológus, Sigmund Freud volt. 
A pszichoanalitikus iskola alapelmélete, hogy az elfojtás révén tudattalanná váló emlékek és 
motivációk nagy hatással vannak a személy motivációira és viselkedésére. Az elfojtás 
gondolata a későbbiekben a kreativitás elméletében is tükröződik. Bizonyos tudattalan 
gondolatok és emlékek — különösen a szexuális és agresszív jellegűek — neurózis forrásává 
válhatnak, ugyanakkor a neurózisok kezelhetőek a tudattalan gondolatok és emlékek felszínre 
hozásával. Erre irányuló módszerét nevezte el Freud pszichoanalízisnek. Kezdetben — 
kollégája, Breuer nyomán — hipnózissal dolgozott. Később úgy látta, hogy nem mindenki 
hipnotizálható, s hogy hipnózissal nehéz tartós eredményeket elérni. Felfedezte, hogy az 
elfojtott, tudattalanná vált emlékek szabad asszociáció révén is felszínre hozhatók. Ebben 
alapvető jelentőséget tulajdonított az álomfejtésnek, ezt nevezte a tudattalanhoz vezető via 
regiának, vagyis királyi útnak. A kreativitáselmélet pszichoanalitikus alapjait Freud az 1900-as 
évek elején alkotta meg. Elméletének alapját a szublimáció folyamatára alapozta. Ez a 
szublimációs folyamat tudattalanul a libidó áthelyezésével történik, amely nem az elsődleges 
szexuális ösztönzés révén jön létre, hanem áthelyeződik magasabb, tudományos, művészi 
megélés területére. Mégpedig az alkotás örömébe, a problémamegoldás örömébe a kutatónál és 
a valóság felismerésekor. Freud szerint ez az ösztönök visszahúzódása belső pszichés 
területekre, amikor a belső lelkivilágban születik meg egy új produktum. Kezdetben Freud a 
kreatív alkotó képességet nem minden ember sajátjának tekintette, hanem csak kiemelkedő 
nagy tehetséggel megáldott művészeknek. Majd később ezt a képességet kiterjesztette a 
műélvezők szintjére is. Felfedezte, hogy azon emberek, akikben kevésbé van meg a szublimáció 
folyamata, bizonyos kulturális összetevőkből merítve ösztönzést kapnak alkotói tevékenységre. 
Krist akit Freud kreativitáskutatásának legjobb magyarázójának tartanak, az én szerepét 
hangsúlyozza a tudatalattival szemben, mivel a kreativitás az én regressziója által jön létre. 
Kétfajta regressziós állapotot különböztet meg. A kreatív regressziót, amikor az én felett a 
tudatalatti folyamatok ideiglenesen győzedelmeskednek és az önmagáért való regressziót, 
amikor a tudatalatti teljesen elnyomja az ént. Krist bár Freud legjobb magyarázójának tekintik, 


mégis eltér a nézete a freudi elképzelésektől. Ugyan a konfliktusokat a tudatalattiba helyezi, de 


az énnek nagyobb szerepet tulajdonít, ami a tudatban és a tudatelőttesben helyezkedik el. Ez a 
nézőpont az egyik legfontosabb vitaterület a  mélylélektani kreativitáskutatásban. 
Összességében elmondhatjuk, hogy a pszichoanalitikus elmélet az ember kreatív 
megnyilvánulásait a tudatalatti tartományból előtörő belső konfliktusokból származtatja, ami a 
szabad asszociációk útján valósul meg. A kreatív ember ezeket elfogadja és megéli, a nem 


kreatív egyén viszont elfojtja. 


II.3. A kreativitás alakelmélete 


Alaklélektan vagy más néven Gestalt-pszichológia — a 20. sz.-i német kísérleti pszichológia 
vezető irányzata, amely a jó egészek, és a struktúrák elsődlegességét hangsúlyozza a lelki 
életben. Az alaklélektan túlmegy azon a klasszikus gondolaton, hogy az egész több mint 
részeinek összessége: azt hirdeti, hogy az egészek a részekhez képest elsődlegesek. 
Legjelentősebb képviselői, Max Wertheimer, és Wolfgang Köhler az észlelésben a jó formákat, 
alkotó tényezőket vizsgálják: a közelség, a hasonlóság, a zártság és a jó folytatás az elemeket 
egységbe szervező tényezők. Az észlelés szerveződési folyamatait az idegrendszer veleszületett 
szerveződése magyarázza (innátizmus). A mai észleléselmélet is elismeri ezeket a törvényeket, 
s konkrét idegrendszeri magyarázatokat keres rájuk, míg az alaklélektan egy feltételezett 
hasonlósággal magyarázta őket az agykérgi és az élménybeli folyamat között (izomorfizmus). 
Az alaklélektan a tanulás és az emlékezés, valamint a problémamegoldás folyamataiban is az 
egészeket és a szerveződést emeli ki. Werterheimer kreativitással kapcsolatos elmélete, amit 
produktív gondolkodásnak nevez az asszociatív és tradicionális gondolkodásból indul ki. 
Szerinte a produktív gondolkodás egy forma és egy tartalom közös benső kapcsolatának a révén 
jön létre. Ezen gondolkodásnál az egyén szemelőt tartja a problémák egészét. Olyan akciónak 
tartja a kreativitást, amely egy új ötletet formába öntve hoz létre. Az újonnan születő ötletek 
megformálására a művészeket tartják a leghajlandóbbnak. Bennük van meg a megvalósítás 
vagy produktivitás minősége. Arnheim a művészetpszichológiai kutatásai alapján az 
alakelmélet egyensúlyi modelljét azzal egészíti ki, hogy a művészek szinte minden esetben, a 
régmúltat is beleértve, előnyben részesítik a szimmetriát és az egyensúlyt. A kreatív 
egyéneknek a következő személyiségjegyeket tulajdonítják: adottságaik vannak arra, hogy 
absztraháljanak, mérlegeljenek, formákat és struktúrákat szabályozzanak és dinamikusalkatuk 


alapján a formákat és a struktúrákat kibővítsék. 


II.4. A kreativitás egzisztencialista elmélete 


Az egzisztencializmus az első világháború után kezdte meg hódító útját. Nem szélsőséges a 
többi irányzattal szemben. Szerintük a szélsőségeknek is helye van a pszichológiában, de a 
nézeteket össze kell egyeztetni. Úgy gondolják, hogy minél abszolútabban, teljesebben 
határozunk meg az erőket, drive-okat, annál inkább absztrakciókról beszélünk csak és nem a 
létező emberi lényről. Az egzisztencialisták szerint a normálisból kell kiindulni. 
Legjelentősebb képviselőjük Rolo May a 20. század közepén alkotta meg pszichológiai nézetét, 
ami sok ponton szembeállt az analitikus Freudi pszichológiával. Nézete szerint a jelenségeket 
úgy kell vizsgálni, ahogyan az az adva van, ahogyan átéljük őket. Az egzisztencializmus erősen 
támadja a komfortizmus és kollektivizmus szerint elképzelt emberképet. Szerintük az embernek 
megvan a lehetősége, hogy befolyásolja a sorsát. Az emberi létezéshez hozzá tartozik a döntés 
szabadsága. A páciensnek magának kell döntenie és felelősséget vállalnia önmagáért. Freudnál 
az ego végrehajtó, szervező egységet tölt be az id és a superego között. May szerint a többszörös 
ego elképzelés a neurotikus személy tökéletes leírása. A sok különböző funkció nyomása alatt 
meggyengül a központi szervező, így már nem az egység központja lesz (fragmentálódik). Az 
egzisztencialisták szerint sem az ego, sem a tudattalan, sem a test nem lehet autonóm, csak a 
központi self. 
May hipotézise: a létezésnek három aspektusa van. 

1. self: ahol átéljük azt, hogy én vagyok az, aki így vagy úgy viselkedik 

2. személy: az az aspektus, ahogyan engem a többiek elfogadnak (Jung: persona; W. 

James: szociális szerepek) 

3. ego: melynek révén a self a külvilágot látja, és kapcsolatba kerül azzal. 
Az egzisztencializmus nem racionalisztikus és nem anti-racionalisztikus. Azt az alapot keresi, 
amire ez a kettő épül. Sokszor azonosítani próbálják az egzisztencionalizmust keleti 
filozófiákkal, pl. Zen buddhizmussal. Ez azonban mindkettőt túlegyszerűsíti. Az 
egzisztencialista pszichológia szerint az individualitás nem úgy érhető el, hogy elmegyünk a 
világ konfliktusos valósága mellett hanem hogy közvetlenül konfrontálódunk ezekkel, a 
konfliktusos helyzetekkel. Ezen találkozásokon keresztül érjük el az individualitásunkat. A 
kreativitás egzisztencialista elmélete pontosa ebben az ideológiai gondolatnak megfelelve 
élesen különválasztja az állkreativitástól a valódi kreativitást. Az állkreativitás, míg egy 
felszíni, látszólagos élményt mutat, addig a valódi kreativitás élménye egy újító nyitott 


szemléletet szül. Csak abban az esetben jöhet létre, ha az egyén saját belső világát megismerve 

találkozik a külvilággal. Ennek a találkozásnak az intenzitásától függ a kreativitás hatásfoka. 
Rolo May állította a kreativitás nem más, mint találkozás. A művész találkozik a tájjal, amit le 
akar festeni, a tudós találkozik a vizsgálandó anyaggal. Kettőjükben az a közös, hogy 
mindketten elmélyednek, elmélyülten vizsgálódnak, ez szüli az igazi kreativitást. Az 
egzisztencialista kreativitáselmélet számára a kreativitás az egészséges emberi érzelem 


megnyilvánulása és kommunikálása a külvilággal. 


II.5. A kreativitás átvitelelmélete 


J. P. Guilford az Amerikai Pszichológiai Társaság elnöke (1950) volt az első, aki a kreativitás- 
kutatásnál személyiségjegyeket és adottságokat különböztetett meg. A jegyek olyan, viszonylag 
tartós vonások, amelyek az egyik embert a másiktól megkülönböztetik. Az adottság viszont 
lehetővé teszi, hogy az ember bizonyos dolgokat megtanuljon; ez függ az örökléstől, a 
Guilford és Torrance legalább tíz kreatív képességet gyűjtöttek össze, melyek feltételezésük 
szerint a kreativitás struktúráját alkotják. 

e  Szenzitivitás: Problémára való érzékenység. A kreatív egyének meglátnak olyan 
problémákat, amelyeket a nem kreatívak nem látnak. 

e Fluencia (könnyedség): Asszociációs , gazdagság", azaz a kreatív emberek nagyszámú 
ötletet találnak ki. 

e Originalitás (eredetiség): A kreatív gondolkodás fontos sajátossága, hogy új, szokatlan, 
innovatív ötletek révén eredeti, mások megoldásaitól különböző válaszokat tud adni a 
problémákra. (Ezt a képességet méri a távoli asszociációk, találó és "nem találó" cím 
feladat) 

e Flexibilitás (rugalmasság): A kreatív emberek változatos megközelítésmódokat 
alkalmaznak, és különböző ötleteket tudnak létrehozni. 

e Szintetizálás: A kreatív emberek nagyobb és teljesebb gondolati körökbe rendezik 
gondolataikat. 

e Elaboráció (kidolgozottság): A kreatív emberek képesek a részletek kitöltésére. Adott 
információk alapján struktúrát építenek fel (amikor az ötlet tervvé alakul, akkor van 
szükség kreatív gondolkodásra). 

e Analízis: A kreatív emberek lebontják a „szimbolikus struktúrákat", hogy újakat 


alkossanak. 

e Redefiniálás (újradefiniálás): A kreatív emberek a szokásos módtól eltérően 
interpretálják vagy észlelik a tárgyakat és egészen új célokra használják fel. Azt a 
képességet jelenti, hogy egy tárgyat vagy egy tárgy részét az egyén teljesen új és 
szokatlan módon alkalmazza. 

e Komplexitás: A kreatív emberek sok, egymással összefüggő gondolattal tudnak 
dolgozni. 

e Értékelés: A kreatív emberek könnyen meghatározzák az új ötletek értékét. 

A tudósok azokat a jegyeket és adottságokat vizsgálták mélyebben, amelyeket saját magukra 
nézve jellemzőnek találtak, majd ezeket kreativitás- és személyiségtesztekkel ellenőrizték. 
Megállapították, hogy az összes jegy két fontos feltétele az originalitás és a külvilággal 
szembeni nyitottság. 

Arnold (1964) és Guilford (1967) minden probléma-megoldási folyamatot kreativitásnak 
tekint, mivel minden probléma-megoldási helyzet minden embertől kreatív gondolkodást vár 
el. Ezekben, a helyzetekben az egyén (individuum) meglévő információkkal dolgozik, 
felhasználja korábbi tapasztalatait, majd ezeket újra átgondolva eljut az optimális megoldáshoz. 
Guilford meggyőződése, hogy az ember számára mindegy, hogy milyen területen fejleszti a 
kreativitását, mert a kreativitás a tanulás része. Mivel a tanulás az életünk része ezért a 
kreativitást minden területen ki lehet bontakoztatni. Tanuláskor új információkat fogadunk be, 
a kreativitás pedig abban rejlik, hogy az új és a régi információk között milyen új kapcsolatokat 


fedezünk fel. 


II.6. A kreativitás interperszonális vagy kultúrelmélete 


A személyek közötti vagy interperszonális és kultúrelméleti megközelítés vizsgálja, hogy az 
egyén kreativitása mennyire függ az embertársak és kulturális hatásoktól. Erről nagyon sok 
pszichológus fogalmazott meg gondolatokat. Arieti jelölte meg először ezzel a kifejezéssel ezt 
a megközelítést. Adler (1927) a kreativitást, mint a legmagasabb célszerűséget határozta meg. 
Ő dolgozta ki az egyén kreatív erejének a koncepcióját, amely alá van rendelve a személyiség 
összetevőinek. Az ember a szociális tudatát és kreatív erejét használja fel ahhoz, hogy önmagát 
kialakító kreatív énjének és a társadalom egészének segítséget nyújtson. Moreno (1953) minden 
egyes embernek spontaneitást és kreativitást tulajdonít. Ez a kreativitás nyilvánul meg az 
életünk számtalan területén, mint például a személy-személy közötti a társadalom-társadalom 


közötti és a személy-társadalom közötti interakciókban. A kreativitás, amely a produktumban 

válik érzékelhetővé a társadalom számára, ezáltal válik hasznossá. Fromm (1959) különbséget 
tesz a festést, komponálást, írást, amely tehetségen alapul és a kreatív beállítódás között, amely 
valójában minden kreativitás alapja csak nem válik feltétlenül láthatóvá. Az első esetben egy 
képességről a második esetben pedig egy karaktervonásról van szó. A kreativitás elsősorban a 
látáson és a dolgok észlelésén keresztül aktiválódik. A kreatív észlelés azt jelentheti, hogy az 
embertársainkat a saját kivetítéseinken, kritikánkon és általánosításainkon átlépve tudjuk a 
másikat szemlélni. Vagyis a rácsodálkozás élménye az, ami megmutatja a dolgok valódi oldalát 


és értékét. Ezáltal érhetjük el a kreatív, újító beállítódás állapotát. 


III. Az alternatív kreativitáskutatás elméletei 


Agyunk két, nagyjából szimmetrikus fél tekéből áll. Mindegyik félteke a test ellenoldali felét 
irányítja, és onnan kap információkat. A féltekei aszimmetria (lateralitás) tehát azt jelenti, 
hogy a bal agyfél a jobb kezet irányítja, és a tőlünk jobbra lévő tárgyakat észleli. Az idegpályák 


aszimmetrikus elrendezésén túl a két félteke információ feldolgozó képessége is eltérő. 


Művészet, zene, kreativitás Nyelv, matematika 


Képekben gondolkozik Szavakban gondolkozik 


Léteznek olyan megközelítések, amelyek a kreativitást a bennünk lévő belső gyermekkel 





hozzák összefüggésbe. C. G. Jung követők az individuáció processzusával kapcsolatban 
említik. A pszichoszintézis foglalkozik, az alszemélyiségek területével részletesen, mely 
Roberto Assagioli olasz pszichiáter, a kortárs S. Freud és C. G. Jung nevéhez fűződik. Oshoegy 
tudományt tanított az ember belső átalakulásához. Az embert háromdimenziósnak mondja. Az 
első dimenziónk a tudatosság, amely a létezéssel köt össze. A második a részvét, amely az 


érzéseinkkel áll kapcsolatban. A harmadik a kreativitás, amely a cselekedetekkel áll 

kapcsolatban. E három dimenzió által válik teljessé az ember. A kreativitás megszerzéséhez 
négy kulcsot említ meg. 
1. Légy újra gyermek 
2. Készen kell állni a tanulásra, mert ha készek vagyunk, akkor megnyílunk a 
pillanatnak, hogy valami újat fogadjunk be. 
3. Találjuk meg a teljességet a hétköznapjainkban. 
4. Legyünk álmodozók. 


IV. A flow és a találékonyság pszichológiája 


Csíkszentmihályi megállapítása szerint előzetes tudás, tapasztalat híján nincs kreativitás. E 
amelyben megtalálható egy szimbolikus szabályokat tartalmazó kultúra; egy ember, aki a 
szimbolikus tartományba új dolgokat visz; és egy szakértői kör, amely az újítást elismeri és 
igazolja. A kulturális evolúcióban nincsenek a génekhez és a kromoszómákhoz hasonló 
mechanizmusok, azaz egy új ötlet vagy találmány nem örökítődik át automatikusan a következő 
generációra. A kulturális evolúcióban a gének megfelelői a mémek; olyan információegységek, 
amelyeket a kultúra továbbéléséhez minél többünknek el kell sajátítanunk. Témánk 
szempontjából igen fontos megállapítást tesz, amikor kifejti, hogy a művészetekben egyre 
inkább nélkülözhető fényűzést látunk, amely a személytelen tömegpiacon kénytelen 
bizonyítani értékállóságát. Rendszerszemléletű felfogásában ahhoz, hogy valakit kreatív 
személynek tekinthessünk, szükség van először egy tartományra, mely szimbolikus szabályok 
és folyamatok rendszere. Második lépcsőfok egy olyan szakértői kör, mely eldönti az ötlet 
figyelemre, megőrzésre érdemes. A kreatív rendszer harmadik komponense végül az egyén. A 
kreativitás akkor jelenik meg, amikor egy adott tartomány, például a zene, a műszaki vagy üzleti 
tudományok, a matematika szimbólumait használva egy személynek új ötlete támad, vagy 


újszerű elrendezésben látja a már meglévő dolgokat (Csíkszentmihályi, 2014). 


IV.I. A FLOW élmény bemutatása 


Flow (áramlat) az a jelenség, amikor tudatunk harmonikusan rendezett, és magának a 
tevékenységnek a kedvéért szeretnénk folytatni, amit éppen csinálunk. Ennek elérése épp úgy 


fontos az óvodapedagógus számára, mint a kisgyermeknek. A nevelő csak úgy lehet jó példa a 

gyermek számára, ha ismeri saját tudatát, céljait. Fontos, hogy az óvodapedagógus elhivatott 
legyen, szeresse, amit csinál és legjobb tudása szerint végezze a munkáját. ,, Amikor a tudatba 
áramló információ összeegyeztethető a célokkal, akkor a pszichikus energia erőfeszítés nélkül 
áramlik bennünk. Nem kell aggodalmaskodnunk, nem kell megkérdőjelezni önmagunkat. Ha 
mégis megtorpanunk, hogy elgondolkodjunk magunkon, azonnal megerősítést kapunk: 
, nagyon jól csinálod". A pozitív visszacsatolás erősíti az Ént, és újabb, a külső és belső 


környezet felé fordítható energiamennyiség szabadul fel. ” (Csikszentmihályi, 1997, 32. o.) 


IV.2. Rendetlenség a tudatban: a lelki entrópia 


, A pszichikai rendetlenség gyakorolhatja a tudat működésére a legkedvezőtlenebb hatást, s ez 
úgy következik be, hogy a tudatba bekerülő információ összeütközésbe kerül már létező 
szándékokkal vagy akadályozza megvalósításukat. Ezt az állapotot többféleképpen is 
megnevezhetjük attól függően, hogy miképpen éljük át: fájdalom, félelem, harag, aggodalom 
vagy féltékenység. A rendetlenség változatai arra kényszerítik a figyelmet, hogy nemkívánatos 
tárgyak felé terelődjék, és ezzel lehetetlenné teszik számunkra, hogy figyelmünket szabadon és 
kedvünkre felhasználhassuk. A pszichikai energia ezzel szétszóródik és hatástalanná válik. A 
tudat sokféle módon válhat rendezetlenné" (Csíkszentmihályi, 1997). Például gyakorlatom 
során találkoztam olyan óvodapedagógussal, aki nem volt megelégedve a munkahelyével. 
Fásultan, rosszkedvűen végezte munkáját. Nevelői feladatai mellett rendszeresen szidta a 
vezetőséget, az óvoda körülményeit a mindennapokban. Ezzel lekötötte figyelmét és nem tudott 
teljes mértékben a gyermekekkel foglalkozni. Reggeltől kezdve folyamatosan növekszik benne 
a feszültség a munkaidő végéig, és ez rányomja bélyegét a munkatársaival való kapcsolatára és 
munkája eredményességére is. Miközben a csoporttal kéne foglalkoznia, gondolatai arra az útra 
terelődnek, hogy vajon mit keres még itt, ugyanakkor tisztában van vele, hogy megközelítés 
szempontjából ez a munkahely a legmegfelelőbb. 

Ez a hosszantartó bizonytalanság stresszhelyzetet okoz az óvodapedagógusnak, melynek 
következményei igen súlyosak lehetnek. Kialakulhat az úgynevezett burn out (kiégés) jelenség. 
A burn out: tartós stresszek nyomán kialakult érzelmi kimerülés állapota, amely a 
reményvesztés állapotával párosul, célok, ideálok elvesztésével jár, és amely során a személyt 
negatív attitűdök jellemzik mind önmagára nézve mind a munkára vonatkozva. Ez a jelenség 


nem csak a pedagógusra jelent veszélyt, hiszen a gyermekek követik az óvodapedagógus 

mintáját, ha ő bizonytalan és céltalan a gyermekek is csapongani fognak. Ezt meg lehet előzni 


önképzéssel, szabadidős tevékenységekkel, tréningekkel stb. 


IV.3. A tudat rendje: az áramlat 


A pszichikai entrópiával ellentétes állapot a tökéletes élmény állapota. Óvodai látogatásaim 
során találkoztam a flow élményt elért óvodapedagógussal is. A tudatában áramló információ 
összeegyeztethető volt céljaival, így a pszichikus energia erőfeszítés nélkül áramlott benne. 
Nem aggodalmaskodott, nem kérdőjelezte meg önmagát, biztos volt a dolgában és tele volt 
energiával. Láthatóan élvezte, amit csinál, és a gyerekek sikerének ő is őszintén örült. 
Teljesítményére folyamatosan odafigyel, mindig készül valami újdonsággal a gyerekeknek, így 
munkáját megszínesíti, felüdíti. A játék közben figyelmét csak a gyerekek és a játék alakítása 
köti le. Az óvodapedagógus testtartása kifejezi biztonságát, integrált személyiségét. 
Gesztusaiból, arcából leolvastam, hogy tudja, mit akar és élni tud vállalt szolgálatával. 

A játék közbeni teljes feloldódás, tökéletes élmény, melyben az illető szabadon annak 
szentelheti a figyelmét, hogy elérje célját, mivel nincs zavar, amelyben rendet kellene tennie és 
nincs olyan fenyegetés, amellyel szemben az Énnek meg kellene védenie magát. -írja 
Csíkszentmihályi Mihály. Ezt az állapotot nevezzük , flow"-nak, áramlat-élménynek, mégpedig 
azért, mert sok interjúalanyunk ezt a szót használta csúcsformájának leírásakor: ,, olyan volt, 
mintha lebegtem volna", ,, mintha valami áramlat sodort volna magával". Ez az állapot szöges 
ellentéte a pszichikai entrópiának és azoknak, akik eljutnak idáig, erősebb és magabiztosabb 
lesz az Énjük, mert pszichikai energiájukat sikeresen fektették bele olyan célok elérésébe, 
melyeket ők maguk tűztek ki (Csikszentmihályi, 1997). Az óvodapedagógusok legnagyobb 
nevelő eszköze a példamutatás. Ha a nevelő kiegyensúlyozott, határozott, rendszert tart fenn, 
akkor a gyermek is mindig tudja mi a feladata, mit várnak el tőle. Flow élmény elérése a 
gyermekeknél - miután nevelőik is elérték a tökéletes élményt - sokkal könnyebb. 

Néha megesik, hogy minden különösebb ok nélkül különleges örömet, csaknem extázist élünk 
át, elég hozzá egy elkapott dallam, egy gyönyörű táj, vagy még ennél is kevesebb — a „jól 
vagyok" spontán érzése. A gyermekeknél ez az érzés sokkal gyakoribb, mint a felnőtteknél. A 
tökéletes élmény azonban legtöbbször mégis akkor következik be, amikor szabályozott és 
célirányos tevékenységet végzünk — olyan feladatokat, amelyek pszichikai energiaráfordítást 
igényelnek, és amelyekhez nem lehet hozzáfogni anélkül, hogy a szükséges ismereteknek vagy 


felkészültségnek birtokában ne lennénk. Annak, hogy az áramlat-élménnyel ilyen tökéletesen 

tudunk azonosulni, az az egyik oka, hogy ilyenkor általában világosak a céljaink, és a 
visszacsatolás rögtön megtörténik. A gyermekek esetében ezt a visszacsatolást az 
óvodapedagógus dicsérettel erősíti meg. Fontos, hogy a nevelő mindig elismerje a gyermek 
munkáját, mert ha nem ösztönzi, ha nem érezteti munkája értékét, elmegy a kedve attól a 


tevékenységtől. 
V. A transzferhatás fogalma 


Gyakori tapasztalat, hogy amit az egyik tanulási folyamatban elsajátítunk, annak 
eredményessége áttevődhet egy másik folyamatra, azt megkönnyítve, vagy éppen ellenkezőleg 
megnehezítve. Minden tanulás befolyásolja a következő tanulást. Nem mindegy azonban, hogy 
a tanulást pozitívan (pozitív transzfer), vagy negatívan (negatív transzfer) (Balogh és 
Gerencsik, 1990). A transzfer fogalma így egy régebbi tanulás hatását jelenti egy másik, újabb 
tanulási szituációban. Bransford és Swartz meghatározása alapján ,, a transzfer tradicionális 
megközelítéseinek középpontja egy domináns módszertan, amelynek kérdésfelvetése, vajon az 
emberek tudnak-e alkalmazni valamit, amit megtanultak egy új problémában, vagy 
szituációban. ” (Bransford és Swartz, 1999 idézi Dufresne et al., 2005, 155. o.). „A különböző 
definíciókban közös, hogy az egyik feladattal, vagy szituációval kapcsolatban megtanultak 
befolyásolják a későbbi feladatok megoldását, a későbbi szituációkban való tanulást. " (Molnár, 
2006, 17. o.). A transzfer törvényének meghatározásakor Balogh és Gerencsik megkülönbözteti 
az oktatásban, illetve a nevelésben betöltött szerepét (Balogh és Gerencsik, 1990). Véleményük 
szerint fontos, hogy a további tanuláshoz és művelődéshez felkeltsük az igényt, képessé tegyük 
őket az önálló tanulásra, ekkor azonban felmerül a kérdés, , hogy mennyi ismeretanyagot, 
milyen összefüggésben és egymáshoz való viszonyban adjunk" (Balogh és Gerencsik, 1990, 9. 
0o.). A nevelés esetében pedig a társadalmi normákhoz való alkalmazkodás képessége, az 
erkölcsi normák elsajátítása a cél, fejlesztve azokat az értékes emberi tulajdonságokat, 
személyiségjegyeket, melyek segítségével az egyén megfelelően tud dönteni, cselekedni, 
viselkedni. Kétségtelen azonban, hogy a transzferhatás törvényének tartalmi és módszertani 
vonatkozásai egyaránt vannak. Az is döntő, hogy az ismeretanyagot miként kapta , kézhez" a 
diák. ,, Lényeges módszertani konklúzió tehát: ad-e a pedagógus módot a tanulónak az önálló 
gondolkodásra, vagy csak gyakorlást igényel. Ugyanis a szimpla gyakorlásból csak a 
műveletvégzés transzfere adódik" (Balogh és Gerencsik, 1990, 9. o.). Ezért a transzferhatás 
törvénye ésszerű szelektálásra hívja fel a figyelmet. Éppen ezért, ezen ismeretek birtokában 


fontos, hogy az oktatásban a konstruktív pedagógiai felfogás előnyt élvezzen. A pszichológiai 

kutatások már igen korán tanulmányozták a tanulási folyamatokat és azokat a 
törvényszerűségeket melyek alapján meghatározható, hogy ezek a folyamatok miként 
gyakorolnak befolyást a későbbi tanulmányokra. Ezt az elképzelést fogalmazta meg Hoffding 
1892-ben (Royer, Mestre és Dufrense, 2005). Elgondolásában egy , A? esemény alapján 
kialakul egy , a" reprezentáció. Az , a" reprezentáció aktivációja előidézhet egy általános , b" 
választ, amely átfordíthatja az eredményeket egy , külső" , B" tevékenységbe (Janurik 2010). 
Az, hogy a transzferhatás általános jelenlétét több vizsgálat is kimutatta, nem eredményezi az 
egyik kontextusban megszerzett tudás spontán módon való alkalmazását egyéb helyzetekben. 
Dobi és Molnár is kimutatta, hogy tanulóink kevésbé eredményesek a megszerzett tudás új 


helyzetben való produkálása terén (Dobi, 2002; Molnár, 2001, 2006). 


V.1. A zenetanulás és a intelligencia 


Bastian vizsgálatai alapján a következőt állítja: ,, Ezen eredmények alapján levonhatjuk azt az 
óvatos következtetést, hogy a muzikalitás és az intelligencia között trendszerű összefüggés van" 
(Bastian 1997, 6. o.). Témánk szempontjából fontos kérdés, hogy létezik-e ellenőrizhető 
kapcsolat a zenei nevelés által kiváltott hatások, illetve az intelligencia között. Ezzel 
kapcsolatban kiemelendő, hogy hagyományos eljárásokkal vizsgálva az intelligencia a zenei 
nevelés hatására nem változik, ugyanakkor megnő az intelligencia és a kreativitás korrelációja, 
valamint csökken a verbális és a nem verbális intelligencia közötti aránytalanság (Barkóczi és 
Pléh 1977). Az értelmi intelligencia nem fejleszthető jelentős mértékben, ugyanakkor 
kimutatható, hogy a zenével intenzíven foglalkozó gyermek kreatív teljesítménye hozzáfejlődik 
saját intelligenciaszintjéhez (Barkóczi és Pléh 1977). 

Hogyan hat a zene az emberre? 

A zene hatását már évezredekkel ezelőtt ismerték és alkalmazták nyugtatás, altatás vagy 
kedvező kedélyállapot elérésére. A központi idegrendszer az a közvetítő, amely egyrészt az 
érzékszerveknek a központja, másrészt komplex működésével a zene hatásmechanizmusát is 
összetetten érvényesíti. Az agy, irányító központ és központi memória, ahol minden, a múltban 
befogadott információ tárolható. 

Az emberi agy két féltekéből áll, amelyeket egy ideghálózat köt össze. A két féltekének eltérő, 
egymást kiegészítő szerepe van. A bal félteke a racionális, logikai gondolkozás alapján, míg a 
jobb félteke a képek, a fantázia, az ösztönös megérzés felhasználásával segít megérteni a 


világot. Itt található a kreativitás, a képalkotás, az érzelem és a zenei élmény feldolgozásának 

helye. A bal a logikus, elemző, a jobb a szintetizáló, kreatív terület. A jobb félteke elsősorban 
a dallamok felismeréséért, a bal félteke elsősorban a ritmusazonosításért felelős. Ezek tanult 
tulajdonságok és az agy érésének következményei. 

Az agy muzikalitása, fejlődése, a féltekék működése és az egyedfejlődés periódusai között 
szoros összefüggés van. Ezekből az ismeretekből azt a fontos zenepedagógiai konzekvenciát is 
le kell vonnunk, hogy lehetővé kell tenni a gyermek számára, hogy minél korábban találkozzon 
a zenével, és minél előbb jusson hangi, ritmikai élményekhez. 

Az egyedfejlődés és a hang kapcsolatáról Kokas Klára, így fogalmaz egyik könyvében: ,, A zene 
a rezgéseivel érinti, átjárja az egész embert csontjaiban, üregeiben, lágy részeiben, nedveiben. 
Hatása az anyaméhen belüli (embrionális) élettől kezdve folyamatos, épít vagy rombol a 
rezgések minősége és ereje szerint. A méhen belüli élet idején a hangzásokra adott válasz a 
mozdulat. ” 

„Az ontogenezis során a taktilis ingerek mellett a hangról vannak a legelső élményeink. Ez a 
bőr multiszenzoros receptorként való működéséből fakad. A későbbiekben (17-18. hét) a 
magzat hallásának kifejlődése lehetővé teszi a hangingerek érzékelését és feldolgozását, sőt a 
rájuk való emlékezést. " (Reikort, 2009, 6. o.) 

A hang és a ritmus tehát már a méhen belül, az embrionális korban hat az emberre. Kodály is 
sokat hangoztatta, hogy az édesanyáknak a gyermek zenei nevelését már születés előtt kilenc 
hónappal el kell kezdeni. Canetti is kiemelte az anyai szívdobogás hatását, ami a kilenc hónap 
alatt húszmillió ritmikusan ismétlődő hangimpulzus a baba számára. Nem véletlen, hogy sok 
anya számol be arról, hogy a 25. hét után dobzenére ritmikus mozgással reagál a baba. 

A zene tehát nagyon korai élmény, több lelki jelenségre hat, azokat befolyásolja. Magzati 
gyökerei vannak ugyan a muzikalitás, a beszéd és az írás kialakulásának, de a bal agyfélteke és 
annak funkciói — így a beszéd és az írás képessége —a zenével 10 éves korig hatékonyan 
fejleszthetőek. Ennek nagy a jelentősége van a diszlexia-, diszgráfiaprevencióban is (Hámori, 
2002). , A zene egyes elemein — a ritmus, a melódia, a dinamika, a hangszín, a hangközök stb. 
— keresztül, de mint sajátos rezgések összessége is különös lelki, élettani hatást érhet el. A 
muzsika izomellazulást, az érfal kitágulását, egyenletes lassú szívverést, így a vérnyomás 
csökkenését, de akár izomfeszülést, szapora légzést és a szívritmus és a vérnyomás emelkedését 
is képes kiváltani. Gondoljunk csak vidám éneklésekre vagy a minden ízünkben megmozgató jó, 
lendületes táncokra. " (Reikort, 2009, 6. o.) Már pár hetes magzati létünk idején érzékeljük a 
külvilág rezgéseit, a hangokat, zajokat. Életünk bármelyik szakaszáról is legyen szó, egyáltalán 


nem mindegy, hogy hangok vagy lárma vesz-e körül bennünket. A zene képes fokozni az 

aktivitást, szabályozni a feszültséget; indulatokat kelt és levezet, nyugalmat teremt, a 
legkülönbözőbb érzelmeket mozdítja meg, serkenti a képzeletet, a képzettársítást, előhívja az 
emlékeket, befolyásolja a közérzetet, alakítja a viselkedést. Mindezek mellett jelentős az 
esztétikai hatása. 

A hang nem más, mint rezgés. Tudósok műszeres mérésekkel bizonyították, hogy a zene a 
rezgések kölcsönhatása által (a szervrezonancia elve alapján) óriási hatással van az emberi 
agyra és az egyes szervekre is. A fülünkben lévő egyensúlyérző és kialakító szerv a fizikai 
egyensúlyért és a lelki kiegyensúlyozottságért is felel. Sőt az egyensúlyszervet a ritmikus 
mozgás, hintázás is fejleszti és ez által fejleszthető az írás és olvasás képessége, melynek az 
egyenletes ritmus fontos építőköve. A zene, nem csupán a fülünkre hat, hanem átjárja az egész 
testünket, és előidézhet kívánt vagy nem kívánt hatásokat egyaránt. (Ezért szükséges, hogy a 
hatásmechanizmust ismerő szakemberek alkalmazzák a gyógyításban, a 
személyiségfejlesztésben vagy akár a reklám területén.) A zene elemei által kiváltott testi-lelki 
reakció a kulcsa a zene terápiás hatásának. 

A zene segít rátalálni a megfelelő közlésekre vagy azok megértésére. Vigasztalást ad a bajban, 
társ az elhagyatottságban, elviselhetővé teszi a bánatot és megoszthatóvá az örömöt. ,, Többéves 
tapasztalat igazolta, hogy a világra nyitott, de már a szocializáció hiányosságai között 
megszabályozott gyermekek számára nagy jelentősége van a zenére mozdulásnak, a melódia, a 
ritmus felfedezésének vagy önmaguk kifejezésének. A zajártalomnak kitett gyermekek figyelmét 
legtöbbször külön fel kell hívni a dallam, a dinamika változásaira, később azonban már képesek 
ezeket önállóan észrevenni és hajladozással, lendületes, ritmikus gyors mozgásokkal kifejezni. " 
A , szabad tánc", azaz az improvizáció gazdag információs tárházat jelent a óvodapedagógus 
számára. A táncolás fejleszti a táncoló készségeit, gyarapítja élményeit, érzelmi gazdagságot 
teremt, csiszolja az esztétikai érzékenységét. Ez utóbbi azért is fontos, mert az elmúlt évtizedek 
értékrend felborulásában igencsak megcsorbult a , szép" fogalma, tartalma. Pedig a szépséggel 
találkozni, egyben azt jelenti, hogy tükröződünk is benne, és ez meghatározó élmény, mely az 
egész személyiségre építően hat, és morális összefüggéseket is hordoz. 

Hangot, , művet" alkotni, énekelni, hangszerrel játszani, improvizálni, valamit kötetlen 
formában kifejeznie az embernek önmagát nagyszerű lehetőség, remek élmény. A 
megszólaltatott hanggal szinte kiléphetnek a világmindenségbe. 

A gyermekek különféle nyitottsággal és befogadókészséggel születnek. Nem mindegy, hogy 
mennyire érzelem- és információgazdag környezet veszi körül őket már akkor, amikor világra 


jövetelüket várják, illetve a születésüket követően. Ideális esetben a szülői gondoskodás, 

tevékenység hatására viszonylagos egyensúly alakul ki a jobb és bal agyféltekei tevékenységek 
között. Így az intellektuális és más lelki összetevők között harmónia jön létre. Így rendeződnek 
össze az életkori sajátosságként összegezhető tulajdonságok. Sajnos napjainkban egyre több 
olyan gyermekkel találkozunk, akiknél nem észlelhető a kívánt összerendezettség, pl. túl nagy 
a mozgásigényük, csökkent a feladattartásuk, nagyon türelmetlenek, figyelemösszpontosítási 
nehézségeik vannak. Egy-egy zenés tevékenységsorozat többlete abban is rejlik, hogy a zene 
világával való találkozás sokaknak életre szóló mintát nyújthat, esetleg mély zenei kapcsolat is 
létrejöhet, mely átszőheti a gyermekek mindennapjait. 

Kodály Zoltán így írta le idős korában egy gyermekkori élményét: ,, Egy nyári alkonyatkor, 
amikor szobánkon vöröses arany színű fény ömlött el, szüleim egy darabot játszottak. Három 
vagy négy éves lehettem, a zongora lábánál hevertem a padlón. Akkor ért az első és legmélyebb 
benyomás. Később megtudtam, hogy Mozart F-dúr hegedűszonátája volt a kompozíció. Nem 
hiszem, hogy azzá a muzsikussá lettem volna, aki vagyok, vagy hogy egyáltalán muzsikussá 
lettem volna, ha akkor egy népszerű slágert játszanak a szüleim. ” 

Az elmúlt évek tevékenységei azt igazolják, hogy a zene minden tanulási vagy viselkedési 
terület fejlesztésére jótékony hatással van. A transzfer hatás révén a jobb féltekére ható zenei 
elemek pozitívan befolyásolják a bal féltekei tevékenységeket, ami kihat a teljesítményre. 
Azok a gyermekek, akik megízlelhették a zene varázslatát, szelídségét, extatikus katarzisát, 
szívesen barangolnak a későbbiekben is a hangok, a lüktetés csodálatos világában. Megélhetővé 
válik számukra a csend, melynek hiányában nem érvényesülhetne a kaotikus zaj világában 
maga a dallam sem. A csend által tudjuk értékelni a hangzást és a hangzás által kap lehetőséget 
a lélek. A harmonikus, kiegyensúlyozott lélek adja az élet értelmének élményét. Ez a zene igazi 


varázsa. Adjuk meg ezt a lehetőséget minél előbb a gyermekeknek! 


V.2. A transzferhatás jelentősége zenei nevelésünkben 


„A zenepedagógia különböző módszerei segítik a zenei képességek kifejlesztését, ám a 
rendszeres zenei nevelés valójában az egész személyiséget formálja. Mivel a zenei 
tevékenységek a személyiség egészét áthatják, az ez által létrejövő transzferhatás érvényesül 
egyéb, nem zenei területen is. Kodály Zoltán, Kokas Klára, Forrai Katalin, Mélykútiné Dietrich 
Helga, Nagy Balázsné Szarka Júlia tapasztalatai és vizsgálatai mind azt támasztják alá, hogy 
a zenei nevelés hat a kisgyermek általános fejlődésére, érzelmi életére, értelmi képességeinek 


alakulására, társas magatartására. Jellegéből adódóan rendkívül alkalmas a gyermek komplex 

személyiségének hatékony formálására, így lehetővé téve a gyermek számára, hogy egészséges 
lelkű, érzelmileg gazdag, boldog emberré válhasson. " (Árvayné, 2012, 117. o.) 

, A transzfer egy átvitelt jelent egyik területről a másikra, a két tevékenység struktúrájának 
valamiféle belső hasonlósága következtében. A transzferhatás pedig ennek a transzfernek a 
második teljesítmény elérésére gyakorolt hatása. " (Árvayné, 2012, 117. o.) 

Thorndike elméletében a transzfer alapja az , azonos elemek teóriája". A gyakorlás hatása csak 
abban az esetben terjed át, segít más területeket, ha a befolyásoló és befolyásolt funkció azonos 
elemeket érint. Katona megcáfolja az elmélet kialakult formáját. Szerinte az átvitel létrejöttéhez 
nem szükségszerű, hogy az új feladat néhány eleme ugyanaz legyen, mint a begyakorolt feladat 
némely eleme. A két tevékenység struktúrájának valamiféle belső hasonlóságán alapul a 
transzfer (Kokas, 1972). 

A zenei nevelés transzferhatását tekintve önmagába véve a dalanyag igen szük körű 
transzferhatást gyakorol. Viszont a helyes módszerek megfelelő alkalmazása rendszerint 
széleskörű transzferhatást biztosítanak. Ezt a transzferhatást úgy értelmezhetjük, mint általános 
alkalmazkodást valamely adott helyzethez, egyfajta aktív készenlétet, érzelmi hozzáállást. Így 
válik a motiváció forrásává. Feltevések szerint: az énekkel és mozgással egybekötött 
tevékenység érzelmekkel serkenti az agy tevékenységét. A gyermek zenével kapcsolatos 
tevékenysége során átéli ezeket az érzelmeket és ennek példájára modelleket épít magának. 
Ezek olyan élménymintákat adnak, amelyekhez később más élmények is kötődhetnek (Kokas, 
1972). 

Az óvodáskorú gyermekek nevelésénél kiemelt szerepet kap az érzelmi nevelés. Az óvónő 
szerepe kiemelkedően fontos, hiszen óriási felelősség és persze lehetőség a zene varázsának 
megismertetése, a mindennapos éneklésnek, mint a személyiség-fejlődéshez nélkülözhetetlen 
örömforrásnak megszerettetése. A zenei képességek fejlesztésével intenzívebben kezd fejlődni 
a gyermek valamennyi képessége. A zenei nevelés hozzájárul magasabb rendű pszichikus 
funkciók fejlődéséhez, amelyek hatása messze túllépi a zene speciális tartalmának és anyagának 


hatásait. (Árvayné, 2012) 


VI. A zenei nevelés helye az esztétikai nevelésben 


,, Az esztétikai nevelésen általában a művészeti nevelés három területét érintjük: az irodalmat, 


a zenét és a képzőművészetet, vagyis az emberi érzések, gondolatok művészi kifejezési formáit. 

A kisgyermek szép iránti érzékének fejlesztése azonban e három területnél szélesebb körű 
feladat.” (Forrai, 2004, 16. o.) 

A gyermeket körülvevő világ minden hatása, a természet és a társadalmi környezet esztétikuma, 
a növény és állatvilág, az emberi kapcsolatteremtés, a magatartás esztétikuma, a játék öröme is 
a szépség, a harmónia sajátos megjelenési formája lehet. Ez kibővül a művészi alkotások 
(irodalom, képzőművészet) köreivel. A dráma, a mozgásművészet, a tánc, a film ugyanúgy 
hozzátartozik az esztétikai élményekhez, mint az építészet, szobrászat, festészet. 

Az ízlés a tapasztalatok alapján szerzett válogatási készséget jelenti. Az óvodapedagógus a 
gyermeket saját gondolkodásával, viselkedésével befolyásolja. Ez igen nagy felelősség, mert a 
gyermekben ekkor kezd kialakulni saját értékrendszere. Mindenre fogékony, érdeklődik az új 
dolgok iránt és befogadja őket, mindent egyformán kedvel, nem válogat, kevés dolgot utasít 
vissza, elfogadja a tekintély alapján az értékelő véleményt. Szereti, amit ismer, amihez 
élmények fűzik. A szeretetteljes viselkedés ugyanúgy alakítja a gyermek esztétikai érzékét, 
mint a csoportszoba ízléses berendezése (Forrai, 2004). 

A zenei nevelés területén is válogatni kell. Nem mindegy ugyanis, hogy milyen dalanyaggal 


készülünk a gyermekeknek. Csak a művészi értékű zenei anyag nevel igazán. 


VI.1. Az esztétikai tevékenységek formái 


Általában három kategóriát szoktunk megemlíteni az esztétikai tevékenységek témakörében: a 
befogadást, az újraalkotást és a zenei alkotást. A befogadás igen nehezen ellenőrizhető. Nem 
jár látható cselekvéssel, hanem belső folyamatot jelent, azonban meghatározza a másik két 
kategóriát. Akkor beszélhetünk művészeti befogadásról, ha az érzékszerveken keresztül 
szerzett tapasztalatokhoz (hangrezgést, fényt, színt, hőt) a gyermek sajátos érzelemmel 
viszonyul, rácsodálkozik, élvezi, és élményei közé elraktározza, de szavakba még nem foglalja. 
Vonzóvá teszi ebben a korban az éneklést, ha az mozgással, személyes kapcsolattal párosul. 
Az óvodában a Zenei újraalkotás az ismert dalok újraéneklését, ismétlését jelenti. Ugyanúgy, 
mint egy zenemű előadásánál, módja van egyéni művészi felfogását érvényesíteni. Az énekes 
játékoknál is minden alkalommal más hangulatban, más módon éneklik a gyermekek az ismert 
dalokat (Forrai, 2004). 

Az elraktározott emlékképekből és a gyermek játékos kedvéből alakul ki a zenei alkotás 
gyermeki kifejezésmódja. A gyermek örömét leli a dudorászásban, az új dallamok 


kitalálásában. Sokszor énekel értelmetlen (legalábbis számunkra értelmetlen) szavakat. 

Különbséget teszünk spontán dúdolgatások és az elvárt, neveléssel előkészített gyermeki 
alkotókészség, szándékos dallamkitalálások között. Ahol az óvodapedagógus daloskedvű, ott a 


gyerekek is szívesebben énekelnek, hiszen a példa meghatározó (Forrai, 2004). 


VI.2. A komplex esztétikai nevelés 


Az óvodában a művészi nevelés már nagyon rég óta keresi a komplexitás lehetőségeit. Gyakran 
ez egy közös téma többféle feldolgozását jelenti, például almát rajzolunk, almáról éneklünk, 
verset tanulunk a gyümölcsökről, almáról. Ez inkább oktatási célú, értelmi megközelítés, 
kevesebb köze van az érzelmekhez. A művészetek tényleges kapcsolatát inkább egy közös 
esztétikai szemlélet adná meg úgy, hogy a jelenségek közös vonásait próbáljuk megkeresni. 
Ilyen közös jellemző alkotások lényeges eleme a forma, a kompozíció, az arányok, terjedelem, 
ismétlődés, ellentét; variálás az egyes részek között. Zenében a forma időben hangzik el mégis, 
képszerűen a dal elejéről és végéről beszélünk. A vizuális művészetben a forma látási inger, 
időben nem korlátozott. Az éneklés általában egyidejű, közös tevékenység, a dal elkezdődik és 
befejeződik. Ez korlát, így fegyelmezettséget igényel. Ugyanakkor az éneklés, mozgás, a 
játékhelyzet örömet is jelent. 

A zenében ugyanúgy vannak színek, mint más művészetben, melyek a témát változatossá, 
többértelművé teszik. Ilyen három alapszín a zenében a hangmagasság (dallam), a tempó 
hatását. Gyermekkorban az értékes zene hatása életre szóló. A éneklés vagy zene hallgatása 
közben érzett különleges, mély benyomásnak, élménynek az emberi fejlődést befolyásoló 
hatása lehet. Ha átérezzük ennek súlyát, akkor felfogjuk azt is, hogy mennyire fontos a 
művészetek közös nyelvével (a hangerő, hangszín, fény, szín) és a valóban művészi értékű 
zenével hatni a gyermekre 

A fent említett zenei színek változatai mellett lényeges a művészetek jelképes 
szimbólumrendszere. Egy festmény számtalan közvetett tájékoztatást ad a korról, az 
emberekről. Szavak és hangok nélkül is érzelmeket kelt és mindenkiben más érzelmeket. 
Ugyanazt a mesét hallgatva minden gyermek képzeletében más kép jelenik meg, ugyanazt a 
dalt hallgatva más érzelem, más kép keletkezik a gyermekben. Ezért helytelen a gyermekek 
érzéseit előre befolyásolni, megkötni a képzeletét szavakkal. Például a zenehallgatás lényege a 
hallott dal élvezete, érzelmi hatása. Szabad élvezet, amikor a gyermek nem kap semmilyen 


megfigyelési szempontot. Hagyni kell, hogy szabadon asszociáljanak, olyan érzelmek vagy 


24 


emlékképek jelenjenek meg a gyermekben, amik csak a sajátjai. A zene hallgatása után sem 
kell szavakba önteni a véleményünket, mert a szavakba öntött ráció blokkolhatja az érzést, az 
élményt. 

A művészeti nevelés fontos jellemzője a nyitottság, a szépség felfogása értékelése és tisztelete. 
Ez kétoldalú: az óvónő észrevesz minden jelenséget (szép zenét, sugárzó napsugarat, szép 
gyermekrajzot) és megosztja érzelmeit a gyermekekkel. Ugyanakkor odafigyel mindenre, amit 
a gyermekek érdekesnek és szépnek találnak, fontosnak tartanak és megerősíti őket a 
felfedezéseik értékében. 

Az óvodai zenei esztétikai nevelés legkézenfekvőbb és komplexebb eszköze az énekes játék. 
Az ének-mozgás, a jelképes kifejezések-szerepek, kompozíciós feszültségoldás, minden benne 
van. Az énekes játékokat didaktikai célra felhasználni művészetellenes cselekedet. A játék 
szabad, önként vállalt, kellemes tevékenység. A gyermek szívesen játszik, nincs benne félelem, 
feszültség, ez azt eredményezi, hogy nem lesz agresszív sem. A játéknak nincs feladata, 
végterméke, a játék önmagáért jó és öröm, ezért a játékot nem kell értékelni. A játéknak sokféle 
áttételes hatása van, de lényege az örömteli cselekvés, együtt éneklés, játszás. (Forrai, 2004) 
A játék másik fontos ismérve, hogy képzelet helyzetben van. Elképzelek, elhiszek valamit, ami 
nem igaz. A gyermek és felnőtt is pontosan tudja, mi a valóság, mégis úgy tesz, mintha a baba 
élne, lázas, éhes lenne. Ez a tettetés, cinikus összejátszás, humor, közös öröm, erős kapcsolat 
az óvodapedagógus és a kicsik között. A jó játék alapja, hogy az óvodapedagógus is szeressen 
játszani. Élvezze a szerepjátékot, a képzelet helyzetet, s úgy vegyen benne részt, mint a 


gyermekek, legyen oldott és vidám. 


VII. A zenei nevelésünk feladata, általános irányelvei 


A zenei nevelés minden területén érvényesek Kodály Zoltán sokszor hangoztatott gondolatai, 
irányelvei. A zene hatása olyan emberformáló erő, amely kihat az egész személyiségre. Az 
értékes zene fogékonnyá teszi az embert a szép befogadására, formálja ízlését, emberi 
magatartását. A zenei nevelést fontos már a születéstől elkezdeni. A szülői ház, a bölcsőde és 
az óvoda feladata, hogy a gyermeket tervszerűen fejlessze és érdeklődővé tegye a zene iránt. 

Minden népzenei nevelésének a saját néphagyományából kell kiindulnia, a nyelv és a dallam 
itt tökéletes egységet alkot. A kis zenei formákon keresztül kell elérkeznie a világirodalom 
remekeihez. A gyermekdalok, mondókák mellett a művészi értékű komponált Zene is a nevelés 


anyaga. Kodály az éneklést tartotta a aktív zenélés legtermészetesebb módjának és a 

hangszertanulás előkészítőjének is. Neveléssel az éneklés mindenkinek örömet szerez, belőle 
társas éneklés, társas zenélés virágozhat ki. 

Kodály sokszor hangsúlyozta annak fontosságát, hogy a zenei elemeket közvetlen, élő zenével 
kell megtanulni, tehát az énekelt, hangszeren eljátszott anyag legyen a szemléltető eszköz a 
zenei törvényszerűségek leszűréséhez. A verbálisan betanult szabályok, kifejezések, zenei 
tapasztalás nélkül értelmetlenek. Egy népzenei kulturáltságát jelenti, ha a „zene mindenkié". A 
műveltséghez a zenei analfabetizmus felszámolása is hozzátartozik. A kottaírás, - olvasáshoz 
olyan tervszerűen felépített nevelési és módszert kell találni, ami egyszerű és mindenki számára 
megtanulható. Kodály zenét művelő, zenét élvező és értő magyar közönséget akart kiművelni. 
Ezért tartotta szükségesnek a zenei nevelést már kisgyermekkortól kezdeni, és folytatni egészen 


a felnőtté válásig (Forrai, 2004, 11-12. o.). 


VII.1. A zenei nevelés hatása a gyermek általános fejlődésére 


A zenei nevelés erőteljesen befolyásolja a gyermek általános fejlődését, a különböző 
benyomások egymással összefüggésben hatnak rá. „A zenei nevelés „áttételes hatása" a 
különböző képességekben mutatkozik meg, ugyanígy más képességek alakulása hat a gyermek 
zenei fejlődésére is. " (Forrai, 2004, 12. o.) 

A zene közvetlenül váltja ki az érzelmeket, ezért is elengedhetetlen része az óvodai nevelésnek. 
A hangmagasság, a ritmus és a mozgás fizikai ingerek, mégis összhatásukban lelki jelenséggé, 
pozitív viszonyulássá, örömmé válnak. A gyermek érzékenységét, fogékonyságát fejleszti a 
dalok éneklése, vagy meghallgatása. A szerepvállalás pedig színessé teszi érzelemvilágát. 
Zenehallgatásnál, ha nem is érti a szöveget, átérzi a dallam hangulatát: szomorúságát, humorát 
és a feszültségoldást. Később ezeknek felidézését újra szeretné átélni (Forrai, 2004). 

A zenei nevelés hat a gyermek értelmére is. A zenei fogalompárok megértése pontos 
megfigyelést kíván. A különböző módon szemléltetett fogalompárokban fel kell ismerni a 
közös lényeges vonásokat. Az összehasonlítás értelmi folyamata ugyanúgy megy végbe, mint 
egyéb foglalkozások alkalmával. A zenénél azonban a megértést nem kell szavakba foglalni, 
az cselekvéssel is kifejezhető. (P1., ha a gyermek mély hangot hall, leereszti, ha magasat, akkor 
felemeli a kezét.) ,, 4 művészetben áttételes a megismerés és a megértés. Az elvont gondolkodás, 
a fogalmak ,, megértése" áttevődik a képzeletre, a belső képekre és a ,, megérzésre". Például 
beszélünk a dal ,, elejéről" és , végéről", ami térbeli elképzelést igényel, de azt a gyermek még 


kottában sohasem látta leírva, így az elhangzás közben az időtartamon kell megéreznie a dal 

elejét és végét. A hangmagasságok térbeli szemléltetése a későbbi zenei írás-olvasás 
előkészítése. A hang azonban nem magas vagy mély, hanem rezgése gyorsabb vagy lassabb, 
tehát az időben terjedő hangrezgést tesszük át térre. Később ez a ,, kondicionált reflex" lesz 
segítségére a gyermeknek a kottaolvasásnál. " (Forrai, 2004, 12. o.) 

A gyermek emlékezetét fejleszti a dalok és játékok megtanulása is. A nagyobbaknál a figyelem 
szándékossága is erősíti az emlékezést és a gyorsabb tanulást. A szöveg összefüggését megértve 
gyorsabban tanulják meg a dalt is, de óvodáskorban az emlékezetben tárolt tapasztalatok 
nehezen ellenőrizhetők. Zenében ugyanúgy, mint a szókincsnél: az aktív anyag használatát 
megfigyelhetjük, de a passzív emlékezetét nem. A belső hallásból felidézhető, előhívható az 
ismert dallam. A gyermek általában sokkal többre emlékezik, mint amit énekel. Minél több dalt 
tanul meg, annál jobban fejlődik az emlékezete. Az óvodában nemcsak a dallamot kell 
megjegyezniük, hanem a szöveget, a játékszabályokat, a hozzátartozó mozgásokat is. 
Szerepcserénél emlékezniük kell arra, hogy kit választottak már sokszor, és kit választhatnak 
még (Forrai, 2004). 

A képzelet a már meglévő ismeretek, tapasztalatok emlékeiből rak össze újszerű, esetleg a 
valóságostól eltérő képet. A gyermek szerep közben átéli azt, ami talán nem is történt meg, 
, csak úgy teszünk", mintha valós lenne. Minél fogékonyabb és színesebb a gyermek képzelete, 
annál nagyobb örömet szerez neki a megszemélyesítés. A zenehallgatás közben saját élményei 
alapján minden gyermeknél más képzettársítás jelenik meg. A képzelet színessége nélkül nincs 
művészi átélés, csak a hangingerek tárgyilagos érzékelése, észlelése. Fantázia nélkül a zenéből 
elmarad az összefüggés, az arány, a dinamika szépségének és harmóniájának élvezete (Forrai, 
2004). 

A gyermek zenei alkotókedvének a belső hallás és a képzelet az alapja. Az addig ismert sok 
dallamból, játékformából, ritmusból kedvet kap arra, hogy kitaláljon maga is egy-egy dallamot, 
először csak spontán, a saját kedvére, később buzdításra, mások örömére is. Ez fejleszti a 
problémamegoldó gondolkodást is, például, mikor énekelve lehet köszönni, egymás nevét 
énekelni, mondókára dallamot kitalálni. Figyelnie kell, mit énekeltek már a többiek, mert ha 
tud, neki más dallamot kell a szöveghez kitalálni (Forrai, 2004). 

A zene feloldja az indulatokat is, hat a gyermek akaratának fejlődésére. A gyermek 
visszaemlékezik a játék örömére, arra vágyik, hogy újból átélhesse azt. Maguktól elkezdik 
játszani, vagy megkérik az óvodapedagógust, hogy azt játsszák. A játékszabályok elfogadása, 


a térforma betartása, az egyforma hangmagasság, a tiszta éneklés elérése a gyermek akaratát, 

önfegyelmét sokféleképpen formálja. A gyermekek igen különbözőek, akaratuk csiszolására 
vagy megerősítésére számtalan lehetőség kínálkozik a zenei nevelés közben (Forrai, 2004). 

A gyermek képességeinek folyamatos fejlesztésében a nevelési területek közötti kapcsolatot a 
gyermeket érő sokféle hatás együttese jelenti. A téma azonossága csak alkalmanként jelent 
kapcsolatot, nem szorítkozhat arra, hogy körtét rajzolunk, körtéről éneklünk, körtéről 
beszélünk. Segítő eszköz lehet egy vers vagy egy művészeti festmény az énekléshez. Az igazi 
kapcsolatot sokféle hatásra alakuló személyiségjegyek összessége jelenti (Forrai, 2004). ,, A 
zenei nevelés az irodalommal, az anyanyelvi neveléssel van a legszorosabb kapcsolatban. A 
mondókák, dalok szövegének hanglejtését, ritmusát, hangsúlyait pontosan követi a gyermekdal. 
Az ismétlődő mozdulatok által lelassított szavak a szép és pontos kiejtésre serkentenek, és az 
örömteli játékban a sokszori ismétlés sem fárasztó. Az új szavak a szókincset bővítik, a 
mozgással egybekötött cselekvések a szavak pontos megértését segítik. A képzelet, a fantázia a 
költői képeket, mesefigurákat színesíti. " (Forrai, 2004, 13. o.) 

Az óvodai zenei nevelés legkomplexebb eszköze az énekes játék. A szocializációt is elősegíti, 
amikor mindent egyszerre csinálunk, egy időben, egyforma mozgással. Ennek morális és 
művészi hatása, öröme a társas kapcsolatok fejlődésében is érvényesül. Egy mosoly, gesztus, 
egy szerepválasztás is elég a kapcsolatfelvételre, nem kell szóval kifejezni egymás iránti 
érdeklődésünket. A csoporthoz tartozás biztonságos érzése, az egyéni felelősség a közös 
éneklésért, szép mozgásért, növeli a gyermek kapcsolatigényét (Forrai, 2004). 

A testi fejlődést is természetes módon segíti az énekes játék. A zene lüktetése hat a koordinált 
mozgásra, az énekléstől nő a légzéskapacitás; a lüktetés, a folyamatosság szabályozott mozgást 
igényel. A laza, de rugalmas járás, tapsolás, játékos mozdulatok a gyermek egyensúlyérzetét 
fejlesztik. A zenére tornászás is ilyen pozitív kapcsolatot jelent, ott az esztétikus testmozgás a 


fontos, a zene annak segítője (Forrai, 2004). 


VIII. A tudomány és művészet kapcsolata 


Gondolatmenetünkben a művészet kínálta fejlesztési lehetőségeket kívánjuk egy tudományos 
munkán keresztül bemutatni. Mindkettő a világ megismerését és megismertetését célozza, de 
más úton haladva. „4 tudományt és a művészetet nem lehet egyszerre definiálni, mert nagy 
dolgok: Nincs definíció, mely őket kimerítené. Íme azonban egyik oldaluk: ők a világról való 


Tudatunk legkincsesebb gyűjtőkamarái, a művészet az érzések, a tudomány a belőlük 

leülepedett fogalmak drága gyűjteménye. Művészet és tudomány legmagasabb foka a 
Tudatnak... " (Babits, 1978, 333. o.) 

Emberi mivoltunk egyik fontos eleme a világ megismerésére való törekvés. A tudás 
megszerzése azonban többféle módon is elérhető, hiszen a tudás mibenlétében is vannak 
eltérések. Ha meg akarjuk ismerni és érteni a körülöttünk levő világot, tisztáznunk kell azt, 
hogy mit értünk tudáson. Aguinói Szent Tamás filozófiájában az ,, érzékelhető természeti világ 
és a természetfeletti világ szétválik egymástól.” (Dörömbözi, 2000, 244. o.) 
Gondolatmenetemben a tudomány és a művészet egyaránt értelmezhető törekvésként, mely arra 
irányul, hogy a tudást megszerezzük. Ugyanakkor különbség mutatkozik abban, hogy milyen 
természetű tudást igyekszünk megszerezni. A tudomány célja az, hogy a világról olyan 
gondolati képet nyújtson, amely hozzájárul a világnak önmagában való megértéséhez, és ebből 
következően a tudomány alapvető célértéke az igazság, és az érzékelhető természeti világ 
megismerése. A művészet elsődlegesen az ember érzelmi szférájának alakításával járul hozzá 
személyiségének formálásához, ezáltal közelebb viszi a természetfeletti világ megértéséhez. 
„Az élet elsőbbsége a tudással szemben kétségtelen. Mi emberek életet akarunk mindenekelőtt 
s nem az életnek valamilyen magyarázatát. Nem csillagászatot, hanem a csillagos eget magát. 
Illatos virágot, zamatos gyümölcsöt s nem botanikát. A forrás üdítő vizét akarjuk inni, nem 
vegyelemzését firtatni. A világ világosságát nem a tudomány mérőeszközeivel felfogni, hanem 
lelkünknek fény után való vágyakozásával megragadni. De éppen ennek az életnek az érdekében 
van szükségünk ismeretre, mely nélkül legegyszerűbb életfeladatainkat sem volnánk képesek 
megoldani.” (Fitos, 1935, 3. o.) Ugyanakkor vannak olyan jelenségek, melyek nem 
magyarázhatók a tudományos megismerés eszközeivel. Hársing László (1999) véleménye 
szerint a tudás megalapozott bizonyosság, amely nem függ a szubjektív önkénytől. Amikor 
tudásról beszélünk, jól megalapozott bizonyosságra vagy a konklúzió érvek általi 
megerősítettségének kielégítő fokára kell gondolnunk. Ez nem azonos a mindennapi tudással, 
hisz ez utóbbi nem minősül tudományos ismeretnek. A tudomány, mint a tudás megszerzésére 
irányuló megismerési forma célja egy olyan gondolati kép kialakítása, mely segít a világ 
megértésében, tehát célja az olyan igazság, amely a valóságnak megfelel, így objektivitásra 
törekszik, mivel — Arisztotelész értelmezésében - a tudás megszerzésekor, ,, a tudománynak 
bizonyosnak kell lennie minden egyes megtett lépés érvényességéről.” (Ross, 1996, 47. o.) A 
művészeti tudás viszont különbözik a tudománytól. Ugyan mindkettő alkotó tevékenység, 
jellegükben mégis különböznek. A művész alkotó tevékenysége arra irányul, hogy érzelmileg 


átélhető formában jelenítsen meg olyasmit, ami a személyiség formálása szempontjából fontos. 

A tudomány elsősorban az értelemre, míg a művészet inkább az érzelemre hat. A tudományos 
megismerés tudatos, szándékolt, reflektált, az elméleti meggondolásból indul ki. A tudomány 
tényekkel foglalkozik, és célja e tények és az azokat ellenőrző alapvető törvények megragadása. 
,, Minden tudomány mindig két alapadatból indul ki. Ezek egyike valamennyiszer az ok elve, a 
másik a tudomány sajátos objektuma, a probléma. " (Schopenhauer, 2007, 61. o.) Módszere a 
logika, világát előítéletek, előre kigondolt elképzelések nélkül vizsgálják, „sine ira et studio” 
(„harag és részrehajlás nélkül" Ugyanakkor, a művészethez hasonlóan, tudomány sem 
nélkülözheti az egyéni elképzelést, hiszen szinte minden nagy tudományos felfedezés inkább 
köszönhető egyfajta látnoki képességnek, mint a mért eredményeken alapuló következtetésnek. 
A tudományos felfedezésekhez ritkán vezetett tisztán logikai út, inkább az utólagos 
bizonyításban volt szerepe. Gondoljunk csak az 1869-ben felállított periódusos rendszerre. 
Mengyelejev csak kb. 60 elemet ismert, mégis , megjósolta? az összes elem helyét a 
táblázatban. Vagy idézhetjük Gauss mondását: ,, Már tudom az összes eredményt, de még nem 
tudom, hogy hogyan kapom meg őket." A logika, a mérések kihagyhatatlanok a tudományban 
az eredmények cáfolhatatlan bebizonyításához, de nem a logika a legfontosabb a tudomány 
területén. ,, Az értelem nem elég ahhoz, hogy megértsük önmagunkat vagy a világ tüneményeit: 
a lényeges, a csalhatatlan megértéséhez és érzékeléséhez valami más is kell, több, mint az 
értelem. Kell hozzá kegyelem is, alázat is, testünknek és ösztöneinknek valamilyen különösen 
szerencsés működése, vizsgálatunk tárgyának egyfajta előnyös elhelyezkedése, s talán a 
csillagképek megfelelő alakulása is szükséges hozzá, hogy megértsünk e földön valamit." 
(Márai, 2005, 60. o.) Az ember nem csak fizikai lény. Szervezetünk működésének 
megértéséhez, az izmok, idegek fizikai leírásához a tudomány nyújt segítséget. De az igazi 
mozgatórugó a szellem, a lélek megértése megismerése a hit és a művészet feladata. A 
művészet, Babits Mihály véleménye szerint soha sincs tisztán a művészetért, hanem az 
emberért, mert őt akarja , művészet tűrhetővé" tenni, míg a tudomány nem akarja az embert 
meggyőzni, „önzetlenül keresi az összefüggések nagy szimmetriáját " (Babits, 1978, 334. o.). 
Ám mindkettő valami újat keres. Közismert gondolat, hogy a művészet a valóság 
visszatükröződése, ez azonban túl általános érvényű kijelentés (Lukács, 2011). Egész életünk 
szellemi tevékenységének alapja a valóság visszatükröződése. A tudomány olyan világot keres, 
amely független a tudattól, egy-egy tudományos tény létezése, illetve bizonyítása olyasmi, amit 
gondolkodásunk határai nem torzítanak, éppen mert az emberi gondolkodásnak megvannak a 
határai. Ha viszont hiszünk abban, hogy létezik egy természetfeletti, a tudománnyal igen 


nehezen magyarázható szubjektum, akkor eljutunk ahhoz a gondolathoz, hogy megérkeztünk a 

tudomány és a művészet határához. A művészet a természetfelettit magyarázza, de valóságként 
az ember világát is. Míg a tudomány, az ember számára belső eszközöket, módszereket termet 
azért, hogy a világot az embertől függetlenül meg tudja ismerni, addig a művészet a valóságot 
csak az emberen keresztül tudja ábrázolni. ,, Kétféle gondolata van az embernek: egy 
világmagyarázó, és egy világalakító gondolata.” (Fitos, 1935, 52. o.) Láthattuk, a tudomány, 
mint megismerési forma a világ magyarázatát, megértését tűzi ki céljának. A művészet 
ellenben, ugyan szintén magyarázatot keres, de más kérdéseket fogalmaz meg. Mi, vagy ki lakik 
az emberben? Van-e felettünk álló hatalom? Hogyan keressük vele a kapcsolatot? Ezek a 
művészet fontos kérdései. Az embereken keresztül, a világot akarja formálni. Ugyanakkor, a 
művészet igen fontos feladata a szépség, az esztétikum keresése, és ábrázolása. Ez azonban 
együtt jár, a valóság művészi tükrözésével. A hagyományos filozófiai közfelfogásban a 
tudomány a gondolkodás, az intellektus tevékenysége, a művészet pedig az érzékelésé, az 
érzékszerveké. Mivel azonban a művészet és tudomány abban nem különbözik, hogy mindkettő 
az egész emberi tudat apparátusával él, hogy mind a kettő általánosít, és absztrahál, miben 
különbözik mégis? (Ujfalussy, 1968) Platón ideatanának van egy különös vetülete. A 
gondolkodás elemeit, egyes dolgainak mintáját, mint , ideát" a transzcendensbe vetíti ki. A 
tudományos megismerésben a tudós, ha a valóságot olyannak akarja megismerni amilyen 
önmagában, objektíven kell az adott tárgyat vizsgálnia. A művész viszont kifejezetten 
hangsúlyozza, hogy a valóság művészi feldolgozásában maga is érzelmileg állást foglal. 
(Ujfalussy, 1968) Ezek az érzelmi állásfoglalások közvetítik személyes kapcsolatunkat a 
világgal, de ez nem jelenti azt, hogy ok-okozati összefüggést keres a dolgok között. ,, A 
művészetet ezért egyenesen így jellemezhetjük: a dolgoknak az ok elvétől független szemlélési 
módja, ellentétben az épp ezen elv nyomában járó szemléltetése, amely a tapasztalat útja s a 
tudomány. " (Schopenhauer, 2007, 236. o.) Az előbbiekből kiviláglik, hogy a művészet, mint 
esztétikum, az ember formálása révén igyekszik a körülöttünk lévő világot jobbá tenni. De mitől 
lesz egy művészi alkotás szép, tökéletes? ,, Ha a tökéletességet formaként értelmezzük, ahogy 
szoktuk, tökéletes formáról akkor beszélünk, ha egy műből semmit sem lehet elvenni, és a műhöz 
semmit sem lehet hozzátenni anélkül, hogy csorba ne essen szépségén vagy jelentőségén. ” 
(Heller, 1998a, 97. o.) Hiszen a szépség akkor mutatkozik meg leginkább, ha meghaladja 
tárgyának logikai természetét. Minden művészi alkotásnak fontos eleme kell, hogy legyen a 
szépség, még akkor is, ha az esetleg ábrázolt dolog maga rút. Valahol tévútra siklott a szép 


fogalma. ,, Hibás úton jár a művészet, ha morális célja kedvéért elhanyagolja az esztétikait” 

(Schiller, 1960, 19. o.). Értékeléssel nem lehet ismeretet szerezni. ,, Ha valaki szépnek tart egy 
művet, akkor nem az a helyzet, hogy meglátta, vagy felismerte a szépséget. A szépség nincs 
benne a műben. Ami a műben kifejezésre jut, az a művész értékelő állásfoglalása, és ezt lehet 
benne megtalálni. " (Fitos, 1992, 13. o.) , 4 hagyományos platóni elgondolás szerint a legfőbb 
szépség szellemi, és a valódi szépség teljesen homogén és tiszta." (Heller, 1998b, 79. o.) 
Ugyanakkor a természet szépsége alig jelenik meg Platón műveiben. Pedig, ha a szépség 
meghatározását keressük, aligha hagyhatjuk figyelmen kívül azt a tényt, hogy Isten tökéleteset 
alkot, az ember tökéletlent. Ha ezt a gondolatmenetet folytatjuk, eljutunk oda, hogy mivel a 
természetet Isten teremtette, a művészetet az ember, így az előbbi szépsége az utóbbi felett áll. 
De mi történik akkor, ha a művészetet szintén egy felettünk álló hatalom adományaként fogjuk 
fel? Ebben az esetben ahhoz számomra az egyik legfontosabb, a művészet által feltett kérdéshez 
jutunk, hogy miként tudjuk a művészi eszközök révén az embert formálni. Animum debes 
mutare, non caelum. (Seneca). ,, A lelkületedet kell megváltoztatni és nem az eget." A művészet 
szemléletet változtat, de ,, a művésznek az általa megalkotandó szemlélethez nemcsak külsőleg 
adott anyagra van szüksége, amelyhez a szubjektív képek és képzetek tartoznak, hanem a 
szellemi tartalom kifejezéséhez is..." (Hegel, 1981, 348. o.) Jóllehet a művészetnek igen sok 
ága létezik, és mindegyik a maga módján keres és ad válaszokat - a hozzám legközelebb álló 
művészi közlésformát kiragadva - a zenén keresztül szeretném a művészet tanító, embert 
formáló tulajdonságát megvilágítani. 

A muzsika mindennapi életünk része. Valamely változatával már mindannyian találkoztunk. 
Legtöbbször csak a hátérben szól, és rohanó életünkben egyre kevesebb időnk jut arra, hogy 
ebben a csodálatos, és néha titokzatos világban elmerüljünk. ,, Legyen a zene mindenkié" — 
vallotta Kodály Zoltán. Miért van az, hogy a gyermek bárhol is éljen a világban, függetlenül 
családi, és kulturális gyökereitől, örömét, bánatát dúdolgatással fejezi ki, játékát énekkel, 
ritmusok kopogásával kíséri? Mert a zene, az egyetemes és örök zene ott van mindnyájunkban. 
Világunk lassan, de egyre gyorsuló ütemben a vesztébe halad, ahol a közösség, mint formáló 
erő, egyre kevésbé fontos. Oly nagyon akarjuk saját életünk boldogulását, hogy másokon is 
áttaposunk céljaink eléréséhez. Külön dolgozunk egymás ellen. Állandó versenyre 
kényszerítjük magunkat, holott nem egymás ellen, hanem egymásért, és egymás mellett kellene 
élnünk. Schiller 1795-ben!!! a következőképp vélekedett: „4 haszon a kor nagy bálványa, őt 
kell szolgálnia minden erőnek, és előtte kell hódolnia minden tehetségnek. E durva mérlegen a 
művészet szellemi érdeme mit sem nyom a latban, és minden bátorítás híján a művészet eltűnik 


a század zajos piacáról” (Schiller, 2005, 157. o.) Más úton kellene haladnunk, ahol a másik 

sikere az én sikerem is, és az én sikerem társaim segítségével valósul meg. A zene fontos 
formáló erő, közösség élményt ad, együtt gondolkodásra bátorít. Kinyitja fantáziánkat, tágabb 
látókört biztosít. Musica humana - mondotta a középkor az emberi test, és lélek belső 
harmóniájára s úgy érezte, hogy ezzel az elnevezéssel a világtörvénynek egy titkos részét fedi 
fel. , Musica humana — a zene valóban az emberi világ része, és minden alkotóelemével az 
emberi életbe kapcsolódik. Mégis van benne valami, ami kiemeli abból az összefüggésből és 
szinte az embertől függetlenné, és a természeti világ, a vegetáció tagjává avatja. Így lesz belőle 
Musica mundana, a világmindenség hangja.” (Szabolcsi, 1984, 9. o.) A zene valóban az emberi 
természet része mélyen bennünk gyökeredzik. De másként gondolt a zenére az ősember, mást 
találtak meg benne a nagy ókori kultúrák, és megint máshogy épül be a XXI. század emberének 
az életébe. Volt már a hatalom megszemélyesítője, a nevelés eszköze, a gyógyítás, vagy az 
imádság és áhítat kifejezője. A régmúlt korok emberei sokféleképpen élték meg a muzsikát. 
Némelyek féltek tőle, mások hatalmat láttak benne, és ezt a hatalmat fel is akarták használni. 
Gyógyításra, és rombolásra egyaránt alkalmasnak találták. Mai rohanó életünkben egyre 
kevesebb idő jut arra, hogy, a felettünk, és hiszem, a bennünk levő másik világ felé forduljunk. 
Sok embert ismerek, aki egész életében keres valamit, mert ürt érez magában, és ezt az ürt ki 
szeretné tölteni valamivel. A keleti filozófiáktól kezdve a kábítószerig, és a kábító muzsikáig 
mindenféléhez nyúlnak. A szórakozóhelyek zenéi egyre hangosabbak, hogy ne kelljen hallani 
a belül rejtőző üresség csendjét. Beteggé vált a világ, amit mi emberek nem tudunk 
meggyógyítani, hiszen mi magunk is gyógyításra szorulunk. A zene velünk együtt született, és 
alkalmas arra, hogy lelkünk békéjének megtalálásában segítségünkre legyen. Ha a művészetet, 
és ezen belül a zenét nem kizárólag kifejezőeszközként, közlésformaként, hanem a 
transzcendenssel való kapcsolatteremtés eszközeként fogjuk fel, történelmi példák sokaságában 
találhatjuk meg az az elgondolást, hogy a muzsika hatalom. Orpheus mítoszától kezdve egészen 
Saul, és Dávid történetéig. A pogány kultuszokban az áldozat, a különböző rigmusok, és 
szertartások azt a célt szolgálják, hogy rávegyük a felsőbb hatalmasságokat, és szellemeket, 
teljesítsék a mi akaratunkat, vágyaink, és szükségleteink szerint befolyásolják 
körülményeinket. A hangok varázsa erre éppen jó: rendszer van bennük, mint a világban; 
kössük a két rendszert egymáshoz. A hang kimondja az elem nevét, és ezzel az elem szolgájává 
lesz a hangnak; mert megnevezni, és lenyűgözni, elfoglalni, rabul ejteni egyet jelent. Ez az 
igézet régi törvénye. És mert ha a hang a miénk, miénk lesz az elem is, és uralkodunk rajta. Ne 
feledjük, hogy írás híján százszorta nagyobb a hang, és a szó hatalma — akkora hatalom ez, hogy 


később az írás sem örökli teljesen: hatalom lesz az egész világ felett. Általa esőt hozhatok a 

földre, áldást vagy átkot küldhetek másra. Szeretném azonban a figyelmet felhívni egy fontos 
különbségre a különböző gondolkodásmódok között. Ha azt mondom, hogy a zene révén rá 
tudom venni a felsőbb hatalmasságokat, hogy akaratomat kövessék, akkor hatalmasabb vagyok 
náluk. Ez az észjárás elképzelhetetlen a mai keresztény alapokon nyugvó gondolkodásban. 
Ugyanakkor, ha a muzsikát a felettünk álló hatalommal való kapcsolatteremtés eszközeként, 
valamint a lélek, a szellem fejlesztő, nevelő eszközeként értelmezzük zárásként idézném Kokas 
Klára (1992) örök érvényű sorait: , 4 gyerekek nem születnek gyűlölettel. Az összetartozás 
vágyával érkeznek. A szó tiszta kontúrjaira később kerül a mocsok, példák nyomán. Egymás 
megvetését a lekicsinylés előzi meg, a félelmet az erőszak szüli, az elnyomásból 
meghunyászkodás kúszik, vagy agresszivitás pattan. A mi maszatjaink tapadnak a legyek 
lábain. A gyerekek nehezen hessegetik a legyeinket. Segítségre szorulnak. Fürdőre. A lélek 
tiszta vize a tiszta zene, a megtisztító zene, a katarzist hozó zene. A jó zenét nem tudom 
fogalmakkal meghatározni, az érték relatív, de nekem, szülőnek. tanítónak jut a privilégium, 
hogy a magam lelkének tisztító zenéjéből vigyek gyermekeim fürdőjéhez” (Kokas, 1992, 25. o.) 
Arisztotelész szerint, minden ember természeténél fogva törekszik a tudásra. Ismerni akarjuk a 
múltat és a jelent, azt, hogy mi van körülöttünk azt, hogy mi van bennünk és kicsoda van 
felettünk. ,, Tudni akarjuk azt az igazat, amiben nem kételkedhetünk, és azt az igazat, amiben 
kételkedhetünk. " (Heller, 1998a, 79. o.) Bizonyosságokat akarunk. De a tudomány nem elégíti 
ki mindezt a tudásszomjat. Aki az élet értelmét keresi, a tudománytól nem kap választ. Ezekben 
a kérdésekben a vallás, és a művészet elégítheti ki kíváncsiságunkat. A tudomány vagy 
megoldja a maga feladatait, vagy egyelőre adós marad a megoldással. De hogyan lehet a 
tudomány meg nem oldott kérdéseit a vallás, vagy a művészet körébe utasítani? Hit és tudás 
két külön világ és egyik sem lehet pótléka a másiknak. ,, Az ember hisz valami ideában. Hinni 
pedig annyi, mint értékelni, és nem annyi, mint megismerni.” (Fitos, 1993, 19. o.) A tudomány, 
és a művészet egyaránt megismer, értékel, alkot, és formál. Így e két egymástól elütő testvér, 
egymást kiegészítve segíti az embert világunk és a mindenség megértésében, és talán abban is, 


hogy világunk, és benne magunk is egy kicsit jobbá váljunk. 


IX. Az óvodai zenei nevelés előzményeinek összefoglalása 


A jelen nem képzelhető el a múlt ismerete nélkül. Mivel meggyőződésünk, hogy az óvodai 


zenei nevelésben egyfajta szemléletváltásra lenne szükség, a tervezett disszertáció egyik fő 

célkitűzése az óvodapedagógus képzésen belül a zenei nevelés megújítása. Ez aligha képzelhető 


el az óvodai zenei nevelés előzményeinek, jelentős paradigmáinak ismerete nélkül. 


IX.I. A kisgyermekkori zenei nevelés paradigmaváltása 


A felvilágosodás eszméinek hatására, a 18. század végén indult meg az az áramlat, amely a 
korszak haladó gondolkodóinak figyelmét az alsó népréteg szellemi élete felé irányította, és 
amely rövid időn belül Európa-szerte a népi hagyományok összegyűjtésének és 
megmentésének mozgalmát eredményezte. Herder gondolata, miszerint a civilizáció alacsony 
foka egy népnél nem akadálya az eredeti, és értékes költészet létrejöttének, Kelet-Európa 
népeinél a nemzeti függetlenség és a társadalmi szabadság eszméivel társult. Ugyanakkor a 
korszak meghatározó pedagógusaiban hamar felmerült az igény, hogy ezt a mindeddig 
ismeretlen népzenei anyagot bevonják az oktatás mindennapjaiba. A népzenekutatás 
eredményei megváltoztatták a kisgyermekkor zenei nevelésének paradigmáit. Kis Áron, és 
Bartalus István gyűjteményes könyveitől eljutottunk Bartók, és Kodály hatalmas dalanyagot 
magába foglaló tudományos igényességgel egybegyűjtött népzenei anyagáig. 

Zenetanításban részesülnie kellene mindenkinek. Csodálatos rezdüléseket ad a muzsika a 
léleknek, mely az egész ember belső tartalmát színezi, és elmélyíti (Domonkos 1915). A 
kisgyermek természetes megnyilatkozása, hogy dúdol magában, beszéde félig ének. Emberi, és 
magyar szempontból egyaránt elsőrendű kérdés: mit énekeljen? (Kodály 1941) 

A neveléstörténet megmutatja, hogy a rendszerszerűen kifejtett neveléselméletek mindig 
bizonyos értékek és ideálok mentén rendeződnek el, a történelemnek pedagógiai jelentősége 
van, és a pedagógiai kérdések sem értelmezhetőek történeti háttér ismerete nélkül (Kéri, 2001) 
Magyarországon az óvodamozgalom kibontakozására elsősorban az angol Samuel Wilderspin 
elvei hatottak: az óvoda a kisgyermek tervszerű tanításának a színhelye legyen. (Pukánszky és 
Németh, 1994) Az általános ismertszerzésen túl az éneknek, és a muzsikának is megvolt a maga 
helye, szerepe ezekben az intézményekben. Az azonban, hogy mit, és miként énekeltek, az 
nagyban függött egyrészt a kor társadalmi berendezkedésétől, másrészt a rendelkezésre álló 
dalgyűjteményekben fellelhető énekektől. 

Elsődleges forrásnak tekinthetők azok a zenei gyűjtemények, melyeket az adott korszak 
meghatározó óvodapedagógusai adtak közre. Ezek többnyire egyaránt tartalmaznak 
népdalokat, gyermekdalokat, és népi játékokat, valamint mondókákat. Ugyanúgy primer 


forrásnak tekinthetők a különböző népdalgyűjtemények, hiszen a zenepedagógiai munkák 

nagyrészt ezekből merítették anyagukat. A különböző óvodapedagógiai munkák dalai nem 
véletlenül, hanem meghatározott elvek alapján, és az adott korban már meglévő gyűjtemények 
alapján kerültek kiválasztásra. Másodlagos forrásnak tekinthetők azok a neveléstörténeti 


munkák, melyek összegzik ezeket a történelmi tényeket, oktatási elveket. 


IX.2. Az óvodai zenei nevelés irányzatai a 19. században 


Az 1828-ban alapított első magyar óvodától több mint egy évszázad telt el addig, míg az 1940- 
es években végre megvalósult az ma már természetes követelmény, hogy a magyar gyermeknek 
ne csak az anyanyelve, de a zenei anyanyelve is magyar legyen. Három alapvető vonás 
olvasható ki ennek a korszaknak zenei neveléséből. Az ének elsősorban az erkölcsi tanulságok 
nyújtása céljából töltött be fontos szerepet. Mindez arra szolgált, hogy az óvodás élményszerű 
formában sajátítson el erkölcsi ismereteket, elveket, szabályokat. Már ekkor is felismerték a 
zene hangulatkeltő, jókedvet, elmélyülést keltő, érzelmekre ható tulajdonságát. Az óvodai 
éneklés a , kedélyképzést" szolgálja. Ugyanakkor már ekkor foglalkoztatta az óvodai vezetőket 
a gyermekszerű énekek kiválasztásának problémája. Brunszvik Teréz óvodáiban még német 
nyelven énekeltek. A krisztinavárosi óvoda 1830-i leltárában a tanító rendelkezésére álló 9 
könyv között 3 énekgyűjtemény található. (Közölte Zibolen: Óvodai hétköznapok, 212. old) 
közülük kettőt még nem sikerült azonosítani: , Hárings musikalisches Volksschulen 
Gesangbuch” és , Nássers Lieder zum Singen”. (Mészáros 1988) Azonosítható, de nem 
fellelhető a harmadik gyűjtemény ,„Nägeli’s Singstücke. Valószínűleg 1810-ben jelent meg 
Zürichben. Felvetődik a kérdés, mi az oka, hogy első óvodai daltörténeti korszakunkban végig, 
még az 1870-es években is hazai óvodáink nagy részében még jelen volt a német nyelvű dal? 
Ennek alapvető oka az, hogy városaink lakosságának zöme ez idő szerint német anyanyelvű 
volt, azon kívül az óvodákba éppen a német anyanyelvű jómódú réteg gyermekei jártak. 1836- 
ban alakult meg a Kisdedóvó Intézeteket Magyarországon Terjesztő Egyesület. Terveik között 
az új óvodák szervezése, és az óvodai hálózat kiterjesztése mellett az is szerepelt, hogy a 
gyermekekben a nemzeti érzést, a magyar nemzethez való tartozás tudatát kialakítsák. 
Szentkirályi Móricz 1837-ben , A kisdedóvó intézetekről" című füzetében az óvoda belső életét 
bemutatva kiemeli, hogy milyen fontos szerepe van az óvodai nevelésben az éneknek. Állítja, 
hogy a gyermekek legszívesebb mulatsága az éneklés, de problémának tartja, hogy magyar 
nyelvű, rendesen szerkesztett ének könyvük nincs. Az első hazai kiadású óvodai énekeskönyv 


az 1830-as évek végén jelent meg, magyar és német nyelvű dalokkal. 1839-ben jelent meg 

Varaga Péter, a pesti belvárosi óvoda vezetőjének könyvecskéje Nefelejts címmel, melyben 
azokat a verseket, és dalokat adja közre, melyeket a rá bízott gyermekeknek szokott tanítani. A 
könyvben nincs kotta, nyilvánvalóan a német szövegek eredeti dallamaira énekelték. Az első 
kottás gyermekdaloskönyv Bezerédj Amália műve, a Flóri könyve volt. Benne található 25 dal 
szövegét átjárja az erkölcsi nevelés-jobbítás szándéka. Viszont a dallamok legtöbbjének 
hangterjedelme nagy, 9-11 hangterjedelmű, aminek eléneklése egy óvodáskorú gyermek 
számára meglehetősen nehéz feladat. Kodály Zoltán: , Zene az óvodában" című munkájában a 
következőt írja Bezerédjről, és könyvéről: ,, Ez a rendkívüli asszony, aki előkelő neveltetése 
szellemében, romantikus német novellákat írt és németül jobban tudott, mint magyarul: 
kislányát mégis magyar versekkel, dalokkal nevelte. Ezekből lett a könyv.... A könyv 25 dallama 
közül csak 4 van valamennyire kapcsolatban a magyar hagyománnyal, ötnek legalább a ritmusa 
magyaros. A többi idegen, gyenge dallam." (Kodály 1941, 12. o.) Ugyanakkor jól 
megfigyelhető Bezerédj Amáliának az a törekvése, hogy magyaros jelleget adjon egy-egy 
dalnak azzal, hogy verbunkos-bokázó kádenciával látta el az utolsó sort. Három helyen található 
ilyen záradék, az 1, 5 és 8. számú dalokban (Mészáros, 1988). 

A dalanyag összeállításának módját két okra lehet visszavezetni. Egyrészt a néphagyomány 
fontosságát a kor még nem ismerte fel. Ezért Bezerédj úgy vélekedhetett, ha már iskolát állít a 
falusi gyermekeknek, ott valami másra, jobbra kell őket tanítani, mint amit amúgy is tudnak 
(Kodály, 1941). Ugyanakkor hiába volt meg az igény a magyar, vagy magyaros énekre, 
megfelelő gyűjtemények hiányában nem állt rendelkezésre a megfelelő minőségű és 
mennyiségű dalanyag. A könyvben található énekek a 6-7 éves gyerekek számára kevés, 
életkorilag megfelelő éneket tartalmaz. Dallamkincse inkább a nagyobb gyerekek számára lett 
kitalálva. Az a törekvés, hogy a magyar dal - akkor még csak feltételezett - magyarságtudatot 
erősítő hatása miatt bekerüljön az óvodák zenei nevelésének mindennapjaiba, folyamatosan 
jelen volt hazai óvodáink első, 1828 és 1869 közötti időszakában. Ekkor még magyarul, és 
németül is énekeltek a gyermekek. De az a tendencia, melyet Flóri könyve indított el, követőkre 
talált. Számos kiadvány jelent meg a következő években. Ezek közül a legfontosabbak Wargha 
István: Terv a kisdedóvó intézetek terjesztése iránt a két magyar hazában. (1843 Pest) A 
függelékben közölt 4 dal mindegyike németes lejtésű. Ugyanezt a négy dalt közölte Kacskovics 
Lajos: Közlemények a kisdedóvás és elemi nevelés köréből című kiadványában (1843 Buda). 
Aki viszont a verseket fordította-írta, az magáévá téve a Terjesztő Egyesület , nemzetiesítő" 
szándékát belefogalmazta a reformkor nagy gondolatát (széthúzás helyett nemzeti egység) az 


egyik dalszövegbe, a „Tavaszi dal" második szakaszába: ,, Nyíljék az észnek tavasza, /Tűnjék el 

minden homály,/ Fényljék az egység napja/ Az édes magyar hazán." (Mészáros 1988, 19. o.) 
Lukács Pál: Daloskönyvecske (1840), Kis lant (1846), Kis furulya (1858), Kis czitera (1860), 
végül a Kis dalos (1860) Lukács könyvecskéiben is ugyanaz a tarka tematikus tartalom 
található, egyaránt fellehetők benne imádságok, erkölcsi és magatartási szabályok, és 
játékdalok. 

Ezek alapján három közös pontot emelnék ki. A szerzők felismerték az ének az érzelmeket 
kedvezően befolyásoló hatását az óvodai nevelésben. ,, 4 szívképző eszközül célszerűen az 
éneklés is használtatik, mely az érzelmeket lágyítja, finomítja, a szép és fenséges iránti 
vonzalmat melegíti, s a buzgóságnak valami jó irányzatú kihatást szerez." (Wargha 1843, 147. 
0.) Mindegyik ebben a korban kiadott énekes könyv fontos és elérendő célnak tartotta a 
magyarságtudat erősítését. Egyik alkotó sem ismerte fel a magyar népzene nemzetformáló 
hatását, megfelelő források hiányában nem is voltak számukra elérhetőek. A magyar óvodák 
első, 1828-1869 közötti időszakának dalai tehát magyarul, és németül hangzottak. A különféle 


eredetű dalok békésen megfértek egymás mellett. 


IX.3. A Fröbel-módszer dalai 


Friedrich Fröbel 1840-ben alapította első gyermekkertjét. A kisgyermekkori nevelésre 
fókuszáló pedagógiai nézeteivel, a játék meghatározó szerepének felismerésével és a sajátos 
kisgyermeknevelő intézmény alapításával az óvodai nevelés legnagyobb hatású megújítójává 
vált. Fröbel új típusú kisgyermeknevelő intézményének sajátos metafizikai, antropológiai és 
történetfilozófiai alapozást nyújtott. Meghatározó hatással volt rá a romantika idealizáló 
gyermekképe és utópisztikus történelemszemlélete. A gyermekkerteket a gyermekeknek 
visszaadott paradicsomként fogta fel, ahol óvni, védeni kell őket és hozzásegíteni isteni 
lényegük kibontakoztatásához. A gyermekkertek ugyanakkor Fröbel szerint a felnőttek 
életének megújításában, egy korszak eljövetelében is fontos szerepet játszanak (Patyi, 2011) A 
hazai óvodapedagógusok vezető rétege kezdettől fogva figyelemmel kísérte a német 
nyelvterületek óvodáinak helyzetét. Így váltak ismerté az 1860-as évek végén Fröbel oktatás- 
nevelési elvei. A ritmikus és szabályszerű mozgás tiszta korai kifejlesztése a gyermek s az 
ember korai s későbbi teljes életében fölöttébb üdvös volna; mint nevelők igen soktól fosztjuk 
meg magunkat, de különösen a gyermeket, mint tanítványt, s embert, mikor már korán háttérbe 
szorítjuk a ritmikus, ütemes mozgást, a szabályszerű mozgás kifejlesztését. (Mészáros, Németh 


és Pukánszky, 2006) Fröbel összes tevékenységéhez hozzátartozott a megfelelő szövegű dal. 

Ezek szövegeit maga Fröbel írta, a dallamokat Robert Kohl készítette. A magyar nyelvű dalok 
gyűjteménye is hamar rendelkezésre állt Kohányi Sámuel 1871-ben kiadott Gyermekdalok 
Fröbel fejlesztő rendszeréhez címmel. Mivel ,, a gyermek össztehetségével együttes cselekvésre 
vágyik, a nevelési eszközt a gyermek cselekvési vágyára kell fektetni. A dalokat is ennek 
szolgálatába kell állítani. " (Mészáros, 1988, 55. o.) Az összes foglalkozáshoz, tevékenységhez 
megtalálható Kohányi könyvében a megfelelő ének. Szempont volt ugyanis, hogy a dal szövege 
illeszkedjen a cselekvés konkrét tárgyához. Ezt Szabó Endre a következőképp fejtette ki 
Kohányi kiadványának előszavában: ,, 4 dal azon tárgyhoz alkalmazott legyen, melyről szó van. 
Minden nevelési eszköznek megvannak a maga speciális czéljai, így a dalok is leginkább azon 
czélra szolgálnak, hogy a szívet nemesítsék. Azonban e speciális czél mellett az általános czélra 
t.i. minden tehetségek együttes és összhangzó fejlesztésére is ki kell hatniok, s azért szükséges, 
hogy a szóban lévő tárgyhoz alkalmazott, a feltüntetni kívánt tulajdonságot kebelező, így a 
fogalmak megszilárdítására kiható szöveggel bírjanak.” (Kohányi, 1871, 5. o.) 
A Fröbel szellemében tevékenykedő óvodai szakemberek ontották a különböző tandalok 
gyűjteményes kiadásait: 

- . Kobány Mihály: Kis dalnok (1874) Újabb kiadásai 1876, 1878 

- . Kobány Mihály: Dal és játékgyűjtemény (1876) 

- Komjáthi György: 101 gyermekjáték leírását tartalmazó játék-könyv, dalokkal (1877) 

- Tóth István: Gyermekdalok (1881) 

- Haéász Sarolta: Gyermekkerti csokor (1883) 

- Dömötör Géza, Kozma Dénes, Kohányi Sámuel: Dal-, és játék versgyűjtemény (1883) 

Bővített kiadás: (1890) 

Láthatjuk a Fröbel-pedagógia felfogása arra sarkalta az óvodai nevelőket, hogy az addig 
összegyűjtött énekek, és gyermekdalok helyett saját maguk írjanak dalszövegeket. Ezt 
többnyire azzal indokolták, ők értenek hozzá, nem az „igazi? költők. Ez természetszerűleg 
maga után vonta az óvodai dalanyag paradigmáinak gyökeres átalakulását, és sajnálatos módon 
a művészi igény teljes háttérbe szorulását. Az óvodapedagógusok egy részének körében 
elfogadottá vált az a felfogás: az óvodai dal (és vers) megítélésében nem a művészi szempontok, 
a zenei és irodalmi kritériumok az irányadók, hanem egyrészt a pedagógiai , célirányosság", 
vagyis hogy megfeleljen a közvetlen oktatási — nevelési teendőknek; másrészt hogy tetszik-e a 
gyerekeknek vagy sem. Mindazok a pedagógusok, akik ebben a szellemben tevékenykedtek 
nem ismertek fel egy mára már egyértelmű tényt, miszerint dallam, és szöveg szerves egysége 


nevelő hatású lehet. A magyar népdal, mint műalkotás tökéletesen megfelel annak a célnak, 

hogy kedvező irányban befolyásolja az ember érzéseit, gondolkodását, magatartását. Azonban 
a fentebb tárgyalt pedagógiai szemléletből fakadó közvetlen célratörés, a magatartási 
törvények, az illemkódex eredménytelen, mert csak a személyiség felületét érinti, és nem hatol 


be az egyéni meggyőződés mélyebb rétegeibe. 


X. A népzenekutatás kezdetei 


A Magyar Tudományos Akadémia és a Kisfaludy Társaság felhívásainak hatására, a gyűjtők 
figyelme egyre inkább a népköltészet felé irányult. Már a 19. sz elejétől készültek 
dallamgyűjtemények. Ezek azonban nem tudományos elvárások alapján készültek. Inkább a 
maguk, és a környezetük által ismert dalokat jegyezték le, a parasztság daltudását kisebb 
mértékben vizsgálták. Ennek következtében a dalok igen nagy része nem tartozik a mai 
értelemben vett népdalok sorába, a dalok lejegyzése nem mindig megbízható. A hiányosságok 
ellenére ezek a gyűjtemények fontos dokumentumai a dallamtörténeti kutatásnak, mert képet 
adnak — főleg a polgárságnál, kisebb mértékben a parasztságnál - elterjedt dallamokról, akár 
eredeti népdalok, akár műdalok. 
A legfontosabb gyűjtemények: 

-  Pálóczi Horváth Ádám: Ötödfélszáz énekek (1813; nyomtatásban 1953) 

- Kis Áron: Magyar gyermekjáték-gyűjtemény (1891) 

- Almás Sámuel ötkötetes kézirata (1823-1870 között készült; két kötetet elveszett) 

- Arany János népdalgyűjteménye (1874; megjelent 1952-ben, Kodály Zoltán, és Gyulai 

Ágost gondozásában) 
- Bartalus István: Magyar népdalok. Egyetemes gyüjtemény (7 kötet, 1873 — 1896, 
zongorakísérettel. 

Mindez azonban csak a saját daltudás rögzítése, a használt dallamok gyakorlati célú följegyzése 
volt, a népdal ebben csak öntudatlanul és megkülönböztetés nélkül szerepelt. Ez alól talán csak 
Kis Áron kötete képez kivételt. Ugyan már az 1830-as évek végén felmerült az igény: magyar 
dalokat énekeljenek a gyerekek, mégis Kis Áron volt az, aki a magyarországi elemi népiskolák 
tanítóinak 1883-i országos gyűlésén javasolta: össze kell gyűjteni az ország területén élő 
gyermekjátékokat; le kell írni a játékok lefolyását, a kísérő verseket, mondókákat, dallamokat. 
A vallás-és közoktatásügyi miniszter 1885. május 12-én jóváhagyta a tervet, s az 1880-as évek 
végére az ország 48 megyéjéből 215 tanító küldött be játék-, szöveg- és dallamleírást. A 


beküldött anyag szerkesztését Kiss Áron végezte, a dallamokat Bartalus István vizsgálta át, és 

Sztankó Béla rendezte sajtó alá, hozzácsatolva a korábbi néprajzi gyűjtésekben fellelhető 
gyermekjátékokat is (Mészáros, 1988) Ez az 1891-ben kiadásra kerülő munka olyannyira 
korszakalkotó, és fontos, hogy Kodály Zoltán így ír róla: ,, minden lapjáról árad a magyar 
gyermek friss életkedve, humora és eredetisége, a népköltészet tiszta levegője" (Kodály, 1941) 
Egy másik helyen ekképp említi: Kiss Áron játékkönyve — minden tanítónak kezébe kellene 
adni — a magyar gyermek elveszett paradicsomának emlékét őrzi (Kodály, 1954) 

A tudományos igényű gyűjtés a századforduló körül kezdődött. Vikár Bélának nem volt zenei 
képzettsége, nevét elsősorban a Kalevala műfordítójaként tartják számon. 1890 és 1910 között 
hatalmas mennyiségű szöveget gyűjtött, hiteles lejegyzésben 1895-től elsők között Európában, 
a fonográfot használta a népzene rögzítésére; felvételeivel díjat nyert a párizsi milleniumi 
kiállításon. Vikárt követően még Bartók, és Kodály előtt gyűjtött és publikált Seprődi János, a 
kolozsvári református kollégium latin és magyar szakos tanára. Kiváló zenei képzettséggel 
rendelkezett. Gyüjtése jobb Bartalusnál, lejegyzései átmenetet jelentenek Bartalus, illetve 
Bartók és Kodály első, vázlatos közlései között: ő is érezteti már a parlandót, de még messze 
van a későbbi, fonográflejegyzés hitelességétől (Dömötör és Hoppál, 1990). Döntő fordulatot 
azonban Kodály, és Bartók tevékenysége jelentett. 1905-tól főleg 1918-ig nagyarányú 
gyűjtéseket végeztek. A zeneszerzői célkitűzéshez később egyre elmélyültebb tudományos 
érdeklődés társult. Az anyag mennyisége tudományos rendszerezést igényelt, ez vetette meg a 
magyar népzenetudomány, valamint a szlovák, és román gyűjtéseknek köszönhetően az 
összehasonlító népzenetudomány alapjait. Kettőjük munkásságát egészítették ki Szabolcsi 
Bence összehasonlító és zenetörténeti kutatásai. Kodály A Magyar népzene (1937) 
bevezetésében szögezte le azokat a feladatokat, amelyeket egy falu életének teljes leírásával 
kell megoldani. A feladatra először Vargyas Lajos vállalkozott (1941), utána Járdányi Pál 
(1943), majd Halmos István (1959). A harmincas évektől napjainkig tartó időszak néhány 
kiemelkedő személyisége még Veress Sándor, Domonkos Pál Péter, és Lajtha László. A 
Magyar Népzene Tára sorozatának kiadását 1951-től kezdték meg Járdányi Pál új alapelveken 


alapuló rendszerezése alapján. 


X.1. Népi vagy népies? 


A sajátos magyar jelleget azonban még nem fedezték fel ekkoriban dalainkban szakembereink. 
Inkább szövegükben láttak valamiféle sajátos hazai hagyományt. Ami a dallam magyarságát 


illeti, egyrészt a verbunkos stílust, másrészt a népies műdalt tekintették követendő példának. 

Az 1893-ban megjelent Daloskönyv (Kiss Áron, Péterfy Sándor, Pósa Lajos, Tihanyi Ágost) 
137 dallamot tartalmaz, de ezek egyike sem származik Kiss Áron Magyar gyermekjáték- 
gyűjteményéből. A szerkesztők ezt azzal indokolják, hogy a dalok hangterjedelme nagyobb, 
mint amit egy 3-6 éves korú gyermek hangja elbír, másrészt a ,, szöveg majdnem kivétel nélkül 
erotikus vonatkozásokkal van tele". A népi dallamok helyett költött, kis hangterjedelmű dalok 
találhatók. A szerkesztők szándéka az volt, hogy a népdal maradjon meg a maga eredeti 
teljességében a népnél, és az óvodák számára gondoskodjanak olyan dalokról, melyek a 
népdalok motívumaiból kialakítva, mint dallam, mint szöveg tekintetében alkalmasak a 
gyermekek fejlesztésére. Ez a mai zenetanítási gyakorlat szemszögéből nézve Kiss Áron 
gyűjteményéhez képest inkább visszalépés, mint előre haladás. Kettős hiba volt megfigyelhető 
a korabeli dalok paradigmáiban. Egyrészt külföldi dallamokra alkalmaztak gyermekverseket, 
másrészt magyar népies műdalokat énekeltettek gyermekszöveggel. 
A kor pedagógusai nem ismerték fel népzenénknek azt az alapvető vonását, hogy a magyar 
dalban a szöveg, és a dallam tökéletes egységet képez, a dallamvezetés teljes egységben követi 
a magyar nyelv sajátos fordulatait. Ugyanakkor Székely Gáborné, 1901-ben megjelent , Dalok 
és játékok tanítása az óvodában" című módszertani könyvében olyan tanítási, és nevelési 
elveket fogalmazott meg, melyek ma is követendő példaként értékelhetőek. 

- A gyermekbe a dalt és annak szeretetét öntudatlanul kell bevinni. 

- Az óvónő vezesse, irányítsa az a gyermekek közös énekét. 

- Ajánlatos önállóságra szoktatni a gyermekeket. Nem helyes ugyanis ha a gyerek 

, mindig kész hangot kap a szájába, melyet gondolkodás nélkül visz tovább. És ez 
örökös utánzásra szoktatja, mi által a gyermek önálló felfogást sohasem nyer." 
- Az óvodai énekek szövegének, dallamának megtanítása egyszerre történjen. 
- Kiemeli a daltanítás különböző változatos, és színes módozatait, úgymint, mesével, 


rajzolással, társalgási játékkal, képi szemléltetéssel. 
X.2. Régi és új 


A trianoni békediktátum által megállapított határokon belül lényegesen megváltozott az óvodák 
számaránya. Az óvodák szervezeti, és intézményes keretei jelentősen átalakultak. Ugyanakkor 
a dalanyag lényegében nem változott. Az 1920-as 30-as években kiadott daloskönyvek, 
(Tamaskáné Nyizsnyai Aranka: 40 dal óvodai és iskolai használatra 1924, Stelly Gizella: 
Kisdednevelő intézetek foglalkoztatási és játéktervezete 1925, Szivontsik Antal: Doktor Zsák 

és más tréfás gyermekdalok, 1927) lényegében Peress, Pósa, és Kiss Áron verses és dalos 
könyveiből valók. Egyetlen vonatkozásban jelent meg új elem az óvodai dalanyagban ezekben 
az években: ez az irredentizmus témája (Mészáros, 1988). A hozzá kapcsolódó dalok 
újratermelték a dalok gyenge szövegének, és dallamának a problémáját. Tehát az I. világháborút 
követő időszakban az óvodai dalanyagok paradigmájának váltásáról nem beszélhetünk. 1929- 
ben azonban kiadásra került Molnár Imre, és Lajtha László összeállításában a Játékország című 
kötet, melyben számos értékes népi gyermekdal és népi játék leírása található. Zenei részét a 
kiváló zeneszerző, és népzenekutató Lajtha László neve fémjelzi. Sajnálatosan azonban az 
óvodai énekfoglalkozásokra, a zenei nevelésre semmiféle hatást nem gyakorolt. Szélesebb 
körben érvényesült viszont a kalocsai római katolikus óvónőképző által 1932-ben 
sokszorosított formában megjelentett Gyermekdalok gyűjteménye című kis kötet, 200 dallal. 
(Kisdednevelés, 1929, 201-202. o.) A változás első jelei 1930-ban , A gyermekszeretet 
iskolája" című tanulmánykötet megjelenésével mutathatók ki, Nógrády László, és B. Czeke 
Vilma szerkesztésében, melynek , Ének" című fejezetét Harmath Artúr írta. Nagy hangsúllyal 
mutatott rá a gyermekdalokban itt ott előforduló értelmetlenségek okos kezelésének 
szükségességére: ,, Egypár jólpattogó szó, csengő-bongó rímecske a kicsiknek nagyon tetszik. 
Rosszat nem mond, a gyerekek szeretik. Talán pár száz éve pattogtatják már gyermekeink. ” 
Először jelenik meg tehát az a gondolat, hogy a magyar népdal, és gyermekdal a maga eredeti 
formájában tökéletesen alkalmas arra, hogy az óvodai zenei nevelés szerves, mindennapos, és 
természetes részévé váljon, ugyanis különbséget tesz népdal, és mű-népdal, vagyis népies 


műdal között. 


X.3. Útkeresés 


1928-ban, az első hazai óvoda megnyitásának századik évfordulóján jelent meg a Mantz óvoda 
kiadványainak sorozatában az Óvodai ünnepségek című kötet. Majd ezt követően számos 
kiadványban adtak közre (Gyermeklélek virágai, A magyar gyermek karácsonyi képeskönyve, 
Liliomos könyvecske, Karácsonyi füzet). Az ezekben a kiadványokban szereplő énekek nagy 
részét Perczel István szerezte. Ez a székesfehérvári népiskolai tanító a 30-as évek végéig 
rengeteg dalt tett közzé. Zömükben szokványdallamok ezek, de még a kritikusok is elismerték, 
hogy ,, egyszerűek, szívből jövőek, a gyerekek ismeretét és szeretetét tanúsítók, és ami jelen 


esetben a legfontosabb: magyaros csengésűek, magyaros ritmusúak. " (Mészáros, 1988, 181. 

o.) Ez már azt a törekvést mutatja, hogy a dallam, és szöveg egységben legyen egymással. A 
ma már alapvető szempont, a gyermek szempontja mindvégig irányadó maradt. Az óvodai élet, 
és benne az énekfoglalkozások mottója a játék, öröm, és szabadság. Azonban egy másik új, és 
meghatározó irányelv kezd kibontakozni ez idő tájt, az óvodai nevelés népi-nemzeti 
vonatkozásának érvényesítése Kodály eszméink szellemében, melyet a Magyar népzene című 
meghatározó, és nagyszabású tanulmányában részletez. Héjj Erzsébet, a székesfehérvári Mantz 
óvoda agilis, és meghatározó pedagógusa az 1937-i júliusi tanulmánynapokon hirdette meg a 
, népi-nemzeti óvodai nevelés teljes, széles körű programját". Majd egymás után jelentek meg 
a következő években azok a cikkek, tanulmányok, ismeretterjesztő anyagok, melyek azt a 
kívánalmat fogalmazták meg, hogy az eddig , érthetetlenül" mellőzött népzenei anyagot 
beépítsék az óvodai zenei nevelés dalanyagába. Mégis elmondható, hogy Kodály reformeszméi 
nehezen és lassan jutottak érvényre, mert még mindig a régi elvek, és az ehhez kapcsolódó 


dalanyagok hatottak 


X.4. A magyar népdal korszaka, a máig ható paradigma 


Kiss Áron korszakalkotó felismerése volt, hogy az országban össze kell gyűjteni azokat a 
gyermekdalokat, amelyeket falun, a nép gyermekei énekelnek, és azokat kell tanítani. Az óvoda 
és az iskola számára csak így menthetik meg az igazi magyar hagyományt, szellemi kincset. A 
tanítók által összegyűjtött mondóka- és dalanyagot ő rendezte sajtó alá. A későbbi, ún. 
millenniumi korból sok írásbeli feljegyzés maradt ránk, amely elvben hangoztatja ugyan a 
magyar zenei nevelés fontosságát, de ha a dalokat megvizsgáljuk, azt találjuk, hogy azok mind 
német hatás eredményei. Még az 1893-ban megjelenő Verseskönyv is csak elvében magyar, 
valójában , magyarkodó". A következő évtizedek soviniszta irredenta szövegű, gyenge 
tandallamainak virágzásakor villámcsapásként hatott Kodály Zoltán Zene az óvodában című 
tanulmánya (1941). Ebben kemény szavakkal bírálta a magyartalan, művészietlen óvodai 
tananyagot. A kicsinyek zenei nevelése Kodály útmutatása alapján vált közérdekű tudományos 
feladattá (Sándor és Forrai, 1964, 25-26. o.) A Kodály által megfogalmazott reformprogram 
folytatásaként jelent meg 1951-ben az „Óvodai énektanítás” című módszertani kézikönyv, 
Barát Istvánné, Forrai Katalin, és Oláh Zsuzsanna munkájaként. E kötet második része 
dalgyűjtemény, mely fokozatos nehézségi sorrendbe szedve 200 dalt tartalmaz. Nagy részük 
Kodály-gyűjtés, kisebb részük orosz, szlovák, lengyel, bolgár, zömükben népi eredetű dal, 


melyek szövegét Weöres Sándor fordította, valamint számos értékes óvodai dal Kodály 

dallamainak és Weöres verseinek ötvöződéséből. Forrai Katalin a későbbiekben, mintegy 
összegzésként adta ki 1974-ben , Ének az óvodában" című terjedelmes munkáját. A mai napig 
az óvodai zenei nevelés alapműve, mely egy módszertani részt követően összesen 330 


mondókát és dalt közöl rendkívül jól és átfogóan rendszerezve. 


X.5. Kodály Zoltán 


A Kodály által képviselt zenepedagógiai koncepció az 1920-as években megjelenő, illetve már 
ekkorra kiforrott zenepedagógiai koncepciókhoz — Émile Jagues-Dalcroze és Fritz Jöde 
zenepedagógusok tevékenysége — hasonlóan egyfajta reform zenepedagógiaként értelmezhető, 
és nemcsak a reformpedagógiai mozgalomhoz, de azon belül a századelőn különösen elterjedt 
művészpedagógiai irányzatokhoz is kapcsolható. Ezt a hipotézist a következő érvekre 
alapozzuk: 

- Kodály zenepedagógiája az iskolai zenei nevelés gyakorlatának teljes megújítására 
törekszik, akárcsak a reformpedagógiai koncepciók, iskolakísérletek többségében, az 
egyes tantárgyak illetve tantárgyterületek esetében látható, az ének tantárgy iskolai 
tanításban betöltött szerepének megújítására törekszik (zenei nevelés mindennap). 

- Kodály és munkatársai pedagógiai műveire, valamint az újonnan összeállított 
tankönyvekre alapozva megújul az énekórák tananyaga, kidolgozásra kerül Kodály 
elképzelései nyomán egy új, az említett tananyag elsajátítását segítő módszer Kodály 
zenepedagógiai felfogása beleilleszthető a kor reformpedagógiai irányzataiba. 

A zene, és a zenei nevelés hat a kisgyermek általános fejlődésére, érzelmi életére, értelmi 
képességeinek alakulására, társas magatartására. Jellegéből adódóan rendkívül alkalmas a 
gyermek komplex személyiségének hatékony formálására, így lehetővé téve, hogy érzelmileg 
gazdag, boldog emberré válhasson. Ugyanakkor azt állítom, hogy szükséges a Kodályi 
reformok alapján kidolgozott zeneoktatási gyakorlat újraértelmezésére. Bár Kodály 
nemzetnevelő koncepciójának egyik legfontosabb alaptétele a zenével való teljes embernevelés 
gondolata, egyre inkább azzal kell szembesülnünk, hogy a mai oktatáspolitika csaknem zene 
nélkül képzeli el az ifjúság nevelését. A heti egy énekórára lecsökkent zenei nevelés az 
iskolákban továbbra is veszélyben forog, mert bizonyos döntéshozók véleménye alapján — 
Kodály szellemi örökségét megcsúfolva — a gyerekek állítólagos túlterheltségén a művészeti 
órák további csökkentésével lehet csak segíteni. Érdemes megfigyelni, hogy a zenei tanórák 


visszaszorítása mellett a humán jellegű órák, mint a magyar irodalom, történelem és a 

képzőművészetek is visszaszorulóban vannak. Ezen tantárgyak vesztesége különösen 
sajnálatos a zene szempontjából, mivel az említett tárgyak egyaránt kihatnak a zenei nevelés 
általános, illetve zenei pályára készítő tevékenységére is. A közoktatásban megvalósuló 
csökkenő óraszámoknak köszönhetően napjainkban már teljes generációk nőnek fel úgy, hogy 
csak töredékes és igencsak hiányos ismereteket kapnak a zene területén, és ennek 
, köszönhetően" nem alakul ki egészséges viszonyuk a zenével, így azt felnőttkorukban sem 
értelmezni, sem értékelni nem tudják igazán. Bár a Kodály-koncepció értéke a hatékonysága 
világviszonylatban is bizonyítottnak tekinthető, ennek ellenére a magyar szakmai körökben 
gyakran felüti fejét a kétkedés és a Kodály elleni kritika hangja. Ezzel kapcsolatban komoly 
fordulópontot jelentett Tóth Anna 1996-ban a Népszabadság hasábjain megjelent kritikai 
hangvételű cikke, amelyben a Kodály-koncepció idejétmúltságát és zenepedagógiai csődjét 
fejtegeti az oktatásban tapasztalható válságjelenségeken keresztül (Tóth Anna: , Saját 
ballagásukon sem énekelnek a diákok". Népszabadság 1996. július 18.). 

A zenetanárok jelentős része a zenetanítással kapcsolatban a hagyományokról, a jeles 
elődökről, a szépen éneklő kórusokról, az éneklés összetartó erejéről szólnak, de ezzel az 
eljárással a társadalmi igényeket, elvárásokat és változásokat figyelmen kívül hagyják. 

A következőkben azt kívánjuk megvizsgálni, hogy mi tette szükségessé Kodály Zoltán számára, 
hogy zenei nevelést érintő reformjait 1925-ben meghirdesse. 

1836-ban alakult meg a Kisdedóvó Intézeteket Magyarországon Terjesztő Egyesület. Terveik 
között az új óvodák szervezése, és az óvodai hálózat kiterjesztése mellett az is szerepelt, hogy 
a gyermekekben a nemzeti érzést, a magyar nemzethez való tartozás tudatát kialakítsák. 
Szentkirályi Móricz 1837-ben , A kisdedóvó intézetekről" című füzetében az óvoda belső életét 
bemutatva kiemeli, hogy milyen fontos szerepe van az óvodai nevelésben az éneknek. Állítja, 
hogy a gyermekek legszívesebb mulatsága az éneklés, de problémának tartja, hogy magyar 
nyelvű, rendesen szerkesztett ének könyvük nincs. Ugyanakkor hiába volt meg az igény a 
magyar, vagy magyaros énekre, megfelelő gyűjtemények hiányában nem állt rendelkezésre a 
megfelelő minőségű, és mennyiségű dalanyag. Ennek folyományaképp kezdődött meg a 
magyar népzene addig a városi műveltebb réteg által ismeretlen dalanyagának az összegyűjtése. 
Ennek a munkának a tudományos alapjait Kodály teremtette meg, és ez eredményezte azt a 
máig ható paradigmaváltást, hogy a zenei nevelés alapját a magyar népdal, és gyermekdal adja. 
A II. világháború előtt a társadalmi osztályok közötti különbségek különösen erősek voltak 
Magyarországon. Ennek eredményeként a paraszti zene nem lehetett a művészi zene tárgya, az 


kizárólag csak a paraszti közösségeken belül fejthette ki hatását. A központi zenei nevelés 

gerincét a német alapú C-dúr központú zenei gondolkodás jelentette. A tananyag jelentős részét 
a legmerevebb zeneietlen tandalok és gyakorlatok adták, amelyek a germán oktatási rendszer 
alapján kerültek átvételre. Az elavult zenepedagógia kizárólag az „elit? zenei nevelésére 
fektetett nagy hangsúlyt, ezzel szemben a szélesebb társadalmi rétegek számára a magas 
színvonalú zeneoktatás elérhetetlen maradt. Kodály ezt számos alkalommal kifejtette: 
,, neveltünk zenei elitet, de elfelejtettünk közönséget nevelni hozzá" (Kodály, 1937, 73. o.). 

A korábbi korok zenei életére Magyarországon a párhuzamosan létező egymástól elszigetelten 
működő zenei csoportok voltak jellemzők. Míg a klasszikus zene hívei és művelői alkották a 
legvékonyabb réteget, addig a társadalom nagy részét azok tették ki, akik a cigányság által 
játszott népies műzenét, illetve a parasztság által őrzött régi népdalkincset ismerték. Kodály 
egyik legfontosabb céljának a magyar paraszti zenekultúra felfedezését és az oktatásba való 
beemelését tekintette. Ez különösen fontos volt, hiszen a századfordulón az iparosítás és a 
társadalmi szerkezet átalakulása nyomán bekövetkező hatalmas változások eredményeként az 
addig zárt paraszti zenekultúra visszaszorulóban volt. Ezt próbálta Kodály kiküszöbölni azzal, 
hogy a népi zenekultúrát és anyanyelvet beemelte a központi zeneoktatásba és ily módon a 
városi környezetben felnövő nemzedékek sokaságával ismertette meg a magyar zenei 
örökséget. Eleinte Kodály Bartókkal karöltve utazásaik során csak elveszett régi dallamokat 
gyűjtöttek, majd felfedezve a népdalokban, a falusi kultúrában rejlő értéket és friss életerőt, 
feltették az életüket egy a népi kultúrából újjászülető művelt Magyarország megteremtésére. 
Kodály elképzeléseinek megvalósításában sokat segített az a tény, hogy a II. világháborút 
követően a szovjet birodalom támogatását élvező új politikai rendszer ösztönözte a zenei 
reformokat. A korabeli , munkás-paraszt" érdekeket mindenekelőtt szem előtt tartó politikai 
retorika örömmel támogatott egy olyan zenepedagógiai koncepciót, amelynek alapját a népi 
kultúra és zene alkotta. Ha a Kodály-módszert reformpedagógiaként értelmezzük, adódik a 
lehetőség annak továbbgondolására, fejlesztésére a mai megváltozott társadalmi viszonyokhoz 
alkalmazkodó alkalmazási lehetőségeinek a kidolgozására. Ebben a felfogásban a Kodály 


reformokat nem tekinthetjük lezártnak és befejezettnek. 


X.6. Maria Montessori 


Maria Montessorit méltán tartjuk a reformpedagógia meghatározó alakjának. Nevelési elvei, és 
a gyermekről alkotott Rousseui ihletettségű felfogása mérföldkő a reformpedagógiában. A 


zenei nevelésről életműve nagyságához képest viszonylag kevés utalást találunk, de ,, ez nem 

azt jelenti, mintha kevéssé értékelnénk a nevelésben a zenét, hanem azt, hogy a kisgyerekeknek 
csak bevezetést adhatunk a zenébe, a fejlődés csak később következik be. " (Montessori, 2011, 
245. o) „Montessori nagyon alkalmasnak tartja a kisgyermekek zenei nevelése számára a 
népdalokat, népi dalos játékokat. Ugyanakkor szorgalmazza, hogy már a kicsik is hallgassanak 
fejlettségüknek megfelelő klasszikus zenét. " (B. Méhes, 1997, 62. o.) 

Ezt kiváló, és mindenképp követendő példának tartom. Fentebb említett , A gyermek 
felfedezése" című munkájának XXI. fejezetének címe: , A zenei művészet kezdete". Amit a 
zene értő szeretetéről kifejt az mindenképp megfontolandó. Ugyanakkor meg kell említenem, 
hogy a zenei nevelésben alkalmazott módszereit, és eszközeit egy zenei képzettséggel 
rendelkező pedagógus csak fenntartásokkal használná. Montessori sajátos eszközt dolgozott ki 
a zenei hangok felismerésének a gyakorlására. A fatalpakra erősített harangok a , C" skála 
hangjaival - túl azon az igen komoly problémán, hogy a tiszta hangolás lehetetlen volta miatt 
károsítja a zenei hallást ezáltal lehetetlenné teszi a későbbi tiszta éneklést - ez a módszer a zene 
természetével és lényegével megy szembe. Nem kifejezőeszközként, egyfajta nyelvként 
értelmezi a zenét. Eszközhasználatot tanít és nem az érzelmi intelligenciát fejleszti, holott — 
véleményem szerint — gyermekkorban és különösen az óvodás korban ez lenne a zene egyik 


kiemelt feladata. 


X. 7. Kokas Klára 


, A tanítás nem pályám, nem munkám, nem hivatásom, hanem a létezésem. " (Kokas, 2012, 141. 
o.) Kokas Klára, zenepedagógus és -pszichológus 1929. április 24-én született Szany 
községben,  Győr-Moson-Sopron megyében. A zene iránti rajongása, szeretete már 
gyermekkorában kialakult. Édesapja is gyűjtötte a népdalokat, tanította a gyermekeknek, táncos 
csoportokat szervezett, remek példa volt ez Kokas előtt. Kodály Zoltán segítségével sajátíthatta 
el a kottaírást, az éneklést, a szolfézst. Tizenévesen került el középiskolába, először Győrbe, az 
apácaintézetbe, majd második évtől a soproni állami gimnázium internátusában tanulhatott 
(Kokas, 2012). Nem is volt kérdés, hogy tanulmányait a Liszt Ferenc Zeneművészeti Főiskolán 
folytatja. Itt 1950-ben szerzett énektanári és karvezetői diplomát, majd 1970-ben doktorátusi 
végzettségre tett szert az Eötvös Lóránd Tudományegyetem pszichológia és pedagógia szakán. 
Hosszú és tartalmas életében számos sokszínű és kihívásokkal teli tevékenység, kezdeményezés 
és kutatás sorolható, ilyen például a karnagyi közreműködése a tanítóképző főiskolán, 


általános- valamint középiskolákban. Tanított is, majd Kodály Zoltán közreműködésével 

megalapított egy Zenei tagozatos általános iskolát, később egy zenei óvodát is Szombathelyen, 
ami 1954 és 1965 között működött. 

A magyar művészetpedagógiai kutatások történetében meghatározó volt, hogy Kodály 
Zoltánnal közösen megindították elsőként a hazai komplex művészeti programjukat 
Budapesten, a Münnich Ferenc Nevelőotthonban, ahol 1965-től öt éven át tartott Kokas Klára 
terápiás célzatú foglalkozásokat. Fontosnak tartotta, hogy a sérült gyermekek is részesüljenek 
abban a katarzis élményben, amit a zene ad, ezért tartott foglalkozásokat vakoknak és 
autistáknak. Az első kísérleteket állami gondozott kisiskolásokkal és óvodásokkal végezték. 
„Felfedeztem a gyerekeket, épeket és fogyatékosokat, és szüntelen kíváncsisággal próbálom 
feltérképezni zenevilágukban a nekik legfontosabbat. " (Kokas, 1998, 13. o.) 

1970 és 1973 között a Massachusetts állambeli Bostonban volt tanítani a néger, kínai 
negyedben, valamint a navajo-indián iskolába is eljutott Arizonaban. Közben az amerikai 
Kodály Intézetben is végezte kutatásait. A Kodály Musical Training Instute, a Kodály Zenei 
nevelési Intézet hívta oda Kokas Klárát. 1969-ben jött létre ez az intézet Wellesley-ben azért, 
hogy az amerikai zenepedagógusokhoz is eljuthasson Kodály Zoltán zenei nevelési koncepciója 
eredeti, magyar forrásból (Kokas, 1978). Kutatásainak fő területe a zenei nevelés, és annak 
kapcsolata a pszichológia tudománnyal. Európában (például Görögországban az athéni Gestalt- 
terápia Központhoz, Madeirára, Németországba), Ausztráliában s még Amerikában is számos 
országban járt vendégprofesszorként, előadásokat és tanfolyamokat is tartani. Az utazásai alatt 
szerezte meg azt a dalanyagot, amit foglalkozásain idegen népzeneként hallgattak. Miután 
visszatért Magyarországra, 1973-ban a kecskeméti Kodály Zoltán Zenepedagógiai Intézet 
docense lett.1973-tól 1988-ig komplex esztétikai nevelési kísérletet végzett. Négy könyvet írt 
hosszú és tartalmas élete során. Ezekben fejtette ki kutatásait, eredményeit, szemléletmódját, 
legszebb, vagy legtanulságosabb történeteit. Ezek a könyvek több nyelven is megjelentek 
cikkeivel, publikációival együtt. Eredményeiért megkapta a Kiváló pedagógus díjat, és a 
Kodály emlékérmet. Máig is aktívan működő alapítványt hozott létre 1990-ben Agape Zene- 
Életöröm néven (Kokas, 1998). 


X.7.1. Kokas Klára gyermek- és pedagógusképe 


„Aki lehajol a gyermekhez, görbén marad. Aki közéjük telepszik, a szemükbe nézhet. " (Kokas, 
1998, 14. o.) Kokas Klára szemében a gyermek szabad lélegzetű és barátságos. Azt kutatta 


életében, és a pedagógiája fő mondanivalója is, hogy ezt a tisztaságot, őszinteséget és 

gyermekiséget meg is őrizze az ember egész életében. Foglalkozásain és továbbképzésein is ezt 
erősítette. Piaget kutatásai is bizonyították, hogy a gyermek gondolkodása kamaszkoráig 
befolyásolható marad, amiben a legközelebbi formáló a szülő, vagy nevelő. „Á nyolc éves 
gyermek szerint a Nap él, mert fényt ad. Még egy tizenkét és fél éves gyermek is azt hiszi, hogy 
a patak akarattal rendelkező lény, mert folyik. A gyermek számára tárgyak és élőlények között 
nincs éles választóvonal.” (Reikort, 2009, 16. o.) Ezért sikerülhettek az átváltozások. Kokas 
Klára is tisztában volt ezzel, amit Piaget kimutatott, és Reikort Ildikó tanulmányában leírt, és 
sajnos azzal is, hogy ennek az elmúlása azokon a szülőkön és pedagógusokon múlik, akik nem 
hisznek ebben. 

Kokas Klára szerint jóval tágabb a gyermek zenei felfogóképessége, mint amilyennek addig 
látták (Kokas, 1998). Viszont abban is biztos volt, hogy akadályozza a szabad önkifejezést, ha 
a memóriájukra kell támaszkodniuk. Ha csak magára a tanulásra koncentrálnak, korlátok közé 
szorulnak, és megszűnik a szabad képzelet és önkifejezés (Kokas, 1992). Jellemző a magyar 
iskolákra, hogy versenyezteti a gyerekeket, összemérik őket, hogy ki hányas tanuló, miben vesz 
rész, hányadik helyen végez tanulmányilag. Vannak olyan gyermekek, akik meg tudnak ennek 
felelni, de Kokas Klára szerint biztosan nem tudják megmutatni saját valójukat, a 
személyiségüket (Kokas, 1992). 

Kokas Klára pedagógusképét az alábbi idézettel illusztrálhatjuk: , 4 gyerekek mindennél jobban 
szomjúhozzák tanítóik valódiságát” (Kokas, 1998, 70. o.). Kokas Klára nem szerette volna 
csupán magának megtartani azt a szemléletmódot, amit ő is használt. Tudta, hogy hasznos, és 
évről évre egyre nagyobb, egyre fontosabb lesz, ezért kezdte átadni, tanítani azt, amiben ő is 
hitt. Több kísérletet tett arra, hogy bekerüljön pedagógiája a magyar felsőoktatásba, hogy 
eljusson minden leendő pedagógushoz. Ő már ezt sajnos nem élhette meg, de boldog életet élt, 
mert tudta, hogy nagyon sok gyermeknek segített, és a kezdetektől voltak követői, akik hittek 
benne, és tovább vitték a szemléletmódját. 

Kokas Klára szerint a jó pedagógus képes folyamatosan megújulni, minden felfedezésre 
rácsodálkozni. A gyermek és a pedagógus közös munkáján alapszik sikerük (Kokas, 1972). 
Kettejük kitartásán, nyitottságán, türelmén. ,, A gyermek öröme inspirálja a tanítót és a tanító 
gyönyörködtetése inspirálja a gyermeket." (Kokas, 1972, 7.o.) A pedagógus és a szülő 
legfontosabb s egyben legszebb feladata is az kéne, hogy legyen, hogy a gyermeket segítse 
hozzá lelkének, képességeinek, tehetségének felfedezésében. 

„Az iskolák válsága világjelenség. " (Kokas, 1998, 57. o.) Kokas Klára itt nem kifejezetten a 


zenei nevelésre gondolt. Elismerte, hogy egyes tantárgyak oktatása Magyarországon 

nemzetközi sikernek örvend, viszont látta azt is, hogy ennek milyen ára van: személytelen, 
kötött óramenet, direktoktatás, nem törődve a gyermekek személyiségével (Kokas, 1998). Régi, 
Kodály Zoltán által összeválogatott dalanyagunkat már nem úgy tanulhatják ma az iskolákban 
a gyerekek, ahogy azok régen terjedtek, a szabadban, hanem az iskolapadban, egy helyben ülve, 
osztályozva. Mégis a pedagóguson múlik, hogy hogyan tudja olyan fantáziával megtölteni az 
órát, hogy az élvezhető legyen. Kokas Klára szerint nem arra van szüksége a gyermeknek, hogy 
az oktató minél több ismeretet adjon át neki, sokkal inkább egy társra van szüksége, akivel 
együtt fedezik fel a zene örömét (Kokas, 1972). A gyereket nem lehet rögtönözve és sietve 
nevelni, vallotta Kokas Klára. 

Kokas Klára nem hitt az osztályozásban, az összehasonlításban, egymás közti versengésben. 
Saját foglalkozásain nem is alkalmazta ezeket, így elmondása szerint a gyermekek együtt 
élhették át azt, milyen együtt létrehozni valamit, megbecsülni és elfogadni a másikat, egymást. 
Abban sem hitt, hogy a tanítónak, oktatónak szemben kell állnia egy pulpituson, sorba rendezett 
teremben a gyermekekkel. Mikor foglalkozásain a szőnyegen ülnek egymással szemben, a 
gyermekekkel egy szemmagasságba kerülnek, ami által sokkal közelebbről figyelheti meg 
egymást a felnőtt és a gyermek, ami nagy előny (Kokas, 1992). Kokas Klára szerette az igazit, 
a valót. A pedagógusnál is fontosnak tartotta, hogy mutassa, adja magából azt, ami ő valójában. 
Le kell vetkőzni azt a szigorú, fegyelmezett maszkot, amit az iskolában rájuk húznak (Kokas, 
1992) , A fegyelmező szavak ismételgetése a gyengeség jele, a tehetetlenségé. Ezerszer 


hallották, nincs jelentőségük, sem valódi hatásuk. " (Kokas, 1992, 53. o.) 


X.7.2. Kokas Klára módszerének megvalósítása, nevelési filozófiája 


„Egyetlen fenyőn terem száz toboz, kettő sem azonos ” (Kokas, 1992, 68. o.). 

Ahogy azt az idézetben is említette, Kokas Klára nem értett egyet a tömeges, központosított 
oktatással, neveléssel. Nem fogadta el, hogy ugyanazzal a módszerrel oktatnak minden 
gyermeket. Hitt abban, hogy nem jó ugyanaz mindenkinek, ezért a differenciált nevelés 
módszerét alkalmazta a művészettel ötvözve. 

Az átlaghoz igazodó, úgynevezett , nivelláló" pedagógia általános problémája, hogy ugyan úgy 
és ugyan azt akarja adni különböző tempóban haladó és tehetségesebb gyermekeknek egyaránt, 
ezzel szemben a differenciálást úgy tartják számon, mint az , esélyteremtés pedagógiáját" 
(Deliné, 2010, 10. o.) Ez megkövetel egy bizonyos szemléletváltást. Hinni kell abban, hogy 


minden gyermekben megvan az adottság, ami előtör belőle a pedagógus segítségével, és 

kialakul ezáltal a gyermekben a képesség, amiben sikeres lesz. A pedagógusnak is sikerélményt 
jelent ez, hiszen nem éri kudarc így, hogy egy lassabban haladó gyermekre több időn szán, a 
tehetséges gyermeket pedig nem húzza vissza (Deliné, 2010) ,, A siker érzése motivál, megvéd 
az unottan végzett rutintól, táplálja a pedagógus optimizmusát, elengedhetetlen hitét és 
lelkesedését." (Deliné, 2010, 11. o.) Véleményem szerint Kokas Klárát is ez tartotta 
, örökfiatalon": a mindennapos megújulás. 

Kokas Klára a módszerével elmondása szerint tudott gyógyulni, és gyógyítani is. Úgy gondolta, 
hogy mindig értékesebb lett tőle, megértőbb, bátrabb, szelídebb és szabadabb (Kokas, 1998). 
Ódzkodott attól, hogy azt csinálja, amit mindenki más. Véleménye szerint azáltal mindenkit 
egyformává, egyszerűvé nevelnénk, akik ,, ugyanazt élveznék, ugyanúgy: ez a kommersz ideál" 
(Kokas, 1992, 22. o.). 

A zenebefogadását, arra való szabad táncot Kokas Klára óráin átváltozásnak nevezték. A 
képzeletet úgy nevezte, mint az egyik legszebb emberi- főként gyermeki értéket. Sosem 
szakított félbe zenét, csak ha nagyon szükséges volt, majd utána a szőnyegen megbeszélték, 
hogy miért is volt arra szükség. Kisbabáknak mindig magyarul énekelt, bárhol is járt a világban 
(Kokas, 1992). 

Újabb értelmet adott a fogyatékos szónak Kokas Klára. Úgy gondolta, hogy nem csak testi- és 
szellemi fogyatékosról beszélhetünk, igen is van érzelmi fogyatékos (Kokas, 1998). 
„Fogyatékos, akinek valamiből kevesebb jutott. Kevesebb az elégnél." (Kokas, 1998, 23. o.) 
Ahhoz, hogy a gyermek egészségesen fejlődjön, nem csak a táplálkozására, vagy az öltözetére 
kell figyelni. Szükség van még az érzelmi kapcsolatokra is. Ha ezt tudatosan alakítjuk, akkor 
beszélhetünk érzelmi nevelésről - így véli Herr Nikoletta. 

Gerald Newmark egy tanulmányában kifejti, hogy a gyermeknek mi az öt legfontosabb 
szükséglete. Elsőként a tisztelet szükségletét említi. A gyermek elvárja, hogy a felnőtt ne egy 
tartozékként, hanem önálló emberi lényként tekintsen a gyermekre. Másodiknak a fontosságról 
ír Newmark. Fontos, hogy a gyermek azt érezze, hogy értékes, számít a véleménye, hatalommal 
rendelkezik, irányíthat, vagy alakíthat. Következő az elfogadás szükséglete. Newmark úgy 
fogalmazza meg, hogy „A gyermek érzéseinek elfogadása nem más, mint annak a ténynek az 
egyszerű elfogadása, hogy mint mindenkinek, a gyermekeknek is vannak érzéseik, s hogy a 
gyerekek érzéseit nem szabad sem elfojtani, sem pedig félni tőlük, hanem inkább meg kell érteni, 
meg kell beszélni, s ha kell, fel kell dolgozni ezeket. " (Newmark, 2006, 37. o.) Az összetartozás 
érzésének szükséglete a következő. Csak úgy érzi a gyermek, hogy része valaminek, ha részt 


vehet a tevékenységekben, ezért szükséges, hogy be legyenek vonva, legyen szó akár közös 

élményekről, munka jellegű tevékenységről, döntésekről, megbeszélésekről, családi 
kupaktanácsról. Végül Newmark a biztonságérzet szükségletére hívja fel a figyelmet. A 
gyermek ott érzi magát biztonságban, ha stabil, következetes, gondoskodó környezetben van 
(Newmark, 2006). Véleményem és megfigyelésem szerint, Kokas Klára foglalkozásain 
mindegyik megjelent a Newmark szerinti alapszükségletekből. A gyermekek maximális 
tiszteletnek örvendhettek, értékesnek, fontosnak érezhették magukat, hiszen a gyermekek 
mindig alakíthatták a foglalkozás menetét. Kokas Klára mindig figyelembe vette, hogy a 
gyermek hogyan érkezik az órára, mit szeretne. Az elfogadás teljes mértékben megvalósult. 
Olyan figyelemmel, érdeklődve hallgatta Kokas Klára a gyermekek átváltozásait, történeteit, 
nem kritizálva, vagy véleményezve azt, hanem elfogadva mindenkit olyannak, amilyen. 
Minden tevékenység a gyermek személyisége köré épült, mindent együtt csinált Kokas Klára 
is gyermekkel, ezzel erősítve benne az összetartozás érzését, valamint a teljes biztonság érzését 
is megtapasztalhatták a gyermekek minden foglalkozáson, hiszen Kokas Klára a puszta 
személyiségével, és a légkörrel is megteremtette maga körül azt a környezetet, aminek ehhez 
szüksége van. 

A gyermek közeli ábrázolás komplex módszerét Magyarországon először Székácsné Vida 
Mária tanította. Ő kiút volt megszabadulni a régi, hagyományos, megszokott módszertől és a 
silány, rossz minőségü írószerektől, amikkel nem lehetett szépen dolgozni (Kokas, 1998). 
Sosem kritizált. Úgy gondolta, hogyha kritizálná a gyermekek rajzait, azzal elvenné 
alkotókedvüket, s már nem a fantáziájuk szerint alkotnának, hanem megfelelési kényszerből. 
Ezt a fajta elgondolást Kokas is leírta már, de még ma sincs úgy, sem az óvodákban, sem az 
iskolákban, hogy a zenére improvizálnak szabad mozdulatokat. A táncot még mindig külön 
tanítják, más képzésben, és más céllal (Kokas, 1998). 

Kokas Klára szerint azok közül, akik jártak hozzá nagyon sok féle ember nőtt fel, mind 
különböznek. Egy közös azonban mégis van bennük: , nincs köztük érdektelen, unott, 


közönyös. ” (Kokas, 1998, 58. o.). 


X.7.3. Zene, rajz és a mozgás kapcsolata 


A zene által természetes úton jön az ihlet, hogy alkossanak rá. De csak ha szép, igényes a zene. 
Az alkotás lehet tánc, dramatizálás, rajzolás, festés (Kokas, 1998). Kokas Klára feltételezte, 
hogy az a tevékenység, amiben az ének és a mozgás együtt jelenik meg, serkenti az agy 


müködését, aktivitásra készteti az auditív, vizuális és motoros ingerekkel. Például egy dalos 

játéknál figyelni kell a dal szövegére, az egyenletes járásra, hogy egy kör, kör maradjon, 
valamint a játék szabályára. Ezáltal a játék öröme és a társas kapcsolat erősítése mellett az 
értelmi képességeit is fejlesztjük a gyermeknek (Kokas, 1972). 

„Az énekes játékok nagyon merevek még az óvodában is. A gyerekek maguktól sosem játsszák 
őket. Miért?" (Kokas, 1992, 56. o.). Az idézett szöveg után, belegondolva személyes 
véleményeim is az, hogy valóban nem. Kokas Klára megválaszolta, hogy a vezető céllal játszik, 
vezeti a játékot, be akarja tanítani, megadja a kezdőhangot, hogy mivel kezdhetünk, , rajtával" 
jelzi, ha elkezdheti a gyermek a játékot, ezzel csökkenti, rosszabb esetben elveszi a játék örömét 
(Kokas, 1992). A zenés tevékenységeknek nem az a lényege, hogy a zenét megtanítsuk a 
gyermeknek, hanem hogy mi mindent lehet a zene közben csinálni (Reikort, 2009). Ugyanígy 
a mozgás sem a mozgásért van, hanem a szabad mozdulatokkal a zene átélését segítik. A szabad 
mozdulatok által a gyermekek oldják feszültségüket, s így fogadják be a zenét saját képzeletük 
szerint, s az ebben megnyilvánuló mondanivalójukat jelenítik meg a mozgásukban (Kokas, 
1992). A zenére több definíció is illik, számos tulajdonsága, stílusa van, de Kokas Klára szerint 
a zene maga a tükre lelkünknek, mindennapi szükségletünk (Kokas, 1972). Pihenő 
testhelyzetben Zene hallatán a mozdulat szinte magától alakul ki (Kokas, 1998). A táncra is igaz 
több meghatározás. A legáltalánosabb az, hogy ,, a tánc megtanult mozdulatok sora" (Kokas, 
1992, 64. o.). Kokas Klára foglalkozásain nincs egyetlen betanított mozdulat, lépés sem. 


Csendben táncolnak, mert táncolni csak úgy lehet — állítja (Kokas, 1992). 
X.7.4. A foglalkozások felépítése 


„Átváltozom a zenéimmel, kavicsként gördülök, vízcseppként gurulok, falevélként pördülök. " 
(Kokas, 1992). Kokas Klára a csoportjainak virágnevet adott. A kezdő csoport volt a Mimóza, 
azok, akik második évüket járták, a Harangvirág csoportban tehették meg, a még régebbiek a 
Rezeda csoportba tartoztak, és mindig voltak olyanok, akik akár öt, sőt tíz év után is jártak még 
Kokas Klára óráira, ők a Teljes Szekfűk (Kokas, 1992). 

A teljes Kokas program emblematikus elemei és azok klasszikus sorrendje: 

1. Köszöntő éneklés, névéneklés 
. Éneklés 


2 
3. Szabad játékos mozgások éneklése 
4. Csend 

5 


. Zenehallgatás 

.  Improvizatív mozgások zenére 


6 

7. Mozgáskompozíció eljátszása 

8. Narratív felidézés: elmesélés 

9. Ábrázolás, a történetek képi kifejezése 

10. Képmesélés, kép bemutatás 

11. Elbúcsúzás, búcsúéneklés 
Az egész foglalkozás azzal zárul, hogy elfújják a gyertyalángot. 
Kokas Klára ezzel a klasszikus sorrenddel nem arra gondolt, hogy minden foglalkozásnak az 
elejétől a végéig így kell megtörténnie, különben az már nem , Kokas-foglalkozás". Nem 
probléma, ha valami nem valósul meg a felsoroltakból, vagy megtörténik, de nem ebben a 
sorrendben. A gyerekek alakítják, az egyik rész elhúzódhat, másik kimaradhat. Ez az előbbi 
felsorolás egy vázlat, egy segítség. 
Kokas Klára a foglalkozásait mindig egy bevezető dallal kezdte meg, amit legtöbbször a 
névénekléssel folytattak. Itt nem maradhatott ki sosem senki, mindenkinek járt Kokas Klára 
figyelméből. Az éneklés három résznél valósult meg, a köszöntésnél, körjátékoknál és az 
elbúcsúzásnál (Kokas, 1998). 
A zene befogadása alatt történhet bármi. Kokas Klára nem szabta meg, hogy üljenek, 
táncoljanak egyedül vagy párban, esetleg többen is. Ez a gyermekek saját, szabad választásuk 
volt (Kokas, 1992). Sosem azért kaptak dicséretet, ha utánoztak. Sokkal inkább az egyéni 
ötletekért, és a saját kitalált történetükért (Kokas, 1992). 
Sokan nem értettek egyet Kokas Klára módszerével, mert a foglalkozások első látásra úgy 
tűnhettek, mintha nem lennének keretek, konkrét tervek, össze-vissza ülhettek, feküdhettek, 
táncolhattak a gyermekek mindenféle korlátok nélkül. De ez közel sem volt igaz. Nagyon sok 
előzetes munkája volt ebben Kokas Klárának. Három alapszabályt tartatott be a 
foglalkozásokon: első, hogy nem beszélhettek zene közben, nem akadályozhatták egymást, és 
kárt nem tehettek másban, magukban sem (Reikort, 2009). ,, Óráink rendje közvetít valamit 
abból a rendből, amiben jó hinnünk. Akkor is, ha a világ mindennapjaiban rendetlenséget, 
kaotikus összevisszaságot tapasztalunk. Sőt, éppen emiatt" (Kokas, 1998, 31. o.). Mikor a 
gyermekek elmesélték az átváltozásaikat, Kokas Klára a kérdéseiben nem segítette a választ. 
Megadta a lehetőséget arra, hogy szabadon fejezze ki magát a gyermek. Legfeljebb a 


hangsúlyozásával ösztönözte, hogy folytassa a történetet (Kokas, 1998). 

X.7.5. Kokas Klára zeneválogatása 


, A zeneválogatás rendkívül igényes. És személyiségigényes. " (Kokas, 1998, 42. o.). 

Már Kodály Zoltán is leszögezte, hogy a gyermeknek csakis a művészi értékű zene való (Kokas, 
1972). Mikor elkezdte Kokas Klára foglalkozásait tartani 1968-ban a Cseppkő úti 
gyermekotthon óvodájában, Kodály Zoltán Kis emberek dalai című gyűjteményéből válogatta 
össze dalanyagát. Schubert dala, a Vándor volt az első, ami által felfedezte Kokas Klára, hogy 
a gyerekek táncolnak rá. , A gyerekek azonnal táncolni kezdtek velem, pezsegtek az örömtől, 
alig tudták abbahagyni. " (Kokas, 1992). 

A népzenék kiválasztását találta legnehezebbnek Kokas Klára. Dalanyagának majdnem a fele 
népzene, de nem magyar nyelvű, sok benne más nép kultúrájából való. Már bizonyított tény az 
is, hogy a gyerekek jobban preferálják saját nyelvükön írt dalokat, mert azzal találkoznak 
mindennap, azt értik. Viszont Kokas Klára húsz évnyi tapasztalata után mert mást mondani. 
Nem csak hogy felkeltette az érdeklődésüket egy skót dob-fuvola kettős, de magával ragadta 
őket, és élvezték (Kokas, 1972). Mikor improvizáltak a gyermekek zenére, direkt nem hazai 
zenét választott, mert úgy gondolta, hogy ismerős dallam ismerős mozgást fog előidézni 
(Kokas, 1992). Nem mindig az a zene szólalt meg, amit kiválasztott arra az órára. A gyermekek 
felülírták. „Ha szétszórtak, akkor sűrű figyelemre, összeszedettségre nevelő zenét keresek" 
(Kokas, 1998, 40. o.). 

Kokas Klára felhívja a figyelmet arra, hogy nagyon fontos az, hogy a zenei gyűjteményünk 
gazdag, változatos, minél több, értékes és jól szelektált, könnyen áttekinthető legyen (Kokas, 
1998). Fontosnak tartotta megemlíteni azt is, hogy amikor lejátszunk egy részletet a 
gyermekeknek, az ne legyen több másfél, maximum két percnél. Nem tudnak többre 
koncentrálni. A haladóknak és a felnőtteknek sem szabad sokkal hosszabbat, legfeljebb 3-4 
perceset (Kokas, 1998). Szívesen osztotta meg Kokas Klára saját gyűjteményét is. Jónak találta, 
sok munkája volt vele, mire összeválogatta, megvagdosták a jónak talált részletet, és saját 
jegyzeteket is készített hozzá, hogy miért éppen azt a darabot, előadót, karmestert választaná. 
De ajánlotta, hogy legyen saját válogatás is. Azért is, hogy lássák ennek a munkának a fázisait, 
s hogy tájékozódjanak a zeneirodalomban, valamint hogy mindenki felmérje saját érzelmi 
világát az adott zene hallatán, mielőtt elkezdené használni a gyermekek között. Kokas Klára is 


élete végig gyűjtötte őket, kimeríthetetlennek találta a tárat (Kokas, 1998). 

Örök dilemma volt, hogy gépzenét, vagy élőt használjunk a zene megszerettetésére. Kokas 
Klára egyértelműnek gondolta az élőzenét, de sajnos erre nem igen volt lehetősége, így 


gépzenét használt ő is, amit „keserves hiány”-ként emlegetett (Kokas, 1998). 


X.7.6. Kokas Klára emlékének megőrzése 


, Szerettem volna példát adni, nem csak recepteket. ” (Kokas, 1992, 46. o.) 

Kokas Klára zenepszichológia tárgyat tanított. Szabadon választott lehetőség volt, de a 
budapesti foglalkozásaira csak akkor járhattak hallgatók, hogy ha ez miatt elhalasztották más 
kötelező tárgyukat. 2012-ben alakult meg a Kokas Klára Szakmai kollégium. , Célja, hogy 
önfejlesztő módon felépítsen egy olyan közösséget, amely összefogja azokat az embereket, akik 
művelik, értik, szemléletükben hordozzák Kokas Klára zenei alapú komplex 
Klára hozta létre az Agape zene-életöröm Alapítványt a következő céllal: „,4 nemes zenéhez 
kapcsolódó harmonikus, reménnyel és életörömmel formálódó,  önkifejezésre és 
kapcsolatteremtésre képes személyiségek kibontakozásának és alkotó tevékenységének 


3, 


segítése." 


XI. Zene-Játék-Terápia 


(MusikSpielTherapie Stumptner K. és Thomsen C. 2005 alapján saját fordítás) 

A szülő-gyermek kapcsolatának korai fázisa különösen fontos. Ez az alapja a gyermek 
kapcsolatteremtő képességének. Különböző rizikófaktorok interakció-zavarokat 
eredményezhetnek a szülő-gyermek kapcsolatban, valamint emocionális, szociális, és kognitív 
fejlődésükben. A korán megmutatkozó interakciós zavarok esetén ebben az életkorban (0-tól 4 
éves korig) van értelme a szülő-gyermek-pszichoterápiával való közbeavatkozásnak. Ekkor 
alkalmazható a Zene-Játék-Terápia koncepció. A terápiában megjelenő zene beépíthető a 
szavak nélküli kommunikációba. A zene alkotóelemein túl (ritmus, hang, dallam, dinamika) 
megragadjuk a kifejezés, a játék és a kommunikációs lehetőségeket a csecsemők, és 
kisgyermekek esetében, ezáltal megnyitjuk az érzelmek kifejeződését egy játéktéren belül. A 
Zene-Játék-Terápia során együtt dolgozunk gyerekekkel és szülőkkel. A szülők ismét 
megtanulnak játszani, valamint lehetőséget kapnak egyfajta emocionális tapasztalatcserére 


gyermekükkel. Mindkét szülővel kiegészítő megbeszéléseket is tartunk. 

Gyermekeink pozitív fejlődésétől függ társadalmunk jövője. A gyermek a családi körben 
fejlődik és gyarapszik, ahol kulturális és emocionális szocializációban részesül, de ahol sérülhet 
is. A társadalom legfontosabb feladatai közé tartozik, a legkisebb egységet a családot védeni. 
A gyermekeknek szüleikkel és hozzátartozóikkal megbízható, gondoskodó, szeretetteljes 
kapcsolatuk van. Ha ez a kapcsolati szerkezet a családon belül megsemmisül, a gyermek 
fejlődése csökken. Egy lehetséges következmény, hogy pszichikusan, szociálisan sérül, értelmi 
fejlődésében visszamarad. Gyakran elmulasztjuk a lehetőséget, hogy önálló tagokat neveljünk 
a társadalom számára. 
, Az elmúlt években, a szociális területen, a pszichoszociálisan terhelt családok anyagi 
megtakarítása drámaian romlott. " (Esser et al. 1995, 33. o.). Anyagi nehézségek és a szociális 
veszély erősítik a már meglevő családi kockázatokat. Ezek közé tartoznak például a stressz 
vagy a zavarok (depresszió, személyiségzavar) egyik vagy másik szülő esetében, kapcsolati 
problémák, elkülönült családi élet vagy elvált szülő. Az ilyen helyzetbe került szülők, gyakran 
nem tudják szeretetüket, gondoskodásukat kifejezni. A szülők gondoskodni akarnak szeretett 
gyermekeikről. Ez úgy érthető, bár nem mindig, hogy minden élet és életrajz kockázatokat 
hordoz. (GAIMH 2004). A terhelt gyermekek lényegesen nagyobb százalékban lesznek az 
elhanyagoltság, és az erőszak áldozataivá. Viselkedésfejlődési zavaraik és rendellenességeik 
már kiskorban sokkal nyilvánvalóbbak, agresszív, és antiszociális viselkedésük - különösen a 
későbbi fiatalkorban - szűkebb kapcsolati hálót eredményeznek. Ezért, már a megelőzés 
szempontjából is fontos, hogy a szülők, a csecsemők, és a kisgyermekek számára speciális 
terápiás lehetőségeket kínáljunk. Néhány német városban már létezik különféle terápiás és 
tanácsadó lehetőség, pl a Potsdami egyetem , Csecsemő, és kisgyermek" tanácsadó állomása, 
vagy a , Nullától háromig", és az , Ember gyermeke" iroda Hamburgban, azonkívül a 
Heidelbergi Egyetemi Klinika tanácsadó szolgálata. Az általánosan használt szülő-gyermek 
terápiák magukban foglalnak: 

a) McDonough (1993) Interakciót fókuszba helyező Rövid - Pszichoterápiáját, 

b) E. Muir , Watch, Wait and Wonder módszerét, 

c) a pszichodinamikus Anya — Gyermek — Pszichoterápia 
Az elmúlt hat évben fejlesztették ki a következőkben vázolt Musik-Spiel-Therapie (MST) 
módszert. 
A kezdetek visszanyúlnak egy olyan kutatáshoz, amely során, a korai szülő-gyermek 
kapcsolatok fejlesztési lehetőségeit vizsgálták (Bierbaum, 2001). Az elméleti alapokat a 
legújabb kora gyermekkori kutatások eredményei (Stern 1992, 1995), kapcsolatelméletek 

(Spitz 1985, Brisch 1999, Brazelton u. Cramer 1994), fejlődéspszihológia (Diem-Wille 2003) 
valamint zeneterápia (Schumacher 1994, 1999) adtak. 

Az MST abban különbözik, más általános terápiás módszerektől, hogy a szülőkkel, és a 
gyermekekkel következetesen egyéni kapcsolat áll fenn a terápia folyamán. Tapasztalatunk 
szerint, minél korábban vesz intenzíven részt a szülő a terápiás folyamatban, annál nagyobb az 
esély, hogy az akadályozott interakció, valamint a nem harmonikus kapcsolat szülő, és gyermek 
között tartósan változhat. Ezért a teljes anya-apa-gyermek kapcsolatot szem előtt tartjuk. A 
terápia a szülő, és a gyermek számára egy közös terápiás játékként történik, azaz a szülőkkel 
szintén játszunk, mert ebben gyakran hiány mutatkozik, illetve a játékot (újra) meg kell 
tanulniuk. Ebben segítségünkre vannak azok az ismeretek, melyek feltárták a csecsemőkori 
kutatások, és a zeneterápia összefüggéseit. Különösen az élő zene kínál terápiás lehetőségeket, 
a korai gyermek- szülő interakciók ápolásában és fejlesztésében. Ez terápiás felfogásunk másik 


fontos jellegzetessége. 


XI.1. Az elméleti alapok 


A korai anya-apa-gyermek kapcsolatok, valamint a megszerzett tapasztalatok képezik a megélt 
kapcsolati minták alapját (Müller és Pozzi, 1991). Ez lehetővé teszi a gyermek számára, a 
látásmód megváltoztatását, különböző élmények megélését a szülőkkel, valamint egy 
tevékenyen részt vevő színésszel. A kapcsolatok kiépítése során, a kezdetektől haladunk 
különböző súlypontok felé, a gyermek, és a szülő fejlettségi szintjének függvényében. Már egy 
szülő részvétele hatással van a belső struktúrára. A kommunikációs történések igazodnak a 
gyermek fejlődéséhez, mindenkori kompetenciáihoz, rugalmasságot követelve a szülőtől, mivel 
a foglalkozások során partnerként, személyes tapasztalatait, egyéni történeteit, belső szülői 
megéléseit - melyet a terhesség, és a születés során tapasztalt - aktiválni tudja (Schon, 1995). 
Egy gyermek születése minden szereplő számára új átjárókat teremt, ami maga után vonja egy 
új közös kapcsolat fejlődését. Ezek az átjárók kiterjednek a gyermek pubertás koráig tartó 
változó fejlődési fázisaira, különböző súlypontjaira, amely során a gyermek és szülő újra és újra 
fejlődési lépéseket kell, hogy találjon. Egy állandó, és egymás felé követelő behatárolt vitában 
mozognak, ahol a gyermek mindenkori kommunikációs szintje a határ. Munkánk az első 
életévre koncentrálódik. Ezért a kommunikáció és együttlét a gyermek legfőbb élettere és 
elvárása, a játék köré koncentrálódik. 


A játék: Az általunk létrehozott játékszint, három építőkockából épül fel: 

a) A tapasztalt érzéki hatások és a különböző érzéki módozatok közötti kapcsolatok. 

b) Az emocionális kapcsolatok testi emóciós, és instrumentális kifejezési szintjének 

felépítése. 

c) A köztes játéktér fejlesztése szülő, és gyermek között, az indulatok szabályozása a 

differenciálás, és identitás szempontjából. 
Abból indulunk ki, hogy ezek a komplex események segítenek az intimitás kialakításában, és a 
közös játéktérben való elmélyedésben. Neuropszichológiai szempontból nézve, a különböző 
észlelések nem hierarchikusan szervezettek. Behálózzák az életet a kezdetektől az állandó 
tapasztalatokig, kölcsönhatásokat és elvárásokat eredményezve. Születés után, a csecsemő 
felfogóképessége olyan átfogó, hogy minden érzéki benyomást saját tulajdonságain keresztül 
képes értelmezni, és összekapcsolni. Következésképp a kapcsolati tapasztalatok, és az abból 
eredő elvárások, szokásminták, és különböző hangszínek, hangsúlyok, melyek gyakran 
ismétlődnek, folyamatosan gyarapszanak az érzelmi- értelmi benyomásokban. A játék ebben 
az értelmezésben egy tartós egymással kapcsolatot tartó, érzelmi — értelmi tapasztalatcserét 
jelent. Szemléletünkben ezek az érzelmi — értelmi tapasztalatok és interakciók a játék központi 
részét képezik. A lényeg a szabad, és nem irányított közös játék. Ez a cselekvés a jelenre 
vonatkoztatott, megnyugtató, és közvetlen. Az ebből következő vágy, hogy egymással legyünk, 
a fejlődő Ön-érzet, a közösen megélt cselekvés, mely abban a pillanatban születetett, és a 
folytonosságot szolgálja, segít az ösztönzés és az unalom, az idegenérzés, és komfortérzet 
között egyensúlyt találni. A mindenkori kapcsolatok és interakciók, a társadalmi és kulturális 
vonatkozások és hátterek, a történelmi elvárások a játék minden tagjának részévé válnak. A 
közös játék intimitása tükrözi az egyén, és a kapcsolatok különböző szükségleteit. Lehetségessé 
válik, a gyermek fejlettségi szintje révén, hogy a kapcsolatokban fellépő ellentétek az önálló, 
és kreatív módon megváltozzanak. A pillanat tapasztalata döntő lehet a játék további 
fejlődésében. A játék során az egyedi határokat, és tiltásokat, a felvett szerepeket levetik, és 
átalakítják. A játék egy színpad, ahol a gyermekek kommunikálnak, élettapasztalatokat 
szereznek, és új impulzusokat integrálnak. A legkorábbi játékélmények érzéki tapasztalatok, 
melyek bővítik a gyermek testbeszédének, szóbeli kifejezésének teljes fejlődését. Kezdetben a 
részvevők- hallgatók számára az interakciókban a hang -test- ritmus- dallam kifejezéseknek és 
formálásoknak nagy a jelentősége. A gyermekek a hangra közvetlenül reagálnak, struktúráját 
felismerik, és saját test és hang kifejezésüket elkezdik használni, valamint variálni. Ez a korai 


kommunikáció muzikális. 

A pre-verbális kommunikáció zenei része: a csecsemőnek, és kisgyermeknek megvan az a 
tulajdonsága, hogy a korai interakciók zenei felépítését megértsék. A dallami változásokra, 
ritmusok változására, hangszínre, és különösen a férfihangra reagálnak. A szülők a gyermek 
kommunikációs készségére mimikai — testi - akusztikai síkon reagálnak. Hanghordozásukat, 
beszédmódjukat, beszédritmusukat, arcjátékukat, ösztönösen hozzáigazítják gyermekük 
hangulatához. Ainsworth (1978) véleménye szerint, a szülők szülői kompetenciájuk szerint 
reagálnak gyermekük finom jelzéseire. A szavak nélküli kommunikáció már az anya hasában 
elkezdődik. Ez a születést követően kiszélesedik, és a testi jelzések cseréjében nyilvánul meg. 
(ringatás, menés, hordozás, tartás, érintés), a szóhasználat esetében, pl. a hangszín, zörej, 
hangerő, dallam, ritmus, dinamika, rím, versek, és dalok, vizuális módon, mimika, mozgás, és 
gesztusok. Ez a nyelvhasználat előtti, az effektusokon alapuló dialógus, sajátos ritmikus, 
dallamos, emelkedő, és süllyedő sajátosságokat hordoz. Itt találjuk a egyéni, és a másik 
megértésének emocionális alapjait. 

Például, a szülő, gyermekét egy egyszerű, spontán dallammal altatja. A gyermek első 
kifejezéseire, arcjátékára reagálnak: gügyögnek, motyognak, csipognak, morognak, 
nevetnek. . .Beszédüket eltúlozzák, és ezeket az impulzusokat a gyermek felé továbbadják. 
Ismétlésekre késztetik a gyereket, motiválják őket, és örülnek, ha az utánzás elkezdődik. Az 
öröm hangjához kötik a tapsolást. A szülő a gyermekkel együtt szórakozik a térdlovagláson; a 
játékok során tapsolnak, és énekelnek; dallal, nyugodt járkálással, halk, dallamos, a gyermek 
egyszerű — ritmikus beszédével nyugtatják meg a gyermeket. 

A zene lehetőséget nyújt az érzelmek cseréjében, közvetlenül és azonnal stimulálja a vizuális- 
testi, és auditív síkot. Ez nem más, mint egy közvetítő médium, ami a ritmikai- hangi, és 
dallami, valamint dinamikus összetevőket felépíti (Hegi, 1998). Ezekbe az összetevőkbe 
épülnek be a megélhető zenei struktúrák, és a megtapasztalható viselkedésminták. 

e Ritmus: Folyamatosan ismétlődődnek, rendezettek, és állandóak (szívverés, légzés, 
alvás és ébrenlét) Sajátos tulajdonságokkal bír, pl. állandó ismétlődés, változékonyság, 
rendszeresség. 

e Dallam: Megjelenik a nyelvben, a nevetésben, sírásban, és ordításban, különböző 
érzéseket fejez ki, pl. nyugalom, izgalom, türelmetlenség, közellét, távolság, válasz. 
Egy dallam emelkedhet, és süllyedhet, lehet hangos és halk, lassú vagy gyors. 

e Hang: a méhen belül hallható zörejek, a testnedvek zajai, egymással összekeveredő 
hangok. Kifejezi a hangulatokat, (vidámság, szomorúság, düh), és gyakran kötődik a 


különböző mozgásokhoz. 

e Dinamika: felfogható, mint energia, vitalitás, vagy akár az akarat megjelenítéseként is. 
Ellentétpárjai a hangos-halk, lassú-gyors, ugyanúgy a hangulatok megfelelői is. Fontos 
elemei együtt hatnak, mint a szünet, tempó vagy hangerő. 

A fentiekben leírt hatáskomponensek sohasem egyedül, hanem különböző variációs 
lehetőségekben, különböző súlypontok mentén fejtik ki hatásukat. A zene érzelmi síkon mozog, 
lehetségessé téve a mindenkori belső realitások és a külső körülmények közös nevezőre hozását 
a játékosok számára. A zenei válaszok, a zenei játék, és a zenei mintázatok változnak, és 
szélesítik a gyermek fejlődését. A közös interakció legfőbb eszköze a hang. Ez a komplex, 
zenés közös játék a korai gyermekkor (0-4 éves korig) kommunikációjában egy közvetlen 
lehetőség a szükségletek megértésére. 

e Lelki összhang: A szülő és a gyermek lelki összhangja döntő viselkedés fejlődése, az 
önérzékelés, és az asszociációs képesség szempontjából. Ez fontos funkciókból áll, pl. 
tájékozódás, nyugalom, biztatás, önérzékelés. 

A szülő és gyermek között , megélt emocionális tapasztalatok" létfontosságúak, az érzések, 
kívánságok, és lehetőségek azonosításának szempontjából. A szülők lelki kapcsolattartási 
képessége fokozza a lelki megértést képességét, és segít az érzések, kívánságok azonosításában. 
A beözönlő szellemi benyomások, és érzések lelki összhangja egyfajta megalkotott szűrőként 
hat lelki síkon. ez már igen korán a lelki megértés széles spektrumát teszi lehetővé. Ezek a lelki 
összhang által létrejövő tapasztalatok képezik a saját gondolatok, és az alapvető identitás 
alapját. 

A rendszeresen megismételt eljárás finomhangolóként működve biztosítja a közvetítést a 
megélt szabadságok, és a megnyugvás között. Az eljárás egyrészt állandó igyekezetből, 
másrészt az öröm felfedezéséből áll, valamint a szellemi összhangnak, az együttlét ritmusának 
megleléséhez, az éneken, és a játékon keresztül. A terápiás eljárás egy intim játéktér közös 
megteremtésére koncentrál. A Musik-Spiel-Therapie (MST) során a kommunikáció zenei 
hatásmechanizmusát használjuk, abból a célból, hogy az Anya/Apa/Gyemek párbeszédet 
segítsük, és támogassuk. 

Munkánk során ezt a párbeszédet gyakoroljuk, mialatt a gyermek válaszadási képessége a 
szülővel közvetlenül a zenén keresztül növekszik, és ezek akommunikációs történések lépésről 
lépésre, a pozitív élmények hatására rugalmassá, és rendszeressé válnak. Mialatt az alapvető 
lépcsőfokok kiépülnek, legfőbb célunk, a továbbmutató kapcsolat fejlesztése szülő, és gyermek 


között. 

XI.2. A Musik-Spiel-Therapie (MST) gyakorlata 


Az MST célja az, hogy a rendezetlen, és zilált kapcsolati rendszer a szülő, és gyermek között, 
egy közös terápiás munka eredményeképpen, rendezett, és pozitiv legyen. A fent nevezett 
rizikófaktorok, túl sokáig tartó megterhelések könnyen vezethetnek félreértésekhez, 
nézeteltérésekhez. Ez könnyen vezethet a kapcsolat megromlásához, valamint gátolja a 
gyermek emocionális fejlődését. 
A csecsemők kimutatják kapcsolati zavaraikat: 

- állandó nyugtalanság (alvászavar, szüntelen sírás, étkezési panaszok) 

- elzárkózás, és passzivitás 

- pszichoszomatikus válaszok 
A valamivel idősebb gyermekek esetében (kb. másfél év) a következők a jelek: 

- észlelési zavarok 

- ajáték-, és a szociális viselkedés zavarai 

- kommunikációs zavarok 

- beszédzavar 

- . kapcsolati zavarok 

- túlzott agresszivitás 

- figyelem-, és koncentrációs zavarok 

- általános nyugtalanság 

- pszichoszomatikus problémák 
A következőkben vázoljuk a terápiás munka néhány részletét, valamint a szülőkkel folytatott 
megbeszélések tartalmát. A munka során mindig csak az egyik szülő van jelen, mert gyakran 
csak egyikük érhető el. Amennyiben a gyermek gondozásában mindkét szülő részt vesz, az 
apával, anyával, és gyermekkel felváltva dolgozunk. 
A terápia folyamata: Az MST középpontjában a színpadias fejlesztő kapcsolati történések 
állnak. Fontos, hogy egyrészt a gyermek problémáin, valamint a szülők bizonytalanságán 
együtt segítsünk. A terápiás foglalkozások védett környezetében, nemcsak a problémák és 
nehézségek, hanem az előnyök is felszínre kerülnek. A szülő megnyitja a lehetőséget a szabad 
játék előtt, biztosítva gyermeke számára a kötöttségektől mentes együttlét, és játék lehetőségét. 
A terapeuta kezdi el a gyermek, és szülő közötti kapcsolat kiépítését, segítve a részvevőket 
abban, hogy egymás impulzusaira ráhangolódjanak, és reagáljanak. A hármas együttlétek 


biztosítják, mint a szülő, mint a gyermek számára a tehermentes együttlétet, az intrapszichikai 

fejlődés, és az interperszonális kapcsolat kiutat kínál a félreértésekből, és a csalódottság 
érzésből, és más alternatívát kínál az agresszivitás helyett. Ezért a gyermek, valamint a szülő- 
gyermek kapcsolat fejlődésében keretet biztosít. A terapeuta , jelentős harmadikként" avatkozik 
be a játéktérbe, egy karmesterhez hasonlatosan a különböző dinamikus hangulati elemeket, pl 
egy apró dalos párbeszédet, ritmikus választ, testi-mimikai kifejezést irányít. Ezzel együtt külön 
jelentőséget ad annak, hogy itt, és most lehetséges egy differenciálás a lelki életben. A 
foglalkozások révén új kapcsolati példák, minták merülnek fel, amibe az addig tisztázatlan lelki 
tényezők is szerepet kapnak. A megélt együttlétek segítenek a zavarok, a düh legyőzésében, és 
az öröm együttes megélésében. A játék során kerül az érzés megértése, és beépülése a megfelelő 
helyre, miáltal a szülő és a gyermek identitástudata, és fejlődési képessége növekszik. 

A terapeuta játékkal közvetlenül a szülőhöz fordul. Sokuk számára ez szokatlan, mert már 
gyakran gyermekkorukban sem tanultak meg játszani, ezért a kapcsolatokat, és egyéni 
érzéskifejezéseket nehezen találják meg. Ezen okból tanácstalanok akkor, amikor 
gyermekükkel játszani szeretnének. A terápiás játéktér a szülő számára a gyermeken keresztül 
nyer legitimitást. A szülők könnyebben találnak rá saját játékképességükre (újra), amit azután 
otthonukban saját gyermekével újra kipróbálhat, illetve fejleszthet. Az együtt töltött idő lelki 
összhangjának minősége a terhelt családi szituációkban változik, főképp a szülők azok, akik a 
ezt a minőséget gyermekkorukban nem tanulták meg. A saját játékos impulzusok (újra) 
felfedezése, valamint ezek együttes alkalmazása nagyon fontos tapasztalat a szülő, és a gyermek 
kapcsolatában. A közvetlenül alkalmazott beszéd, hang, ritmus, arcjáték és mozgás, amelyek 
kifejező mozdulatok és hangok kísérnek, (gongütés, beszéd — mozgás — arcjáték) közvetlenül 
segítenek a közös tapasztalatok kialakításában. Ez a találkozás lehetővé teszi, a kapcsolati 
tapasztalok közös megélését. A terapeuta megfelelő, értelmes keretet biztosít: A terápia 
kezdetekor megadja a társalgás, és interakció kívánatos szintjét szülő, és gyermek között. A 
terapeuta átveszi az intuitív-együttműködő pozíciót, és komplex kapcsolati történések kifejező 
formájában (hang, dallam, beszéd, zörej, ritmus, mimika, mozgás, szünet) lefordítja, hogy a 
szembenálló megértse. Így példaértékű sorozatokat élnek meg együtt, melyek a további játék 
során kapcsolatukba beépülnek. A játék során kialakuló bizalom és a biztonság gyarapodása 
elősegíti az identitástudat erősödését. A szülők átveszik ezt a jól strukturált kapcsolatot. Ez 
fejleszti az együtt átélt tapasztalatok, és átélések intimitását. Az egymással való viselkedés 
természetesebbé válik. A gyermek és szülő jobban megismeri egymást, az együttlét öröme 


fejlődik. A szülők érzékenyebbé válnak gyermekeik szükségleti iránt. Az érzelmek fokozatos 

fejlődése folytán, könnyebbé válik a megfelelő válaszadás, és reagálás, ezáltal a kapcsolat 
rendezetté, és finoman koordinálttá válik. 
Munkánk során szabályos időközönként megbeszéléseket tartunk egyik, vagy mindkét szülővel 
közösen. Ezek során kicseréljük azokat a tapasztalatokat, felmerülő érzelmeket, melyeket a 
terápiás munka során szereztünk. Ennek értelme az, hogy a terápiás munka során előkerülő 
homályos pontokat megértsük. Ezáltal, a saját belső gyermek látszólag irracionális reakciói 
segítik saját gyermekük megértését. Ekkor tekintjük meg az MST terápia során készülő rövid 
videó felvételeket, melyek középpontjában a szülő-gyermek kapcsolatok állnak. A szülők 
információkat kapnak gyermekük fejlődéséről, valamint saját tapasztalataikról és fejlődésükről, 
kapcsolattartási képességükről. Amennyiben a szülő súlyos pszichikai konfliktusokkal küzd, 
kiegészítő pszichoterápiát, illetve párkapcsolati terápiát szoktunk ajánlani. 
Az MST célja tehát, hogy a terápia központi elemeinek segítségével - hármasság, játék, zene, 
lelki összhang, felépíthető a stabil szülő-gyermek kapcsolat, elérhető a differenciált minőségi 
kapcsolat. Ehhez kapcsolódóan a gyermekkel kapcsolatban terápiás cél (korától, és fejlettségi 
szintjétől függően) 
- a szociális érzék javítása (együttműködés agresszió helyett) 
- a közös játék során, az érzelmi kifejezés képességének a fejlesztése 
- az érzékelés, felfogóképesség, és koncentrációs képesség fejlesztése 
- a beszédképesség javulása (életkornak megfelelő kifejezések) 
A szülői tanácsadás céljai: 
- Segitség, információ, és tanácsadás az általános kapcsolat- és fejlődéspszichológiai 
kérdésekben, valamint a kognitív kapcsolati kompetenciák erősítése. 
- A közös szülő-gyermek- terápia során történő előmenetel értékelése, (válaszok a 
gyermek érzelmi reagálásaira, szülői intuíció.) 
- Munka azon az érzésen, miként éli megy a szülő saját gyermekkori emlékeit az 
apaságban, anyaságban. 
- A különösen megterhelő témák feldolgozása, p.l. Egy gyermek elvesztése, 
fogyatékosság, betegség. 
- Az öntudat fejlesztése, ezáltal több biztonság a gyermek fejlődése során fellépő 
kérdésekben. 
Két módszertani különlegesség jellemzi az MST-t. Egyrészt, a szülők rendszeresen részt 
vesznek a terápiás folyamatban. Nem kizárólag tanácsokat kapnak, hanem a közös terápiás 


foglalkozások során saját játékképességük is fejlődik. Ezáltal saját szülői képességeiket (újra) 

felfedezik, és a mindennapokban hasznosítani tudják. Ez egy rendezett szülő-gyermek 
kapcsolathoz vezethet, amelyben a konfliktusokat, és a kríziseket jobban tudják kezelni. 

Másrészt az MST a szavak nélküli kommunikációra koncentrál, anya/apa és gyermek között. 
Ha a korai kapcsolatok és a kommunikáció zenei hatásokkal (ritmus, hang, dallam, dinamika) 
járnak együtt, a zene, mint közvetítő, és központi elem jelentkezik a terápia során. Az MST 
tapasztalataink szerint különösen alkalmas arra, hogy terápiás kezdetként elősegítse a 
hosszantartó kapcsolatot szülő, és gyermek között. Azon dolgozunk, hogy gyermeknek, és 
szülőnek egyaránt védett, ugyanakkor érdekes szituációkat teremtsünk, ahol egy tartalmas, 
egymást elfogadó kapcsolatot együtt átélnek, és felépítenek. Módszerünkkel szeretnénk 
előmozdítani a korai szülő gyermek kapcsolatok, valamint az érzelmi, szociális, és kognitív 


zavarok azonosításának, és csökkentésének a sikerét. 


XII. Személyiségfejlesztés zenével a pedagógusjelöltek képzésében 


A NyME Benedek Elek Pedagógiai Karának óvodapedagógus hallgatóinak a 
„Személyiségfejlesztés zenével" kurzus kötelező, melyre az 5. szemeszterben kerül sor. A 
tematikában leírtakat az eddig megszokottaktól eltérően projekt módszerrel oktattuk. Ez 
magával vonta a projekt terv elkészítését és a szemeszteren megtartott kontaktórák 
megtervezését. Majd ezek után a 2014-15 tanév I. szemeszterében sor került a tanórák 
megtartására. A tanórák során négy csoportot alakítottunk ki, a csoportok egyenként kaptak 
feladatokat, melyek megoldására és az eredmények bemutatására a tanórákon került sor. A 
csoportok két különböző feladatot kaptak. Az egyik egy előadás elkészítése és megtartása a 
következő témakörök egyikéből: 

a. A résztvevők saját lakóhelyük népdalainak, gyermekdalainak, körjátékainak, 

mondókáinak gyűjtése. 

b. Különböző hangulatokat keltő klasszikus zenei idézetek felkutatása. 

c. A főbb XX. századi zenei-reformpedagógiai irányzatok tanulmányozása. 

d. A személyiség hatékony fejlesztésének pedagógiai és pszichológiai háttere. 
Második feladatként minden csoportnak el kellett készítenie és bemutatnia egy óvodai zenei 
foglalkozást, a kompetencia alapú oktatási tervben szereplő négy őselem témakörében. (föld, 
levegő, tűz, víz) Azért választottuk ezeket a témákat, mert több óvoda, többek között mindkét 


gyakorló óvoda ennek a tervnek mentén halad. A kurzus részét képezték továbbá zenés 

személyiségfejlesztő gyakorlatok, (drámajáték, szabad mozgás, zenére rajz, történetek 
kitalálása. 

Ez egy előidézett pedagógiai kísérlet volt, mivel a kísérlet vezetőjeként teremtettük meg a 
független változót. Ez a változó egy tanulói feladat, mely szemeszterenként változik, az 
egyetemi képzésben előírt tematikától függően. Az alkotási folyamat első fázisában a már 
ismert magyar népdalok és gyermekdalok általunk megadott témák mentén való feldolgozása 
és az óvodai zenei foglalkozásokba való beépítése volt a feladat, kiegészítve klasszikus zenei 
idézetek felhasználásával, valamint megadott elméleti feladatok és témakörök kiscsoportos 
feldolgozásával. A független változó hatását kívántuk megvizsgálni a függő változón, ami 
ebben az esetben a fejlesztő program közvetlen és közvetett hatásait vizsgálta. Ezt azzal a céllal 
tettük, hogy a megszokottól eltérő képzési forma eredményességét felmérhessük azon célból, 
hogy az akciókutatást elindítva a kísérlet eredményeit csatolhassuk további terveinkhez. A 
kísérlet mélyebb kutatástani, elméleti kifejtésébe nem kívánunk részletesebben belemenni, 


mivel a cél elsősorban a tényleges kutatás várható fogadtatásának a felmérése volt. 


XII.1. A bevont minta és a vizsgálat módszere 


Az órákon 79 hallgató vett részt. Az utolsó órán összesen 62 hallgató volt jelen, velük 
készítettük el a felmérést. A hallgatók a kérdésekre név nélkül, önként válaszoltak. 
Kérésünknek megfelelően a válaszokat kerek mondatokban fogalmazták meg, mert a 
kifejezésmódokra is kíváncsiak voltunk. Nyitott végű kérdőívet osztottunk ki, melyen a 
következő kérdések szerepeltek: 

1. Hogyan érezték magukat az órákon? 

2. Átfogóbb tudásra tettek-e szert és ez mennyiben hasznosítható a gyakorlatban? 

3. Mélyültek-e zenei ismeretei? 

4. Az órákon alkalmazott alternatív művészeti személyiségfejlesztő módszerek (rajz, 

szabad mozgás, drámajáték) segítségével színesedett-e önkifejezésük palettája? 

5. A kiscsoportos kooperatív munka eredményesebbé tette-e a tanulást? 


6. Összegzés a tapasztaltakról. 

XII.2. A válaszok bemutatása és elemzése 


1. Hogyan érezték magukat az órákon? 

59 válaszadó egyértelműen jól érezte magát. 

1 válaszadó feszélyezve érezte magát. 

1 válaszadó hiányolta az előadásokat követő közös értékelést. 


1 válaszadónak tetszett az ötlet, de a kivitelezést megkérdőjelezte. 





Hogyan érezték magukat az órákon? 


m jól érezte magát 


E nem volt teljesen elégedett 








2. Átfogóbb tudásra tettek-e szert és ez mennyiben hasznosítható a gyakorlatban? 
61 válaszadó véleménye szerint mélyebb, a gyakorlatban hasznosítható tudásra tettek szert. 


1 válaszadó szerint sok túl sok volt az elmélet 


Átfogóbb lett-e a tudása? 





E igen 


Enem 

3. Mélyültek-e zenei ismeretei? 
57 válaszadó szerint mélyültek zenei ismeretei. 
4 válaszadó szerint nem mélyültek zenei ismeretei. 


1 válaszadó nem tudja. 


Mélyültek-e zenei ismereti? 


m mélyültek 
E nem mélyültek 


E nem tudja 





4. Az órákon alkalmazott alternatív művészeti személyiségfejlesztő módszerek (rajz, 
szabad mozgás, drámajáték) segítségével színesedett-e önkifejezésük palettája? 

56 válaszadó szerint színesedett az önkifejezési paletta. 

3 válaszadó szerint nem színesedett az önkifejezési paletta. 


3 válaszadó nem tudja. 


Színesedett-e önkifejezési 
palettájuk? 


E igen színesedett 
E nem színesedett 


E nem tudja 

5. A kiscsoportos kooperatív munka eredményesebbé tette-e a tanulást? 
55 válaszadó véleménye szerint eredményesebbé tette a tanulást. 
5 válaszadó szerint nem tette eredményesebbé a tanulást 


2 válaszadó nem tudja. 


A kiscsoportos kooperatív munka 
eredményesebbé tette-e a tanulást? 


E igen 
Enem 


E nem tudja 





Összegzésként a válaszadók izgalmasnak, tartalmasnak, jó hangulatúnak találták az órákat, a 
tanultakat gyakorlatiasnak, hosszú távon hasznosnak találták. Néhány esetben azonban 
szívesebben hallottak volna többet az óvodáskorúak személyiségének a fejlesztéséről. Ez a 
kritika szerintünk abszolút jogos, ebben a kérdésben a módszer fejlesztésre szorul. 

Véleményünk szerint első próbálkozásnak sikeresnek mondható a félév, a hallgatók szívesen 
jártak az órára, aktívak voltak. A válaszokból arra lehet következtetni, hogy a hallgatók igen 
pozitívan élték meg az elmúlt szemesztert. Pozitívan élték meg, hogy nem kellett izgulniuk, 
ötleteket, tapasztalatokat szereztek. A hallgatók általában azt gondolják, hogy a tanultak 
hasznosíthatóak lesznek számukra, de néhány esetben a válaszadó bizonytalan volt ebben a 
kérdésben. A válaszadók kiemelték, hogy zenei ismereteik egyértelmüen mélyültek, tudásuk 
átfogóbb lett, de egy válaszban megjelent az a szerintem jogos észrevétel, hogy ilyen rövid idő 
nem elegendő jelentős változásra. Több hallgató adott hangot annak a véleménynek, hogy , a 
zenei órákon kellene, hogy legyen a legnagyobb hangsúly.” Ugyanakkor mivel több, a hallgatók 
által tartott foglalkozáson előkerültek a különböző művészeti irányokat összekapcsoló fejlesztő 
feladatok, azt vettük észre - és a válaszok egy részében is megfogalmazásra került, - hogy 


alaposabb és mélyebb előkészítést igényel ez a fajta feladat. Gyakran túl hamar, megfelelő 

tapasztalatok hiányában került sor az önálló foglalkozások megtartására. A kiscsoportos 
feladatra vonatkozó kérdés esetében megosztottak voltak a válaszok. Nagy többségben jónak 
találták az elképzelést, többnyire működött is, de sok válaszban szerepel az a kritika, hogy 
nehezen tudták összehozni a közös munkát. Egy válaszadó felvetette, hogy jobban meg lehetett 
volna tervezni az órákat, kevesebb elméletet és több gyakorlatot várt. Ugyanakkor említésre 
került az a probléma, hogy kevés alkalmuk nyílt arra, hogy az elmúlt szemeszterek során 
gyakorlati foglalkozást tartsanak. Több esetben azonban észre lehetett venni, hogy a feladatokat 
nem teljes odaadással oldották meg. A kreativitást fejlesztő foglalkozások esetében, 
tapasztalatunk szerint még nem beszélhetünk valódi fejlődésről, ez hosszabb időt vesz igénybe. 
Ugyanakkor az alternatív személyiségfejlesztő foglalkozások során az eredményes tanulás 
egyik fontos feltétele a FLOW élmény szinte minden esetben megvalósult. Véleményünk 
szerint a zenei nevelés effajta megközelítése jó út, de csak akkor igazán eredményes, ha 
hosszabb távon, több szemeszteren keresztül és részünkről alaposabban előkészítve történik. A 
kiscsoportos óvodai foglalkozások tervezésének esetében az oktató részéről erősebb kontroll 
szükséges. Nagyobb hangsúlyt kell fektetni a klasszikus zenei műveltségre. A hallgatók 
tisztában vannak a gyermekdalokkal, népdalokkal, de megfelelően hasznosítani kevésbé tudják, 
kevés életszerű gyakorlati tapasztalattal rendelkeznek. Elismerik a klasszikus zene fontosságát, 
de elmélyült ismeretek hiányában nem tudják, hogy mikor melyik szerzőhöz, alkotáshoz 


érdemes nyúlni. 


XIII. Összegzés 


Munkánk gerincét a kreativitás a zene, az óvodai zenei nevelés, valamint a hozzá szervesen 
kapcsolódó óvodapedagógus ének-zenei nevelés alkotja. A kreativitás, - ahogy a zene is - 
velünk együtt született, emberségünk fontos része. Mindkettő alapvető fontossággal bír az 
ember életében, létfontosságú részei életünknek. A művészet és szűkebb értelemben a zene, - 
mint a művészetek egyik ága - alapvető fontossággal bír az ember életében, hiszen a beszéd 
fejlődésével együtt a muzikalitás fejlesztése is az ember személyiséggé válásának fontos része. 
A kreativitás kutatása, megértése, fejlesztése össztársadalmi szempontból is jelentős, hiszen 
annak szerepe a gazdaságban, a menedzsmentben, a társadalmi együttélés minden 
szegmensében jelentősen felértékelődött. Lassan visszaszorul a kognitív képességeket alig 
igénylő munka a gazdaságban, egyre több helyen van szükség kisebb, vagy nagyobb mértékű 


kreativitásra, komplex feladatok megoldásának képességére, saját válaszok és ötletek 

felhasználására a munkában. Tapasztalataink szerint a zenei nevelés, a művészetekkel való 
aktív kapcsolat jelentősen hozzájárulhat az egyéni kreativitás fejlődéséhez. Azonban napjainkra 
a kreativitás fogalma térben és időben rendkívül szerteágazó kutatási területté vált, így 
fontosnak véltük a főbb pszihológiai irányzatokat ismertetni. A jelen nem képzelhető el a múlt 
ismerete nélkül, ezért szükségesnek láttuk az óvodai zenei nevelés történelmi aspektusait is 
áttekinteni, különösképpen azért, mert ha végig tekintjük óvodai zenei nevelésünk másfél 
évszázadát, akkor láthatjuk, hogy az alkalmazott dalanyag, pedagógia módszer az adott kor 
történelmi kihívására adott válasz is volt egyben. Korunk egyik nagy kihívása olyan gyermekek 
nevelése, akik kisebb, vagy nagyobb mértékben képesek kreatív gondolkodásra, divergens 
gondolkodásra. A kreativitás képességének kialakítása azonban már az óvodában elkezdődik, 
ezért a jelenkor óvodapedagógusainak képzése során fontos kritérium, hogy olyan tudás 
birtokába jussanak, melyek segítségével- jelen gondolatmenetünkben — a zenei nevelést, a 
muzsikát hatékony eszközként tudják alkalmazni. Munkánk így a kreativitás, a zeneművészet 


és kettőjük kapcsolatába nyújt betekintést. 

